text
stringlengths 0
19.2M
|
|---|
Gömlu mennirnir hjá San Antonio gefa ekkert eftir og pökkuðu liði LA Lakers saman í annað sinn á fimm dögum í nótt. Það hafði ekkert að segja fyrir Lakers að fá Kobe Bryant aftur. Kobe var búinn að missa af sjö leikjum í röð og vann liðið fimm af þeim leikjum. Kobe skoraði 18 stig í nótt og Lakers ekki að spila vel. Tim Duncan, Manu Ginobili og Tony Parker voru samtals með 61 stig fyrir Spurs sem er efst í Vesturdeildinni. Oklahoma eltir Spurs og er aðeins 1,5 leik á eftir öldungunum. Úrslit : Charlotte-Memphis 80 - 85 Atlanta-Boston 97 - 92 Cleveland-NY Knicks 98 - 90 Dallas-Golden State 104 - 94 San Antonio-LA Lakers 121 - 97 Sacramento-Oklahma 92 - 103 |
Menntaráð Reykjavíkur ákvað á fundi sínum í dag að ráða Þórunni Kristinsdóttur skólastjóra í Hvassaleitisskóla. Hún hefur verið aðstoðarskólastjóri í sama skóla í rúman áratug. Fimm umsækjendur voru um stöðuna. Þórunn er einn þriggja nýráðinna stjórnenda í grunnskólum borgarinnar, en hinir eru Björn Magnús Björgvinsson skólastjóri í Laugalækjarskóla og Guðlaug Erla Gunnarsdóttir skólastjóri í Ingunnarskóla. Nýir stjórnendur hafa verið ráðnir við leikskólana Klambra, Ösp, Heiðarborg og Holtaborg. Hanna Halldórsdóttir tekur við stjórnartaumum í leikskólanum Klömbrum af Ingibjörgu Kristleifsdóttur og Fanný Heimisdóttir tekur við stjórninni í leikskólanum Ösp í stað Svanhildar Hákonardóttur. Þá hefur Arndís Árnadóttir tekið við starfi leikskólastjóra í Heiðarborg og Guðný Hallgrímsdóttir hefur verið ráðin leikskólastjóri í Holtaborg. |
HÓPUR íbúa í bænum Graven á norðanverðum Hjaltlandseyjum vill ekki að Síldarvinnslan í Neskaupstað reisi fiskimjölsverksmiðju á staðnum Sella Ness í nágrenni Graven. Hann hefur farið fram á endurskoðun á ákvörðun Byggðastofnunar eyjanna á fjárhagslegri þátttöku við byggingu verksmiðjunnar. Ein af skýringunum á mótmælunum er að hagvöxtur á Íslandi sé á niðurleið og stýrivextir hafi verið hækkaðir 20 sinnum og standi nú í 13,5%. Nokkur misseri eru síðan Síldarvinnslan hóf kannanir á því hvort hagkvæmt væri að reisa fiskimjölsverksmiðju á Hjaltlandi. Töluvert er síðan öll tilskilin leyfi fyrir rekstrinum fengust og jafnframt loforð um að byggðasjóður Hjaltlandseyja kæmi inn með fjármagn. Til stóð að Síldarvinnslan flytti til eyjanna búnað úr verksmiðjum sínum á Íslandi, sem ekki eru starfræktar. Framlag hjaltnesku byggðastofnunarinnar er 66 milljónir króna, en heildarkostnaður er áætlaður um 1,4 milljarðar króna. Framlag byggðastofnunarinnar er því 4,6% kostnaðar. Lítil mótmæli Mótmælendur telja rétt að þátttaka byggðastofnunar verði endurskoðuð í ljósi þess að Samherji geti tekið 660 milljóna króna lán hjá íslenzkum banka á 13,5% vöxtum. Fyrst fyrirtækið geti það, hafi það enga þörf fyrir þátttöku byggðastofnunarinnar. Þorsteinn Már Baldvinsson, stjórnarformaður SVN, segir að í raun hafi farið mjög lítið fyrir þessum mótmælum, þótt þau séu blásin upp í einstökum fjölmiðlum. " Þetta er fyrst og fremst runnið undan rifjum keppinautar okkar, Norðmannsins Helge Korsager, sem rekur fiskimjölsverksmiðju rétt við Leirvík. Hann vill ekki fá samkeppni og beitir ýmsu fyrir sig. Til marks um málflutninginn er það náttúrlega algjörlega ljóst að kæmi til þess að reisa þarna verksmiðju, yrði hún aldrei fjármögnuð með láni teknu í íslenzkum krónum, " segir Þorsteinn Már. Hann segir að öll tilskilin leyfi til byggingar og reksturs verksmiðjuna liggi fyrir. Síldarvinnslan hafi hins vegar ekki tekið ákvörðun um hvort hún verði reist. |
Kínverska lögreglan kom upp um glæpahring sem framleiddi falsað bóluefni gegn COVID - 19. AFP fréttastofan segir áttatíu hafa verið handtekna í aðgerð lögreglunnar, og þrjú þúsund skammtar af efninu hafi verið gerðir upptækir. Hópurinn hafði sett saltvatnslausn í sprautur og selt sem bóluefni gegn COVID - 19 síðan í september, að sögn kínversku ríkisfréttastofunnar Xinhua. Fólkið var handtekið í Peking og nokkrum borgum í héruðunum Jiangsu og Shandong í austanverðu Kína. Ekki var greint frá því hversu margir skammtar voru seldir af lyfleysunni. Lögregla segist þó hafa náð að rekja hvert fölsuðu bóluefnin fóru. Kínversk yfirvöld hafa unnið að því að búa til eigin bóluefni. Stefnt er að því að bólusetja 50 milljónir í landinu áður en nýju ári verður fagnað þar um miðjan febrúar. Venjulega ferðast hundruð milljóna landshluta á milli í kringum nýja árið í Kína. Yfirvöld hvetja fólk hins vegar til þess að halda sig heima þetta árið. |
Fjölnir fær lið Keflavíkur í heimsókn í Pepsi-deild karla í kvöld en leikurinn hefst klukkan 19:15. Fjölnir er með fjögur stig eftir fyrstu þrjá leikina en Keflavík er aðeins með eitt stig og mun væntanlega sækja til sigurs í kvöld. Hér fyrir neðan má sjá byrjunarliðin. Fjölnir : Þórður Ingason Daniel Ivanovski Gunnar Már Guðmundsson Bergsveinn Ólafsson Viðar Ari Jónsson Þórir Guðjónsson Aron Sigurðarson Guðmundur Böðvar Guðjónsson Ólafur Páll Snorrason Emil Pálsson Guðmundur Karl Guðmundsson Keflavík : Richard Arends Samuel Jimenez Hernandez Magnús Þórir Matthíasson Haraldur Freyr Guðmundsson Insa Fransisco Hörður Sveinsson Einar Orri EInarsson Hólmar Örn Rúnarsson Guðjón Árni Antoníusson Indriði Áki Þorláksson Frans Elvarsson |
Erna Kristín Stefánsdóttir lét raka af sér hárið í morgun eftir að henni tókst að safna hálfri milljón til styrktar ABC-barnahjálpar. Erna Kristín var í viðtali við Ísland í dag í síðustu viku þar sem hún sagði frá áskoruninni. Í Íslandi í dag í kvöld verður fylgst með því þegar Erna Kristín fór á hárgreiðslustofuna í morgun og lét hárgreiðslumanninn raka hárið. Viðbrögðin voru stórkostleg þegar hún leit í spegil. Ísland í dag er í opinni dagskrá á Stöð 2 og hér á Vísi klukkan 18:55. |
FLESTIR eru búnir að fá upp í kok af neikvæðri umræðu um fjölmiðlafrumvarpið. Eftir umræðuna verð ég að spyrja, hvers vegna umræða um æðstu embættismenn þjóðarinnar sé með slíkri lítilsvirðingu. Önnur spurning er svo hver á að hafa aðhald á dónaskap fjölmiðlamanna? Fréttablaðið hefur t.d. frá upphafi oftast fjallað um forsætisráðherra þjóðarinnar af lítilsvirðingu í forystugreinum. Ef forsætisráðherrann hefur reynt að svara hefur ritstjóri Fréttablaðsins t.d. birst á Stöð 2 - og margtuggið - " að honum séu óskiljanleg geðvonskuköst forsætisráðherrans ... " Er ekki bara ritstjóri Fréttablaðsins sjálfur haldinn einhvers konar " krónísku geðvonskukasti " út í forsætisráðherrann? Af hverju stundar ritstjórinn beint og óbeint dónalegt áreiti út í þann forsætisráðherra þjóðarinnar sem hefur skilað þjóðinni lengst í bættum lífskjörum fyrr og síðar? Eigendur Fréttablaðsins - sumir a.m.k. - eru auðugir menn, m.a. vegna starfsumhverfis sem forsætisráðherra landsins átti stóran þátt í að skapa. Er verið að þakka fyrir sig með svívirðingum? Hver er tilgangur eigenda Fréttablaðsins með að líða svona framkomu ritstjórans? Aðdróttanir sumra í garð forsætisráðherra að lög um fjölmiðla séu " sett til höfuðs frjálsri umfjöllun " eru ekki bara dónalegar heldur svívirðilega ómerkilegar. Svo er virðingarleysinu hellt yfir forseta lýðveldisins! Hann fær ekki vinnufrið fyrir áreiti um hvað hann eigi að gera! Einhverjir efuðust svo mikið um dómgreind forsetans að þeir töldu brýna nauðsyn til að beita " ruðningi " á forsetaembættið með ófaglegri og marklausri " undirskriftasöfnun ". Þrýsta þannig - með lítilsvirðandi framkomu - á forsetaembættið að skrifa ekki undir fjölmiðlalögin !! Forseti Íslands er vel menntaður maður með mikla pólitíska reynslu og kemst örugglega hjálparlaust að faglega svipaðri niðurstöðu og áður um hlutverk embættisins og skyldur - án þess að vera beittur þrýstingi. Eftir hverjar kosningar er það hlutverk forseta lýðveldisins að fela forystumanni þess stjórnmálaflokks sem líklegastur er til að geta myndað ríkisstjórn formlegt umboð til stjórnarmyndunar. Þannig verður forsetinn guðfaðir sitjandi ríkisstjórnar. Forsetinn setur Alþingi við hátíðlega athöfn. Forseti Íslands undirritar lög frá Alþingi, en hefur málskotsrétt - að vísa máli í þjóðaratkvæðagreiðslu. Málskotsréttur þessi hefur aldrei verið notaður - og á auðvitað við um slík neyðartilfelli að ég get varla ímyndað mér þær aðstæður. Ef forsetinn myndi beita málskotsrétti nú í þessu fjölmiðlamáli, hvaða staða væri þá komin upp? Guðfaðir ríkisstjórnarinnar að fella lýðræðislega kjörna stjórn? Væri þá ekki kominn vísir að upplausn! Er það kannski markmið einhvers? Löggjafarvaldið fer með úrlausn pólitískra mála eins og lagasetningar um starfsumhverfi fjölmiðla. Niðurstaða lýðræðislega kjörinnar ríkisstjórnar með meirihluta Alþingis er fengin. Andstæðingar fjölmiðlafrumvarpsins hafa farið óskynsamlegu offari sem er þeim til skammar. Það sem upp úr stendur er að manni blöskrar gjörsamlega hvernig sumir fjölmiðlamenn komast upp með dónalega og lítilsvirðandi framkomu við bæði forsætisráðherra og Embætti forseta Íslands. Ef haldið verður áfram að grafa ( skipulega? ) undan virðingu æðstu embættismanna þjóðarinnar með þessum hætti - hvar á þá að enda? Sumir fjölmiðlamenn hafa hagað sér eins og illa upp aldir og ofdekraðir krakkar, sem bera enga virðingu fyrir einu né neinu. Ábyrgir eigendur Fréttablaðsins verða að taka í taumana og sjá til þess að ritstjórn þess blaðs fái sem fyrst faglegar leiðbeiningar í að sýna æðstu embættismönnum lýðveldisins tilhýðilega kurteisi. Það verður að vera hægt að fjalla um svona mál án þess að nota ómælt magn af dónaskap. Svo væri við hæfi að einelti ritstjóra Fréttablaðsins á forsætisráðherra þjóðarinnar væri hér með lokið. Kurteisi kostar ekkert. Kristinn Pétursson skrifar um fjölmiðlafrumvarpið Höfundur er fiskverkandi á Bakkafirði. |
Uppskeruhátíð knattspyrnudeildar Hvatar fyrir meistaraflokk karla og 2. flokk kvenna var haldin á laugardaginn 15. október í Félagsheimilinu á Blönduósi að viðstöddu fjölmenni. Þarna komu saman leikmenn, þjálfarar, stjórnarmenn og stuðningsmenn Hvatar til að fagna góðum árangri sumarsins, til að kjósa efnilegustu og bestu leikmennina, til að veita ýmis verðlaun og síðast en ekki síst til að skemmta sér og öðrum.xml : namespace prefix = o ns = " urn : schemas-microsoft-com : office : office " / Hátíðin hófst á því að veistustjóri kvöldsins, Kári “ Dave Allen Kárason bauð alla hjartanlega velkomna og sagði nokkra góða brandara. Dagskráin var annars með nokkuð hefðbundnu sniði. Nokkur skemmtiatriði voru hjá leikmönnum og þjálfari meistaraflokks í sumar fór yfir árangur sumarsins, sem var að liðið komst í úrslit 3ju deildar en varð því miður að lúta í gras fyrir Reyni Sandgerði í tveimur hörkuleikjum. Dregið var í happdrætti sem hefur verið í gangi í nokkrar vikur og verða númerin á vinningunum birt á Húnahorninu innan tíðar. Þá var komið að verðlaunaafhendingunni en kosið var á staðnum meðal leikmanna í sumar hvaða leikmenn hlytu sæmdarheitin, efnilegasti leikmaðurinn og sá besti. Áður en það var tilkynnt var Róberti Haraldssyni þjálfara afhent verðlaun fyrir markahæsta leikmanninn með 20 mörk í 12 leikjum og Sandra Dís Káradóttir hlaut verðlaun fyrir bestu ástundun í sumar. Margrét Arna Vilhjálmsdóttir fékk verðlaun fyrir mestu framfarir hjá stelpunum. Efnilegustu leikmennirnir voru kosin þau Hámundur Helgason og xml : namespace prefix = st 1 ns = " urn : schemas-microsoft-com : office : smarttags " / Þórunn Inga Kristmundsdóttir. Besti leikmaður meistaraflokks karla var hins vegar Dejan Djuric. Í lok hátíðarinnar þakkaði Kári öllum kærlega fyrir komuna og bauð nýjan þjálfara meistaraflokks karla, Helga Arnarson, velkominn til starfa. |
Tónlistarhátíðir með klassísku yfirbragði setja mjög svip sinn á menningarlíf landsmanna á sumrin, en fjöldi þeirra hefur farið vaxandi undanfarin ár. Nú er svo komið að unnendur tónlistar eiga völ á vönduðum tónlistarflutningi víðs vegar um landið sumarlangt. Nefna má sumartónleika í Skálholti, á Kirkjubæjarklaustri, í Hveragerði, Reykholti, Akureyrarkirkju, við Mývatn, í Stykkishólmskirkju og á Seyðisfirði sem dæmi um árvisst tónleikahald af þessu tagi. Að auki má nefna þjóðlagahátíð á Siglufirði, blúshátíð á Ólafsfirði, sumaróperuna á Héraði, djasshátíðina á Egilsstöðum og sumarkvöld við orgelið í Hallgrímskirkju í Reykjavík, sem dæmi um fjölbreytileika í áherslum á mismunandi tegundir tónlistar, er öll virðist eiga sér nægilegan hljómgrunn til að draga að hlustendur ár eftir ár. Sögu sumartónleika í Skálholti má rekja allt aftur til ársins 1975 og er sú tónlistarhátíð orðin fastur og mikilvægur liður í tónlistarlífi landsmanna ár hvert. Starfið í Skálholti hefur ekki síst verið mikilvæg lyftistöng fyrir íslensk tónskáld en þar hafa í gegnum tíðina verið frumflutt hátt í 70 tónverk, sem hlýtur að teljast umtalsvert framlag til íslenskrar samtímatónlistar. Undanfarin ár hafa staðartónskáld í Skálholti verið tvö, miðað við eitt áður, sem sýnir öðru fremur að þarna hefur verið ræktaður vaxandi vísir að vettvangi fyrir frumflutning á verkum íslenskra tónskálda. Kammertónlist á Kirkjubæjarklaustri á sér einnig langa og eftirtektarverða sögu, en um næstu helgi verður efnt til tónlistarhátíðar þar í 12. sinn. Auk fremstu tónlistarmanna landsins hafa framúrskarandi erlendir tónlistarmenn verið fastur liður í tónleikahaldi þar allt frá upphafi, en tónlistarmenn erlendis frá hafa einnig verið tíðir gestir í Skálholti í gegnum árin. Sami háttur hefur verið hafður á mörgum þeim sumarhátíðum sem komu seinna til sögunnar, svo sem í Reykholti og Hveragerði, svo ljóst er að listrænir stjórnendur tónlistarhátíða telja þátttöku erlendra gesta mikilvægt innlegg í þá listrænu sýn sem fram kemur á hverri hátíð fyrir sig. Eins og fram hefur komið í tónlistardómum um sumartónleika hér í blaðinu undanfarin ár, er iðulega um mjög áhugaverða tónlistarviðburði að ræða sem sýna vel færni og hæfileika íslenskra tónlistarmanna. Framlag erlendra gesta er ekki síður áhugavert, ekki einungis fyrir hlustendur heldur einnig fyrir þá íslensku tónlistarmenn sem með þeim starfa hverju sinni. Yfirleitt stendur undirbúningur tónleika yfir í nokkra daga í senn á þeim stað sem um er að ræða svo tækifæri til að mynda tengsl og finna fleti á frekara samstarfi, hér heima eða erlendis, geta verið ómetanleg þegar til framtíðar er litið. Það er því eftirtektarvert hversu fjölþjóðleg samvinna um tónlist hefur verið ræktuð í sveitum landsins á undanförnum árum. Ekki má vanmeta gildi þess að vandaðan tónlistarflutning sé ekki einungis að finna í stærstu þéttbýliskjörnum landsins heldur einnig í fámennari byggðarlögum. Sumartónleikar eru orðnir sígildir og hafa ekki einungis skilað sér sem menningarauki í viðkomandi byggðarlög, heldur einnig eflt ferðatengda þjónustu við utanaðkomandi gesti á viðkomandi svæðum svo um munar. Samstarf stjórnenda tónlistarhátíða og viðkomandi sveitarfélaga hefur því margskonar ávinning í för með sér, sem vonandi á eftir að þróast enn frekar. |
Jæja elsku lesendur, hér koma hugmyndir að vikumatseðli svo enginn þurfi nú að velkjast í óvissu rétt fyrir klukkan 18 úti í matvöruverslun um hvað eigi að elda. Mánudagur Þorskhnakki með sveppaskel að hætti Gott-hjónanna Hlekkur Þriðjudagur Taco-lagbaka sem tryllir Miðvikudagur Einfaldur Creola-kjúklingur Fimmtudagur Pítsa fyrir þá sem hafa engan tíma Föstudagur Humarpasta sem segir FÖSTUDAGUR! Laugardagur Djúsí pasta Sunnudagur Gefðu þér tíma í góðan sunnudagsmorgunverð með fjölskyldunni |
KONRÁÐ Alfreðsson, formaður Sjómannafélags Eyjafjarðar, sendir mér fremur kaldar kveðjur í grein sem birtist hér í blaðinu sl. fimmtudag. Yfirskrift greinar hans er : " Forstjóri ÚA ver ónýtt verðmyndunarkerfi ". Í greininni gerir Konráð tilraun til að svara viðbrögðum mínum við ummælum hans um samningamál sjómanna ÚA. Ég vil, áður en lengra er haldið, vísa þeirri fullyrðingu Konráðs á bug að ég sé að verja " ónýtt verðmyndunarkerfi " eins og hann orðar það. Staðreyndin er sú að ég hef ekki gert minnstu tilraun til þess að verja núverandi kerfi og ekki svo mikið sem tjáð mig um það einu orði hvort kerfið sé gott eða slæmt. Sú staðhæfing Konráðs er því úr lausu lofti gripin. Enginn þvingaður til neins Það sem upp úr stendur í skoðanaágreiningi okkar Konráðs er það hvort sjómenn á ÚA-skipunum hafi verið þvingaðir til samninga eða ekki. Ég hef sagt það áður og segi það enn að þegar fiskverðsmálin voru til umræðu í fyrra hittust tveir samningsaðilar, þ.e. stjórnendur ÚA og sjómenn félagsins, á jafnréttisgrundvelli og sömdu um sín mál. Þar var enginn þvingaður til neins. Sjómenn ÚA, líkt og aðrir starfsmenn félagsins, vita það vel að við segjum engum upp störfum fyrir að segja skoðanir sínar og standa á þeim. Hér er því enginn hræddur við að tjá hug sinn allan. Ég þekki sjómennina mína það vel að ég veit að þeir geta staðið á sínu og samið fyrir sig. Og þeir hafa langt í frá samið af sér, eins og ég mun rökstyðja hér á eftir. Ég vil rifja það upp, áður en lengra er haldið, að í Morgunblaðinu hin 9. apríl 1999 var fjallað sérstaklega um nýgerðan samning milli ÚA og sjómanna um kaup og kjör á ísfisktogurum. Þar var rætt við þrjá fulltrúa úr samninganefnd sjómanna, þá Gylfa Gylfason, háseta á Árbak og varaformann Sjómannafélags Eyjafjarðar ; Víði Benediktsson, stýrimann á Kaldbak, og Ketil Freysson, háseta á Harðbak. Þeir tveir síðarnefndu voru m.a. spurðir sérstaklega að því hvort ÚA hefði að þeirra mati beitt sjómenn óeðlilegum þrýstingi eða þvingunum við samningagerðina. Þeir svöruðu því báðir afdráttarlaust neitandi. Þetta hefði verið sú niðurstaða sem samninganefndin komst að. Hún hefði síðan verið lögð fyrir sjómenn og þorri þeirra staðfest hana með atkvæði sínu. Ég get því ekki ímyndað mér hvenær þær þvinganir hafa komið til sögunnar, sem Konráð hefur haldið fram síðar að hafi verið til staðar. Góð og friðsæl sambúð Meginástæðan fyrir því að ég sá mig knúinn til að hrekja þau ummæli Konráðs Alfreðssonar að sjómenn ÚA væru beittir þvingunum af hálfu félagsins, er sú að stjórn og stjórnendur ÚA hafa lagt mikla áherslu á að halda uppi góðum samskiptum við starfsmenn félagsins, sjómenn jafnt sem aðra. Því finnst mér hart þegar formaður stéttarfélags sjómannanna gengur fram fyrir skjöldu og reynir að skapa tortryggni eða úlfúð í góðri og friðsælli sambúð þessara aðila. Staðreyndin er sú að við sem stjórnum ÚA höfum lagt mikið upp úr því að hafa sem mest og best upplýsingastreymi innan félagsins. Við viljum nefnilega leyfa öllu starfsfólki ÚA að fylgjast grannt með því helsta sem er að gerast hjá félaginu hverju sinni. Þegar við gengum til samninga við sjómennina okkar fyrir réttu ári létum við þeim t.d. í té allar fyrirliggjandi upplýsingar sem málinu tengdust. Það gerðum við gagngert til þess að þeir stæðu sem best að vígi í samningaviðræðunum og hefðu öll gögn við höndina. Ég hygg að þessi vinnubrögð hafi skilað sér í samningum sem báðir aðilar voru sáttir við. Reynslan hefur líka sýnt að samningarnir hafa fært sjómönnum ÚA kjarabætur sem eru langt umfram það sem almennir launþegar í landinu geta státað af. Í meðfylgjandi töflu má sjá þróun hásetahlutar á ísfiskskipum ÚA frá árinu 1996 til ársloka 1999. Þar sést að hásetahlutur á Harðbak var 3,3 milljónir króna árið 1996 en 5,8 milljónir króna árið 1999. Hækkunin nemur 75,2% á þessu tímabili! Hásetahlutur á hinum ísfiskskipunum hækkaði ekki eins mikið á þessu tímabili en þó mjög umtalsvert eða um 38% á Kaldbak og 60% á Árbak. Hásetahlutur á ísfiskskipum ÚA hækkaði því að meðaltali um 60% frá árinu 1996 - 1999 eða um rúmar 2 milljónir kr. Til samanburðar má geta þess að launavísitala almennra launa í landinu hækkaði um 23,3% á sama tímabili. Það er örugglega leitun að stétt fólks í landi sem hefur fengið viðlíka launahækkun á þessu tiltekna tímabili. Samt sem áður eru það þessir samningar sem Konráð Alfreðsson er óánægður með fyrir hönd félagsmanna sinna og segir þá hafa verið þvingaða fram - af hálfu ÚA! Að baki þessari launahækkun liggur vissulega hærra fiskverð, meiri afli og þar með meiri vinna. Aukinn afli stafar m.a. af því að ÚA hefur gætt ýtrustu hagkvæmni við nýtingu veiðiheimilda sinna og skiptingu milli fiskitegunda og skipa. Félagið hefur jafnframt unnið að því jafnt og þétt að auka veiðiheimildir sínar. Það hefur tvímælalaust komið sjómönnum félagsins til góða ekki síður en félaginu sjálfu. Sú staðreynd vill oft gleymast þegar sumir forystumenn sjómanna fara einungis illum orðum um það sem þeir nefna " kvótabrask ". Ég er ekki mikið gefinn fyrir það að þrátta við fólk yfirleitt, hvað þá á opinberum vettvangi eins og í fjölmiðlum. Ég og Konráð Alfreðsson, formaður Sjómannafélags Eyjafjarðar, eigum, þegar grannt er skoðað, sameiginlegra hagsmuna að gæta. Okkur er það báðum kappsmál að sjómenn Útgerðarfélags Akureyringa uni glaðir sínum hag og séu sæmilega sáttir við sitt. Ég hef leitast við að stuðla að því að svo sé og veit að hið sama vakir fyrir Konráði Alfreðssyni. Ég vil því ekki deila frekar um þetta mál við hann. Hins vegar vil ég gjarnan bjóða Konráði í heimsókn í höfuðstöðvar Útgerðarfélags Akureyringa hf. við Fiskitanga. Það boð má hann gjarnan þiggja við fyrstu hentugleika. Þá getur hann af eigin raun kynnt sér starfsemi ÚA og rætt við starfsfólk félagsins, þar á meðal okkur stjórnendurna. Þessu boði er komið á framfæri hér með. Höfundur er framkvæmdastjóri Útgerðarfélags Akureyringa hf. |
Ný sýning verður opnuð í Listasafni ASÍ á morgun, laugardag, klukkan 15. Um er að ræða innsetningu, margradda frásögn af Sniffer. En hver er hann? Sigga Björg er í safninu og verður fyrir svörum því Erica er ekki komin til landsins þegar ég hef samband. „ Sniffer er karakter sem við Erica erum búnar að þróa nokkuð lengi. Við gerðum bók með textum um hann. Þar getur fólk fengið að skyggnast inn í hið aumkunarverða líf þessarar persónu sem er unninn með skírskotunum í Óliver Tvist. Svo eru líka teikningar, skúlptúrar og vídeóverk. Allt safnið snýst um Sniffer, “ segir hún og tekur því vel að deila aðeins meiri upplýsingum um persónuna. „ Sniffer er lánlaus karakter, þjáningarbróðir Ólivers Twist. Var ungur yfirgefinn af foreldrum sínum og eyddi æskuárunum einsamall á götunni í stefnulausri leit að næringu og ást. Hann er klofinn persónuleiki og það veldur honum ómældum erfiðleikum þegar hann reynir að finna sinn stað í tilverunni. “ Erica býr í Skotlandi og Sigga Björg líka að hluta til. Þær unnu þessa sýningu alla í Glasgow, bæði saman og hvor í sínu lagi að sögn Siggu og voru með hana á sýningu sem nefnist Glasgow International fyrr á árinu. Sýningin í Listasafni ASÍ er opin alla daga nema mánudaga frá klukkan 13 til 17 og aðgangur er ókeypis. |
Orkufyrirtæki þjóðarinnar er óðum að leggja erfiðleika heimsfaraldursins að baki. Afkoma Landsvirkjunar fyrstu 6 mánuði ársins ber þess glöggt vitni. Hagnaður fyrir óinnleysta fjármagnsliði hækkaði um tæp 36% frá sama tíma í fyrra og skuldir lækkuðu jafnframt um 10,4 milljarða króna. Matsfyrirtækið S & P staðfesti þennan viðsnúning með því að hækka lánshæfiseinkunn okkar um einn flokk í júní. Góð afkoma Landsvirkjunar skiptir þjóðina alla miklu máli. Vinnsla orku úr endurnýjanlegum auðlindum okkar á að skapa hagnað, sem þjóðin getur nýtt til ýmissa þarfra verka. Lækkun skulda þrátt fyrir fjárfestingar Við höfum unnið að því hörðum höndum að bæta arðsemi fyrirtækisins. Einn liður í því var að lækka skuldir þess verulega. Fyrirtækið var skuldsett eftir mikla og hraða uppbyggingu til að mæta þörf fyrir raforku. Þjóðin tók því uppbyggingarskeiði af þolinmæði, sem og þeim árum sem við nýttum hagnað af rekstri til að lækka skuldir. Á síðustu tíu árum hafa skuldirnar alls lækkað um 155 milljarða króna, þrátt fyrir að við höfum á sama tíma fjárfest í orkuinnviðum fyrir sambærilega upphæð. Nú er hins vegar svo komið að þjóðin nýtur arðs af þessari auðlind sinni með beinum hætti : Með 10 milljarða króna arðgreiðslu í ríkissjóð árið 2020 og 6,5 milljörðum í ár, þrátt fyrir þrengingar heimsfaraldurs. Fyrirsjáanlegt er að arðgreiðslurnar munu hækka enn frekar á næstu árum. Sanngjarnt verð fyrir auðlindina Einn mikilvægasti liðurinn í rekstrinum er auðvitað verðlagning raforkunnar. Þar stöndum við vel að vígi, í samkeppninni við aðrar þjóðir. Við erum með samkeppnishæft orkuverð í landi þar sem hæft starfsfólk og góðir innviðir laða til sín rekstur, sem annars myndi leita hófanna annars staðar. Þannig fáum við ný tækifæri og nýsköpun inn í íslenskt efnahagslíf. Beinn hagur þjóðar Hlutverk Landsvirkjunar er skýrt : Við hámörkum afrakstur af þeim orkulindum sem fyrirtækinu er treyst fyrir með sjálfbæra nýtingu, verðmætasköpun og hagkvæmni að leiðarljósi. Fyrirtækið er loks í stakk búið til að greiða þjóðinni það sem henni ber. Í lagafrumvarpi um svokallaðan Þjóðarsjóð er tekið fram að hann skuli vera varasjóður ef Ísland verði fyrir verulegum fjárhagslegum skakkaföllum. Stærsti hluti framlags í sjóðinn á að koma í gegnum arðgreiðslur Landsvirkjunar. Í frumvarpinu eru ákvæði til bráðabirgða um að fjármagni skuli ráðstafað í byrjun til uppbyggingar hjúkrunarrýma og eflingar nýsköpunar atvinnuveganna. Ef stofnun sjóðsins gengur eftir verður hagur þjóðarinnar af orkuauðlindinni áþreifanlegur. En jafnvel þótt arðurinn renni ekki í sérstakan Þjóðarsjóð er ljóst að hann mun nýtast t.d. mennta - og heilbrigðiskerfi okkar, eins og vera ber. Tökum vel á móti framtíðinni Landsvirkjun hefur gegnt mikilvægu hlutverki í rúma hálfa öld og mun gegna áfram. Á næstu árum og áratugum verður verkefni orkufyrirtækis þjóðarinnar að vera leiðandi í orkuskiptum, t.d. með framleiðslu rafeldsneytis. Við ætlum að nýta grænu orkuna okkar til að losa okkur við bensín og olíur, leggja grunn að matvælaframleiðslu framtíðar og ýmiss konar grænum iðnaði sem styður við markmið okkar í loftslagsmálum. Landsvirkjun verður kolefnishlutlaust fyrirtæki árið 2025 og mun áfram leggja sitt af mörkum til að markmið Orkustefnu stjórnvalda verði náð. Við ætlum að taka vel á móti framtíðinni, okkur öllum til hagsbóta. Höfundur er forstjóri Landsvirkjunar. |
Víðir Sigurðsson [email protected] Endanlegur hópur Íslands fyrir Evrópukeppni kvenna í knattspyrnu liggur ekki fyrir. Sigurður Ragnar Eyjólfsson landsliðsþjálfari valdi í gær 20 leikmenn fyrir vináttulandsleikinn gegn Dönum sem fram fer í Viborg næsta fimmtudag, 20. júní en það er eina verkefnið sem íslenska liðið á eftir fyrir keppnina í Svíþjóð. Þar mætir Ísland liði Noregs í fyrsta leiknum 11. júlí. Sif Atladóttir og Edda Garðarsdóttir eru ekki í hópnum sem fer til Danmerkur. Sif á við meiðsli að stríða en hún fór af velli í hálfleik í leiknum við Skota á dögunum, og Sigurður Ragnar sagði á fréttamannafundi í gær að hann hefði ákveðið að gefa Eddu frí frá þessu verkefni til að skoða fleiri miðjumenn. Edda er annar leikjahæsti leikmaður liðsins frá upphafi með 103 landsleiki. Katrín Ómarsdóttir kemur aftur inní hópinn eftir að hafa misst af Skotaleiknum um mánaðamótin vegna meiðsla, og þá koma Guðný Björk Óðinsdóttir og Þórunn Helga Jónsdóttir inní hópinn á ný. Guðný hefur glímt við meiðsli og aðeins komið við sögu í einum landsleik á árinu, og Þórunn fær sitt fyrsta tækifæri síðan í fyrra. Í hópnum eru líka nýliðarnir Anna Björk Kristjánsdóttir og Guðmunda Brynja Óladóttir, sem hvorug á landsleik að baki. Í Skotaleiknum voru 23 leikmenn og út úr honum detta, ásamt Sif og Eddu, þær Sandra Sigurðardóttir, Elísa Viðarsdóttir, Katrín Ásbjörnsdóttir, Elín Metta Jensen og Anna María Baldursdóttir. Hópurinn er þannig skipaður : MARKVERÐIR : Þóra B. Helgadóttir ( Malmö ) og Guðbjörg Gunnarsdóttir ( Avaldsnes ). VARNARMENN : Katrín Jónsdóttir ( Umeå ), Ólína G. Viðarsdóttir ( Chelsea ), Rakel Hönnudóttir ( Breiðabliki ), Hallbera Guðný Gísladóttir ( Piteå ), Glódís Perla Viggósdóttir ( Stjörnunni ), Þórunn Helga Jónsdóttir ( Avaldsnes ), Anna Björk Kristjánsdóttir ( Stjörnunni ). MIÐJUMENN : Dóra María Lárusdóttir ( Val ), Hólmfríður Magnúsdóttir ( Avaldsnes ), Sara Björk Gunnarsdóttir ( Malmö ), Katrín Ómarsdóttir ( Liverpool ), Guðný Björk Óðinsdóttir ( Kristianstad ), Dagný Brynjarsdóttir ( Val ), Gunnhildur Yrsa Jónsdóttir ( Arna-Björnar ). FRAMHERJAR : Margrét Lára Viðarsdóttir ( Kristianstad ), Fanndís Friðriksdóttir ( Kolbotn ), Harpa Þorsteinsdóttir ( Stjörnunni ), Guðmunda Brynja Óladóttir ( Selfossi ). |
" Það er ánægjuleg heildarniðurstaða að fólk sem nýtir sér úrræðin til fulls mun geta lækkað skuldir sínar um 20% og að meðal niðurfærslan er aðeins meiri en við gerðum ráð fyrir, " segir Bjarni Benediktsson, fjármála - og efnahagsráðherra í samtali við mbl.is eftir blaðamannafund sem haldinn var um niðurstöðu leiðréttingarinnar í Hörpu í dag. Hagur leigjenda muni batna á næstu árum þó svo að þessi aðgerð beinist aðeins til þeirra sem tóku verðtryggð fasteignalán til kaupa á eigin húsnæði, segir Bjarni. Á blaðamannafundinum kom m.a. fram að s kuldir heimilanna muni lækka um tuttugu prósent að meðaltali og að afskriftin mun fara fram á rúmu ári í stað fjögurra líkt og upphaflega var gert ráð fyrir og verður að fullu lokið í ársbyrjun 2016 í stað ársloka 2017. Kjósendur fólu ríkisstjórninni verkefnið " Umfang aðgerðarinnar er það sem við höfum rætt um til þessa og við getum fengið aðeins jákvæðari niðurstöðu með því að hraða framkvæmd þessara mála í ljósi betri afkomu ríkissjóðs, " bætir Bjarni við. Bjarni segir jafnframt að samkvæmt verðbólguspá næsta árs verði verðbólgan innan vikmarka á næsta ári. " Aðgerðin sem slík hefur legið fyrir í langan tíma það er vel rúm fyrir aðgerð sem þessa án þess að verðbólgan fari úr böndunum. " Bjarni benti einnig á að kjósendur hafi falið ríkisstjórninni þetta verkefni. " Þetta verkefni fólu kjósendur ríkisstjórninni. Það að grípa til markvissra aðgerða vegna alvarlegrar stöðu heimilanna. Verkefnið birtist í tugþúsundum Íslendinga en líka þeirri staðreynd hversu hátt yfir 100% skuldir heimilanna fóru í hlutfalli við landframleiðslu við vorum komin. Nú náum við því aftur niður í 95% í lok árs sem er gríðarlega mikilvægt í efnahagslegu tilliti. " Hagur leigjenda mun batna á næstu árum Bjarni segir að ríkisstjórnin hafi ráðist í aðgerðina vegna skuldastöðu heimilanna. " En annað sem fylgir í kjölfarið sem bætir hag landsmanna eru hlutir sem snerta efnahagslífið í stærra samhengi. Eins og til dæmis það að greiða fyrir aukinni fjárfestingu á komandi árum. Okkar stærstu verkefni á komandi árum eru tengd gjaldeyrishöftunum, atvinnustigi í landinu og aukinni framleiðslu á Íslandi. Bætt staða ríkissjóðs mun gera okkur kleift að fara í frekari innri fjárfestingar, fjárfesta í velferðarkerfinu, heilbrigðismálum og menntamálum, " segir Bjarni. Hann segir einnig að hagur leigjenda muni batna á næstu árum þó svo að þessi aðgerð beinist aðeins til þeirra sem tóku verðtryggð fasteignalán til kaupa á eigin húsnæði. " En við höfum auðvitað önnur úrræði til þess að komast til móts við þá. Eru til skoðunar í velferðarráðuneytinu aðgerðir sem geta styrkt stöðu leigjenda. Þar skiptir til dæmis niðurfelling vörugjalda skiptir miklu máli fyrir húsnæðismarkaðinn í heild sinni. Við áætlum einnig að byggingakostanaður muni lækka kjölfarið, " segir Bjarni. Hann segir að það að hafa verðbólguna lága skiptir máli bæði fyrir leigjendur og húsnæðiskaupendur. " Mestan stuðning veitum við fólki með því að tryggja hátt atvinnustig og jafnvægi í efnahagslífinu. " Aðspurður hvort að hann sé stoltur af aðgerðum ríkisstjórnarinnar segir hann svo vera. " Ég er mjög stoltur yfir því að okkur skildi takast að ljúka þessu gríðarlega stóra og mikilvæga verkefni á eins skömmum tíma og svo er raunin. " |
Þrátt fyrir að tæpur mánuður sé í fyrsta undankvöldið í söngvakeppni evrópskra sjónvarpsstöðva, Eurovision, þá eru strax hafnar deilur um hvar halda eigi keppnina að ári fari svo að Ástralir fari með sigur af hólmi. Ástralíu var boðið að vera með í keppninni í ár sem „ sérstakur gestur “ vegna pólitískra tengsla við Evrópulönd og í tilefni af því að sextíu ár eru síðan fyrsta Eurovision-keppnin var haldin. Keppnin nýtur gífurlegra vinsælda í Ástralíu og hefur verið sýnt frá henni þar í landi síðastliðin 30 ár. Segja má að deilurnar um hvar halda eigi keppnina að ári ef Ástralía vinnur hafi byrjað á þriðjudag þegar Christer Björkman, sem fer fyrir Eurovision-nefnd Svía og skipulagningunni á Melodifestivalen, undankeppninni í Svíþjóð, sagði að Þjóðverjar myndu hreinlega taka það verk að sér að halda keppnina með Áströlum í Þýskalandi að ári fari svo að ástralska lagið fari með sigur af hólmi. Þetta sagði hann í þættinum Inför Eurovision í sænska ríkissjónvarpinu þegar hann og Sarah Dawn Finer ræddu keppendur og undirbúning fyrir Eurovision-keppnina sem er handan við hornið. Sarah spurði hreint út : „ Ef Ástralir vinna, hvar verður keppnin haldin? “ Eurovisionvefurinn ESCToday hafði samband við þýska ríkisútvarpið til að fá þeirra hlið á málinu. Doktor Frank-Dieter Freiling, hjá þýska ríkisútvarpinu, var til svara og hafði þetta að segja : „ Ef Ástralir vinna Eurovision í ár þá verður næsta keppni haldin í Evrópu, af praktískum ástæðum. Í því ljósi koma fjöldi Evrópuþjóða til greina, og þar eru Þjóðverjar ekki undanskildir. Samstarf Ástrala við þessar þjóðir verður aðeins rætt fari svo að Ástralir vinni keppnina. Við leggjum áherslu á að ógætileg ummæli herra Björkman eru ótímabær. “ Það er Guy Sebastian sem mun flytja lagið Tonight again fyrir hönd Ástrala. |
#redirect 1051 - 1060 f.Kr. |
Vetrarstarf útvarpsleikhússins hefst í dag með frumflutningi nýs leikrits, Harmsögu, eftir Mikael Torfason í leikstjórn Símonar Birgissonar. Leikritið segir frá Ragnari og Sigrúnu, sem þau Vignir Rafn Valþórsson og Sara Dögg Ásgeirsdóttir leika, en þau hjónin hafa verið að rífast síðustu daga og muna ekki lengur um hvað. Þau ætla að skilja, eða öllu heldur vill Sigrún skilja en Ragnar tekur það ekki í mál enda hættir hún svo oft við og það er bara svo óþolandi að vita ekki hvar maður hefur konuna sína. Harmsaga verður frumflutt á rás 1 klukkan eitt í dag. |
Hreistur eru þunnar, skaraðar beinflögur á roði sumra fiska og á húð fleiri dýra. |
Hreistur gróa sem hlífðarlag, en þau má einnig finna á vængum fiðrilda, en þar mynda þau litamynstur þeirra. |
Hreistur eru algeng á dýrum en þau hafa þróast margsinnis með mismunandi hætti - hreistur fiska hafa þróast frá öðruvísi efni en hreistur skriðdýra. |
Hreistur eru flokkuð sem hluti hlífðarlíffærakerfis. |
„ Þetta er geggjað. Það eru svo flottar stelpur í þessu liði og ég vissi alveg að við værum að fara að vinna þennan leik. Við vorum aldrei að fara að gefast upp og þetta var bara geggjað, “ sagði kampakát Lillý Rut Hlynsdóttir eftir gríðarlega mikilvægan 2 - 1 sigur á Breiðablik. Með sigrinum styrkir Þór / KA stöðu sína á toppi deildarinnar en þar eru þær með 6 stiga forskot á næstu lið. Lestu um leikinn : Breiðablik 1 - 2 Þór / KA Eftir heldur rólegan fyrri hálfleik var mikið fjör í þeim seinni. Hvað gerðist eiginlega? „ Það fór bara allt í rugl í seinni allsstaðar, en þetta var frábært og mikil barátta. Við gáfumst ekki upp “ sagði Lillý Rut en bæði lið spiluðu mjög fast og gáfu ekkert eftir. Sjálf var Lillý svolítið lemstruð eftir leik. Með kælingu á annari höndinni og bundið um hægri fót. „ Þetta eru bara smá eymsli. Ekkert alvarlegt, “ sagði Lillý sem hefur sjaldan spilað svona harða leiki. „ Þessi var með þeim harðari. Það er langskemmtilegast. “ Nú tekur við mánaðarlöng pása á Íslandsmótinu og toppliðið nýtir hana meðal annars til að fara í æfingaferð og fylgjast með Evrópumótinu. „ Við erum að fara í æfingaferð til Hollands sem er bara frábært og hjálpar liðinu að þjappa sér ennþá betur saman. “ Nánar er rætt við varnarmanninn öfluga í sjónvarpinu hér að ofan. |
Ivan Gazidis, framkvæmdastjóri Arsenal, ver þá ákvörðun félagsins að standa með knattspyrnustjóranum Arsene Wenger. „ Þú rekur ekki fólk sem er í heimsklassa, " segir Gazidis. Nýr tveggja ára samningur Wenger við Arsenal var staðfestur í dag. Í fyrsta sinn á 21 ári við stjórnvölinn tókst Wenger ekki að stýra Arsenal í topp fjóra á liðnu tímabili. Arsenal missti af Meistaradeildarsæti þrátt fyrir að vinna níu af síðustu tíu leikjum sínum. Liðið varð síðast Englandsmeistari 2004 og langt síðan það hefur gert sig gildandi í titilbaráttunni. Margir hafa kallað eftir stjóraskiptum þrátt fyrir sigur í bikarúrslitaleik gegn Chelsea síðasta laugardag. Gazidis segist þó pottþéttur á því að Wenger sé besti aðilinn í starfið. „ Þegar þú skoðar heimsfótboltann og kostina sem þar eru, þá eru margir frábærir þjálfara í heiminum og Arsenal er félag sem þeir allir hefðu áhuga á að starfa fyrir vegna þess sem við stöndum fyrir í fótboltanum, " segir Gazidis. „ En þegar þú horfir í kringum og segir þetta, þá finnurðu ekki betri kost en Arsene Wenger. Dómharkan í fótboltanum er svo svört og hvít, ef þú rekur ekki stjórann þinn er talað um að það vanti metnað. Það finnst mér fáránlegt. " „ Þú rekur ekki gott fólk, þú rekur ekki fólk sem er í heimsklassa, þú rekur ekki fólk sem er ákveðið í að bæta árangurinn. Það sem þú gerir er að finna út hvernig hægt er að bæta sig í sameiningu og hvernig er hægt að komast áfram. Það er það sem þetta félag er að gera og við erum með alveg skýran metnað sem við viljum ná. " Gazidis hefur kallað eftir því að stuðningsmenn Arsenal standi með Wenger nú þegar óvissan er á enda. „ Ég er viss um að stuðningsmenn okkar muni setja félagið í efsta sæti og styðja liðið. Sameinuð erum við miklu miklu sterkari en þegar við erum að rífast og reyna að sanna hver hafi rétt fyrir sér og hver rangt. Stöndum með liðinu og félaginu. " |
Fyrrverandi forstjóri Glitnis óskaði eftir því í morgun að öll hans mál sem eru til rannsóknar verði tekin fyrir í einu lagi. Lárus Welding, fyrrverandi forstjóri Glitnis, óskaði eftir því við þingfestingu Aurum-málsins í Héraðsdómi Reykjavíkur í morgun að þætti hans í málinu verði frestað og það tekið með öðrum málum sem hann tengjast. Óttar Pálsson, lögmaður Lárusar, lét bóka kröfu hans. Forsendurnar eru þær að Lárus hafi réttarstöðu sakbornings í mörgum málum sem varða störf hans hjá Glitni á árunum 2007 og 2008. Lárus hlaut níu mánaða dóm í Vafningsmálinu á milli jóla og nýárs. Þrír mánuðir af mánuðunum níu voru skilorðsbundnir. Ólafur Þór Hauksson, sérstakur saksóknari, vildi ekki tjá sig um kröfu Lárusar í samtali við vb.is í héraðsdómi í morgun. |
Í gærkvöldi var hlustendum K100 boðið á vinkvenna-bíósýningu í Laugarásbíói á hina hjartnæmu kvikmynd " Wonder " með Juliu Roberts, Jacob Tremblay og Owen Wilson í aðalhlutverkum. Myndin er byggð á barnaskáldsögu eftir R.J. Palacio sem kom út árið 2012 og lætur sagan engan ósnortin. Hún fjallar um ungan dreng með afmyndað andlit sem hefur nám í skóla eftir margra ára aðgerðir. Allir sem mættu á sýninguna fengu glaðning en í boði var ískaldur Toppur og Good to glow highliter eða Wake me up-farði frá Rimmel. |
Tveir menn voru myrtir á götu úti í Svíþjóð í gærkvöldi, hvor í sínum bænum. Í bænum Filipstad í Varmalandi var maður stunginn til bana, en í Karlskrona á Suður-Skáni var maður á þrítugsaldri skotinn til bana. Enginn hefur enn verið handtekinn en rannsókn stendur yfir. Um klukkan hálftíu að staðartíma var lögregla í smábænum Filipstad í Varmalandi kölluð út vegna hnífaárásar á mann í miðbænum. Lífgunartilraunir á staðnum báru engan árangur og var hann úrskurðaður látinn á staðnum. Vettvangur var afgirtur og morðannsókn er hafin. Anders Forsman hjá Varmalandslögreglunni stýrir rannsókninni. Hann segir tæknideild hafa lokið sér af, gengið hafi verið milli húsa í leit að vitnum og leit hefur farið fram í hverfinu. Í viðtali við sænska ríkisútvarpið snemma í morgun vildi hann hins vegar ekki upplýsa neitt frekar um málið, hvorki um hinn látna né rannsóknina, umfram það að enginn hefði verið handtekinn enn. Í Landskrona á Suður-Skáni var maður á þrítugsaldri skotinn til bana úti á götu á tólfta tímanum í gærkvöldi. Á vef Helsingborg Dagblad er haft eftir vitni að sex til tíu skotum hafi verið hleypt af með skömmu millibili. Vitnið sá mann liggja í blóði sínu og hringdi í neyðarlínuna. Lífgunartilraunir voru reyndar á staðnum en maðurinn var úrskurðaður látinn skömmu eftir að hann kom á sjúkrahús. Umfangsmikil rannsókn hófst þegar í stað, en morðvopnið hefur enn ekki fundist. Magnus Lefévre, sem stýrir rannsókn málsins, segir engan hafa verið handtekinn enn og engan í sigtinu. |
Mín afstaða sem leikmyndahönnuður er alltaf að gera leikmyndir sem eru áhugaverðar bæði sjónrænt og uppsetningarlega séð. Þær þurfa auðvitað að passa inn í þá dramatúrgíu sem er verið að vinna með hverju sinni, en samtímis vil ég að þær séu nógu opnar til þess að bæði leikstjóri, leikarar og áhorfendur geti farið víða í túlkun sinni. Ég hef mjög lítinn áhuga á því að leikmyndin mín sé eitthvað ákveðið eitt, " segir Anna Rún Tryggvadóttir sem hannar leikmynd og búninga fyrir uppfærslu Borgarleikhússins á Peggy Pickit sér andlit guðs eftir Roland Schimmelpfennig í leikstjórn Vignis Rafns Valþórssonar sem frumsýnd verður á Litla sviðinu nk. miðvikudag. Anna Rún er myndlistarmaður að mennt, en hún útskrifaðist frá Listaháskóla Íslands árið 2004 og lauk meistaranámi í myndlist frá Concordia-háskólann í Montreal í Kanada í fyrra. Fyrsta verkefni sitt fyrir leikhúsið vann hún fyrir sextán árum þegar hún gerði búninga fyrir Náttúruóperuna eftir Andra Snæ Magnason sem Leikfélag MH frumsýndi í ársbyrjun 1999. Frá árinu 2009 hefur hún að jafnaði unnið að einni leikhúsuppfærslu á ári samhliða því að starfa sem myndlistarmaður. Hún gerði búninga fyrir 4:48 Geðtruflun eftir Söruh Kane í borgarleikhúsinu í Karlsruhe árið 2009 og Samninga kaupmannsins eftir Elfriede Jelinek í borgarleikhúsinu í St. Gallen 2011. Hún gerði leikmynd og búninga í samstarfi við Jósef Halldórsson fyrir Óþelló í borgarleikhúsinu í St. Gallen í Sviss 2012. Anna Rún vann leikmynd og búninga fyrir Karma fyrir fugla í Þjóðleikhúsinu 2013 og fyrir Ys og þys út af engu eftir William Shakespeare á útileikhúshátíð í Wettingen í Sviss á síðasta ári. Sprengdi í mér heilann Spurð um Peggy Pickit sér andlit guðs segist Anna Rún ekki hafa þekkt leikritið fyrir þegar hún var beðin að taka að sér að hanna leikmynd og búninga. " Ég heillaðist hins vegar strax af leikritinu við fyrsta lestur því það hefur svo ótrúlega athyglisverða framsögn með stöðugum uppbrotum. Þannig býr verkið yfir áhugaverðum og formföstum takti. Þess utan er umfjöllunarefnið sjálft einstaklega spennandi. " Leikritið Peggy Pickit sér andlit guðs samdi Schimmelpfennig að beiðni Volcano-leikhússins í Toronto í Kanada þar sem það var frumsýnt árið 2010. Verkið er tileinkað hinu flókna sambandi Afríku og hins vestræna heims, en Schimmelpfennig mun vera mest leikna þýska samtímaskáldið í heiminum í dag. " Schimmelpfennig var beðinn að skrifa um Afríku og valdi þá leið að gera það út frá tveimur ólíkum sjónarhornum. Leikritið fjallar um tvö pör sem voru saman í læknanámi. Þau voru bestu vinir og gerðu allt saman. En svo skildi leiðir. Lísa varð heimavinnandi húsmóðir og Frank fékk góða stöðu sem yfirlæknir. Þau hafa komið sér vel fyrir í stórri íbúð með litlu dóttur sinni. Katrín og Marteinn fóru aftur á móti til Afríku til að vinna við hjálparstarf. Verkið gerist nokkrum árum eftir útskrift þegar pörin tvö hittast í fyrsta skiptið eftir heimkomu Katrínar og Marteins frá Afríku. Í þessu verki endurspeglast mikið af mýtum, klisjum og fávisku okkar Vesturlandabúa um Afríku sem teflt er upp andspænis reynslu parsins sem unnið hefur úti í sex ár. Þetta er mikilvægur þráður verksins, en stóra viðfangsefnið er mannleg samskipti og breyskleiki. Ólík reynsla paranna tveggja og veruleiki þeirra er þess eðlis að þau eiga erfitt með að brúa bilið og setja sig í spor hvort annars, " segir Anna Rún. Með hlutverk Lísu og Franks fara Þóra Kristín Haraldsdóttur og Hjörtur Jóhann Jónsson meðan Maríanna Clara Lúthersdóttir og Valur Freyr Einarsson leika Katrínu og Martein. " Verkið gerist heima hjá hjónunum sem urðu eftir. Þau eru búin að koma sér mjög vel fyrir og eiga nóg af peningum, en eru frekar óhamingjusöm. Eiginkonan hefur verið heimavinnandi síðustu ár og því haft nógan tíma til að innrétta heimilið. Verkið er skrifað inn í heimili Lísu og Franks og ég ákvað að nota það, en engu að síður að brjóta upp raunsæið, " segir Anna Rún við undirritaða þar sem við sitjum í áhorfendarýminu á Litla sviðinu og virðum leikmyndina fyrir okkur. Leikrýmið hefur verið minnkað með rimlavegg sem þakinn er miklum gróðri, en á gólfinu blasir við brennisteinsgult gólfteppi með áberandi bungu fyrir miðju sviði. " Það er opið til túlkunar hvort gróðurveggurinn vísi til Afríku eða sé ofurstíliseraður veggur húsfrúarinnar. Það má lesast á hvaða hátt sem er. Bungan á gólfinu þjónar margvíslegum tilgangi. Hún þjónar sviðslegum tilgangi til upphækkunar, en þetta er líka súrrealísk eða ofurstíliseruð mubla inni á heimilinu þar sem hægt er að sitja á henni eða liggja uppi við hana. Hugmyndin að bungunni kom upp í samtali við Vigga leikstjóra. Við vorum að leita að elementi á sviðinu sem þjónaði okkur sem mubla og upphækkun fyrir leikarana. Hugmyndin að bungunni sprengdi alveg í mér heilann því mér fannst hún svo skrýtin. Ég hef mjög gaman af því sem ég skil ekki til fulls þegar það sem ég er að vinna að kemur mér á óvart. Á sama tíma þjónar bungan sjónrænt og uppsetningarlega öllu því sem við þörfnuðumst. " Spurð um gula litinn á gólfteppinu segir Anna Rún margt hafa ráðið valinu. " Þessi litur er súlfurgulur sem mér finnst viðeigandi inn í þau eldfimu samskipti sem eiga sér stað á sviðinu, en þess utan þá býður hann upp á frábæra möguleika í lýsingu og er mjög grípandi fyrir augað í dimmu leikrýminu, " segir Anna Rún. Vil fá að vera með í ferðalaginu " Markmið mitt með bakveggnum var að breyta upplifun áhorfenda af salnum og skapa tilfinningu fyrir innilokun og aukinni nánd milli leikara og áhorfenda, " segir Anna Rún og bendir síðan á að fyrsta sætisröðin sitji bókstaflega inni í leikmyndinni. " Mér finnst mjög áhugavert að afmá skilin milli leikrýmis og áhorfendapalla – helst hefði ég viljað láta teppaleggja alla áhorfendapallana, en það var af praktískum ástæðum ekki hægt. Mér finnst áhugavert að upplifa leikrýmið sem heildræna upplifun en ekki eitthvert afmarkað á tilteknu sviðsrými, " segir Anna Rún og viðurkennir að hér tali hún sem myndlistarmaður. " En ólíkt myndlistinni er maður í leikhúsinu bundin afmörkuðu rými sem er yfirleitt ekki ætlað fyrir áhorfendur. Það er alveg hægt að afmá þessi mörk en mismikið eftir aðstæðum og verkefnum. Nándin á litlum sviðum getur verið svo mögnuð ef vel tekst til. Ég vinn innsetningar sem myndlistarmaður og er því mjög meðvituð um hvernig maður upplifir rýmið og sjálfan sig þegar gengið er inn í það í fyrsta skipti. Meðvitað og ómeðvitað hefur rýmið gríðarlega mikil áhrif á mann líkamlega, " segir Anna Rún og tekur fram að myndlistarbakgrunnur hennar geri það að verkum að hún þurfi sífellt að vera í snertingu við efnin sem hún er að vinna með til að geta tekið næstu ákvarðanir. " Hér var öll meginhugmyndavinnan tilbúin fyrirfram þegar æfingar hófust, en það er mjög mikið af ákvörðunum um endanlega útfærslu smáatriða sem ég get ekki tekið fyrr en ég er kominn inn í rýmið. Lokaákvarðanirnar verða að vera í samtali við efnið og rýmið. Að þessu leyti er ég " óþægur " leikmyndahönnuður. Leikhúsið er svo lifandi ferli. Það er ekkert til í byrjun nema einhver tilfinning og metnaður í hjörtum þeirra sem eru að fara af stað í sköpunarferðalagið. Ég vil sem leikmynda - og búningahönnuður fá að taka virkan þátt í þessu ferðalagi. Mér finnst ósanngjarnt að þurfa að standa skil á endanlegri útfærslu áður en ferðalagið byrjar. Ég hef því ávallt leyft mér að halda ákveðnum hlutum opnum inn í æfingatímabilið. " Eitt skýrasta dæmið um samruna leik - og áhorfendarýmis í leikmyndahönnun Önnu Rúnar birtist, að hennar sögn, í uppfærslunni á Ys og þys út af engu í leikstjórn Þorleifs Arnar Arnarssonar á útilistarhátíð í Wettingen á síðasta ári. " Verkið var sett upp í 300 fm húsagarði í elsta klaustrinu í Evrópu. Þar fékk ég tækifæri til að smíða leikhúsið og áhorfendapallana frá a til ö og hafði algjört frelsi. Ég vissi strax að ég vildi vinna verkið sem heildræna upplifun og umbreyta þessum " heilaga " klausturgarði í viðsnúinn " síkólógískan " eldrauðan leikhúsheim. Allir klausturveggir, utan eins sem fyrir var yfirnáttúrlega fagur með bogadregnum gluggum og 400 ára gömlu klifurtré, voru klæddir með blóðrauðum leikhústjöldum og áhorfendabekkir og gólfið var einnig djúprautt. Áhorfendapallar voru smíðaðir í arena-stíl á langvegginn meðfram veggjunum sem vísuðu hvor á móti öðrum. Leikrýmið var því einnig á langveginn meðfram áhorfendapöllunum og á tveimur sviðum í sitthvorum endanum. Í þessum shakespeare-íska heimi blekkingar, kómedíu og tragedíu neyddust áhorfendur því viðstöðulaust til að spegla viðbrögð sín í fullum sal áhorfenda, sem blöstu við handan leiksviðsins. Þorleifur Örn leikstjóri brá meira segja á það ráð í miðri sýningu að skipa í áhorfendapalla eftir kyni. Það var mjög sterk upplifun að horfa á niðurlægingu og " dauða " Hero með fullan sal af karlmönnum í bakgrunni. " Vinnur leikmynd fyrir nýja óperu Í ljósi þess að Anna Rún vinnur jöfnum höndum sem myndlistarmaður og leikmyndahönnuður liggur beint við að spyrja hvort þetta fari vel saman. " Já, það fer gríðarlega vel saman. Ég vinn ein þegar ég vinn að myndlist minni, sem er bæði gefandi og skemmtilegt. En því fylgir annars konar frelsi að starfa í leikhúsinu og komast inn á milli í góðan listrænan díalóg um sameiginlegt verkefni. Og nú er það svo að leikhúsið er orðið stór áhrifavaldur í allri minni listsköpun. Að því sögðu þá finnst mér mjög passlegt að vinna bara eitt leikhúsverkefni á ári meðfram myndlistinni, því leikhúsið gleypir mann með húð og hári. " Anna Rún hefur í gegnum tíðina unnið mikið með eiginmanni sínum, Þorleifi Erni leikstjóra, en næsta verkefni þeirra saman er kammeróperan Ur eftir Önnu Þorvaldsdóttur sem frumsýnd verður í Trier í Þýskalandi í september nk. og í framhaldinu sýnd í Óperunni í Osló og í Hörpu hérlendis. " Ég er að vinna leikmynd sem ég kýs að líta á sem innsetningu þar sem samstarfið býður upp á það. Í samtali okkar listrænu stjórnenda fengust ákveðnar forsendur sem eru mun opnari en venjulegt leikverk byði upp á. Þess vegna get ég nálgast þetta meira sem flæði og ástand heldur en eitthvað sem þarf að þjóna línulegri frásögn, " segir Anna Rún að lokum. Stjórn og stjórnleysi ( Inn ) byrðis nefnist fyrsta einkasýning Önnu Rúnar á Íslandi sem opnuð var í Arinstofu og Gryfju í Listasafni ASÍ um síðustu helgi og stendur til 3. maí. Þar gefur að líta rýmisverk, skúlptúra, teikningar og vatnslitamyndir. " Verkin á sýningunni eru afrakstur af fimm ára vinnuferli. Ég hef verið mjög upptekin af því hvernig ég get skapað innsetningarrými sem eru bæði mjög líkamleg og hafa líkamleg áhrif á áhorfendur. Ég hef verið að vinna innsetningar sem eru á hreyfingu og opna inn í ferli efna sem mjög hægt og rólega eru ýmist að byggjast upp eða brotna niður, " segir Anna Rún og bendir á að í rýmisverki sínu vinni hún með dripp af vatnslit. " Ég er algjörlega heilluð af vatnslitnum því hann hefur svo fallega sjálfstæða hegðun. Vatnsliturinn hjálpar mér að fjarlægja mig sem allsráðandi afl í minni myndlist og tengist þannig hugmyndum um hið óvænta, stjórn og stjórnleysi, " segir Anna Rún. |
Stór hluti íslensku þjóðarinnar virðist hafa gefist upp. Samkvæmt nýlegri könnun ætla 63% þeirra sem tóku afstöðu að greiða atkvæði með ríkisábyrgð á hinni svokölluðu Icesave-kröfu. Þetta er auðvitað sorgleg staðreynd, því krafan er með öllu löglaus og siðlaus. Bretar og Hollendingar veittu íslenska ríkinu " lán " að því forspurðu, til að bjarga lánardrottnum einkabanka, sem íslenskir skattgreiðendur starfræktu ekki. Þeir hafa auðvitað rangt fyrir sér, þeir sem telja að skattgreiðendur eigi að bera ábyrgð á skuldbindingu einkafyrirtækis. Þvert á móti er með rökum hægt að segja, að það sé siðferðilega rangt að fallast á slíka kröfu. Þeir, sem vilja greiða slíka " skuld ", geta gert það sjálfir. Með því að samþykkja ríkisábyrgð neyða þeir hina, þá sem ekki kæra sig um slíkan ósiðlegan gerning, til þess að greiða annarra manna skuld. Það er í hæsta máta ósiðlegt. Lausnin á þessu vandamáli er einföld. Samkvæmt fyrrnefndri könnun ætla 63% af Íslendingum yfir 18 ára aldri sem tóku afstöðu að samþykkja ríkisábyrgðina. Það er 109.471 maður. Geri þeir svo vel og skrifi sig sjálfa fyrir Icesave-skuldinni. Ef allt fer eins og áróðursmaskína ríkisstjórnarinnar spáir ættu þessi breiðu bök vel að ráða við greiðslurnar. 32 milljarðar eru tæplega 300.000 krónur á hvern þessara einstaklinga. Þar sem þetta fólk trúir því í einlægni að engin áhætta fylgi samningnum – að engin hætta sé á því að gengi krónunnar lækki, eða að endurheimtur verði örlítið minni en ætlað er – ætti því ekki að verða skotaskuld úr því að leysa málið með þessum hætti. Þessi 109.471 maður, sem trúir málflutningi samninganefndarinnar um kostnað og áhættu, telur líklega, eins og nefndin, að engin hætta sé á því að upphæðin verði 233 milljarðar króna, eins og GAM Management er búið að reikna út að kostnaður ríkisins við ábyrgðina yrði, miðað við 10% lakari endurheimtur og 2% veikingu krónunnar á ársfjórðungi út líftíma samningsins. Þá yrði upphæðin rúmlega tvær milljónir á hvern þann sem samþykkti eigin ábyrgð á kröfunni. " 109.471 - menningurinn " telur enga hættu á því, ekki frekar en samninganefndin, Seðlabanki Íslands eða fjármálaráðuneytið. Lítið mál ætti að vera að breyta þjóðaratkvæðagreiðslunni í þessa veru. Þeir einir þyrftu að mæta á kjörstað sem hygðust gangast við kröfunni og það eina sem þeir þyrftu að gera væri að skrifa undir yfirlýsingu þess efnis. Þannig væri siðlausum og löglausum gjörningi breytt í fullkomlega löglegan og siðlegan, þar sem þeir tækju á sig þessa kröfu sem það vildu. Ekki aðrir. Það ætti að vera ásættanleg niðurstaða fyrir alla íslensku þjóðina og grafa þetta leiðindamál í jörðu í eitt skipti fyrir öll. [email protected] Ívar Páll Jónsson |
Haraldur Örn Ólafsson lætur vel af för sinni á norðurpólinn en hann gekk 12,2 km í gær og hefur hann þá alls gengið 283 km. Sterkir vestlægir vindar urðu til þess að tjald Haraldar rak 4,7 km í austurátt á ísnum í nótt en það hefur þó ekki fært hann fjær pólnum svo nokkru nemi. Haraldur lenti í erfuðu færi í gær og tafðist mikið þar sem hann þurfti að krækja fyrir torfæra íshryggi en færið batnaði heldur þegar leið á daginn. Haraldur segir að sleðinn sé við það að liðast í sundur en hangi þó enn saman. Honum berst vistir til 40 daga og nýjan sleða 19. apríl. Veður er bjart þar sem Haraldur er staddur á 70.54.91 gráður vestlægrar breiddar og 85.37.49 norðlægrar, hálfskýjað en nokkur vindkæling. |
Mótmælendum lenti saman við lögreglu á götum Frakklands í dag vegna mótmæla um breytingar á vinnulöggjöf. Efnt var til verkfallsaðgerða víða um land, sem m.a. fólu í sér að Eiffel turninum var lokað, tafir urðu á lestarsamgöngum og 200 skólum var ýmist lokað eða þá að nemendur hindruðu að þeim aðgang. Óeirðalögregla beitti táragasi á mótmælendur sem köstuðu grjóti í borgunum Nantes og Rennes og þá voru 10 ungmenni handtekin í París þar sem mótmælendur köstuðu púðurkerlingum og gulri málningu í öryggissveitir. Opinberar tölur segja að minnsta kosti 200.000 manns hafa tekið þátt í mótmælunum sem fóru fram í um 50 bæjum víðsvegar um Frakkland. Ríkisstjórn Francois Hollande er mikið í mun að koma í gegn umdeildum breytingum á vinnulöggjöfinni, sem ætlað er að blása nýju lífi í efnahag landsins áður en gengið verður til forsetakosninga á næsta ári. Auðveldar fyrirtækjum að reka starfsmenn Vinnulöggjöfin, hefur verið milduð verulega frá fyrstu frumvarpsdrögum og nær nú aðeins til stórra fyrirtækja. Henni er engu að síður illa tekið af verkalýðsfélögum og námsmönnum, en henni er m.a. ætlað að gera fyrirtækjum auðveldar um vik að að segja upp starfsmönnum. Ekki eru öll verkalýðsfélög ósátt við frumvarpið, en þau félög sem stóðu að mótmælunum í dag segja í yfirlýsingu sinni : „ Augljóslega þá mun þetta frumvarp ekki leiða til nauðsynlegrar fjölgunar á störfum, heldur mun það auka enn frekar á óöryggi og ójöfnuð, sérstaklega hjá konum og ungu fólki. “ Nýleg skoðanakönnun sýnir að 58% landsmanna eru óánægð með vinnulöggjafarbreytinguna. Atvinnuleysi hjá ungu fólki í landinu er tæp 25% og margir eru fastir í vítahring skammtímasamninga og starfsnáms. Þingheimur mun kjósa um vinnulöggjafarfrumvarpið seint í apríl byrjun maí. |
Leikmenn íslenska ungmennalandsliðsins í knattspyrnu hafa brugðið á leik fyrir viðureign sína gegn Ungverjum í undankeppni Evrópumótsins. Íslensku piltarnir hafa margir hverjir safnað yfirvaraskeggi eða svokallaðri mottu, eins og leikarinn Burt Reynolds skartaði þegar hann var upp á sitt besta. Tilgangurinn með uppátækinu er að sögn þeirra að efla samstöðu í hópnum en liðið vann frækilegan sigur á Búlgörum á föstudaginn var. Eins og gefur að skilja eiga ungu mennirnir misjafnlega erfitt með að safna skeggi og hafa margir hverjir brugðið á það ráð að lita skeggið dökkt til að gera það meira áberandi. Þeir sem geta hins vegar alls ekki safnað skeggi hafa látið skera hár sitt á undarlegan hátt eða litað það skjannahvítt. Íslensku strákarnir mæta þeim ungversku í dag en sigurinn á Búlgörum var sá fyrsti í þrjú ár hjá ungmennaliðinu. |
Viðbragðshópur vegna óveðursins á Siglufirði og Ólafsfirði hittist í hádeginu. " Þar var farið yfir þær aðgerðir sem þegar hefur verið gripið til og áframhaldið metið, " segir Sigurður Már Jónsson, upplýsingafulltrúi ríkisstjórnarinnar, við mbl.is. Ljóst er að viðlagatrygging mun bæta stærstan hluta tjónsins en skoðað verður hvort og hvernig sé hægt að bæta tjón sem falli utan viðlagatryggingar vegna rigningarinnar. Forstjóri Viðlagatryggingar fór norður í gær til að meta aðstæður. " Þarna funduðu fulltrúar forsætis -, fjármála -, innanríkis - og umhverfisráðuneytis. Ætlunin er að hópurinn hittist aftur á mánudag og þangað til verður unnið að gagnaöflun og slíku í samráði við heimamenn. " Sigurður segir að fólk sé ekki í hættu, enda hafi veðrið gengið niður. " Það er engin bráðahætta en við þurfum fyrst og fremst að meta tjónið. " |
Ég bauð prófessorunum Þorbirni Broddasyni og Ólafi Þ. Harðarsyni að kenna hagnýta fjölmiðlun. Starfið var laust. Var ofurhæfur í það, en fórnaði mér af hugsjón. Skartaði hærri einkunn fyrir háskólakennslu en prófessorinn í fjölmiðlafræði. Hampaði einnig kennslubók í fjölmiðlun eftir tveggja ára kennslu. Það er meira en prófessorinn hefur afrekað á langri starfsævi. [...] Veifaði líka hálfrar aldar reynslu í faginu, jafngildi doktorsgráðu. Tilboði hvíta riddarans var auðvitað ekki tekið, enda í valdi haltra fótgönguliða. Jónas Kristjánsson jonas.is |
Fjöldi leikja U T Mörk Stig Njarðvík 19 15 4 1749 : 1508 30 Tindastóll 20 15 5 1790 : 1698 30 Keflavík 20 15 5 1851 : 1671 30 KR 19 13 6 1690 : 1553 26 Haukar 20 11 9 1655 : 1585 22 Hamar 20 11 9 1672 : 1705 22 Grindavík 20 10 10 1756 : 1720 20 Skallagr. 20 9 11 1634 : 1777 18 ÍR 20 8 12 1634 : 1748 16 Þór A. 20 6 14 1713 : 1841 12 Valur 20 3 17 1563 : 1691 6 KFÍ 20 3 17 1717 : 1927 6 |
Konan sem fannst látin í sjónum við Sæbraut á þriðjudagsmorgun var íslensk og búsett í Reykjavík. Hún var ógift og barnlaus, að því er kemur fram í tilkynningu frá lögreglu. Það var aðstandandi sem hafði samband við lögreglu, en viðkomandi var farinn að óttast um hana. Konan var á sextugsaldri. Samkvæmt upplýsingum fréttastofu er ekki talið að andlát hennar hafi borið að með saknæmum hætti. Talið var að hún hefði látist innan við sólarhring áður en hún fannst. |
Herborg Harpa Ingvarsdóttir og Þórunn Hannesdóttir í hönnunarteyminu FærID hefur hlotnast sá heiður að vera valdar sem þátttakendur á sýningu í Bretlandi sem kallast One Year On. Sýningin verður haldin 6. - 9. júlí nk. Þar munu þær sýna vörur sínar ásamt fleiri hönnuðum sem eru búnir að starfa sjálfstætt í jafn langan tíma og þær. " Þetta er einstakt tækifæri fyrir okkur til að kynnast breska markaðinum og sýna hvað við erum búnar að vera að gera undanfarið ár, " segir Þórunn Hannesdóttir, hönnuður hjá FærID. Sýningin er einungis ætluð hönnuðum og fyrirtækjum sem hafa verið að vinna í uppundir ár saman. Þetta er sýning sem er haldin ár hvert í London og er partur af sýningunni New Designers. Sýningin er opin öllum en hún er þó helst ætluð kaupendum, dreifiaðilum og framleiðendum. " Við vonumst til að komast í samband við kaupendur og dreifiaðila, og erum spenntar fyrir því að fá viðbrögð frá markaðinum úti " segir Herborg Harpa Ingvarsdóttir, hönnuður hjá FærID. Þær ætla að sýna Master skókanínur og Master skóketti, auk hirslulínunnar Show it. Þessar vörur eiga að þeirra mati fullt erindi á erlendan markað. Aðrar vörur sem FærID framleiðir og selur eru I love Reykjavík - piparkökumót, Íslandsglasabakkar og " Fáðu þér gott fyrir gott " - bleikt slaufunammi til styrktar Krabbameinsfélagi Íslands. |
Lítil frjósemi stóðhrossa hefur mikið verið til umræðu að undanförnu, enda hefur komið í ljós að fyljunarhlutfall hjá þó nokkrum stóðhestum hefur verið lélegt í sumar. Ásdís Haraldsdóttir spurði Björn Steinbjörnsson dýralækni, sem rannsakað hefur frjósemi og atferli stóðhesta, hvað hann telji valda þessu. EF OF margar hryssur eru í hólfi hjá stóðhesti í of stuttan tíma eru miklar líkur á að hluti þeirra fyljist ekki að mati Björns. Hann telur einnig hugsanlegt að nú séu hrossaræktendur einnig að súpa seyðið af því að hafa ekki hugað að frjósemi þeirra stóðhesta sem notaðir hafa verið í kynbótastarfinu. Áhyggjur af notkun ófrjósamra stóðhesta " Þó erfitt sé að segja nákvæmlega til um ástæður lítillar frjósemi í sumar, að óathuguðu máli, er það staðreynd að oft eru settar allt of margar hryssur í girðingar hjá stóðhestum, " segir Björn. " Ég hef þó haft mestar áhyggjur af því undanfarin 10 - 15 ár að við erum að nota stóðhesta sem vitað er að eru ekki nógu frjósamir. Við höfum heldur ekkert athugað frjósemi stóðhesta sem notaðir eru sem kynbótahestar hér á landi og tökum ekkert mið af því í kynbótastarfinu. Kannski erum við að sjá afleiðingar þess nú þegar í ljós kemur að fyljunarhlutfall hjá mörgum stóðhestum er mjög lélegt. Oft hefur verið bent á þetta í ræðu og riti en svo virðist sem það hafi ekkert haft að segja. " Margt er hægt að gera til að bæta ástandið að hans mati. Það þurfi að hafa í huga að aðbúnaður og umhverfi skipta verulegu máli hjá stóðhestum. Allt rask getur haft áhrif á kyngetu þeirra svo sem mikil þjálfun, þótt það eigi ekki við um alla hesta, mikil ferðalög og læti í hesthúsum. " Graðhestar eru eins og börn þeir verða að hafa mikla reglu, " segir hann. " Þegar verið er að þjálfa þá mikið og sýna er það kannski þeytingurinn milli mótsstaða sem hefur neikvæðust áhrif á þá. Það kemur í ljós að það fer best um þá í sinni stíu í sínu hesthúsi. Ef farið er með þá á milli staða er best að geta keyrt þá heim í hesthús strax og sýningu er lokið. Að vera í ókunnugu hesthúsi innan um ókunnug hross getur haft áhrif á kyngetu stóðhestsins. " Björn segist ekki hafa trú á góðum árangri þegar verið er að halda hryssum á húsi. Til þess að það beri árangur þarf að halda hryssunni undir hestinn annan hvorn dag frá því gangmál hefst og til loka gangmáls. Annars er það nánast tilviljun ef hryssan fyljast. " Fýsilegast til árangurs er að setja hryssu hjá stóðhesti á fyrra gangmáli. Best er að safna hryssunum saman nokkrum dögum áður en stóðhesturinn kemur svo þær geti verið búnar að raða sér í virðingarröð áður en hann kemur og koma sér upp samskiptamunstri. Þess þarf að gæta að hryssurnar séu helst ekki fleiri en 20 og alls ekki fleiri en 25 hjá fullfrískum stóðhesti. Til þess að öruggt sé að stóðhesturinn hafi tíma til að sinna öllum þessum hryssum þurfa þær að vera hjá honum í 6 vikur. Stóðið þarf að láta sem mest í friði á þessum tíma þótt eðlilega þurfi að huga að því og ganga úr skugga um að allt sé í lagi. Það er hrossunum alls ekki eðlilegt ef verið er að taka stóðhestinn úr girðingunni og setja hann aftur í eða ef hryssur eru teknar úr hópnum eða öðrum bætt í. Allt slíkt rask eykur vinnu stóðhestsins sem hefur nóg að gera við að halda utan um hópinn og sinna hryssunum. Stóðhesturinn stjórnast af frumhvötum og eðli hans segir honum að hugsa um hryssurnar fyrst og fremst og sinna þörfum þeirra. Ef of margar hryssur eru hjá honum hefur hann ekki tíma til að bíta, leggur af og missir kraft. Staðreyndin er sú að stóðhestar geta ekki fyljað nema ákveðinn fjölda hryssna á hverjum degi og geta alls ekki fyljað allan daginn og marga daga í röð. Ef of margar hryssur eru hjá hesti og margar að ganga á sama tíma er því ljóst að einhverjar verða útundan. Það hefur verið rannsakað að hryssur höfða misjafnlega til stóðhesta og því verða þær sem þeir telja minna aðlaðandi alveg útundan ef of margar hryssur eru hjá þeim. " Fastar hildir valda ófrjósemi hjá hryssum Björn telur að auðvelt sé að rannsaka frjósemi graðhesta. Í rauninni sé einföld heilbrigðisskoðun undirstaðan. Þá eru kynfærin skoðuð og sæðið athugað. Aðrir hlutir sem skipta máli er að nota alls ekki þá stóðhesta sem vitað er að séu ekki nógu frjósamir og að hryssurnar fari undir stóðhest á fyrra gangmáli ef reyna á að ná fram hámarks frjósemi. Á seinna gangmáli þegar farið er að líða á sumarið eru þær ekki eins frjósamar auk þess sem sæðismagn hesta hefur oft minnkað og sumir hverjir hreinlega orðnir þreyttir. Björn vill minna á að gleyma því ekki í umræðunni að stundum getur orsaka vandamálanna verið að leita hjá hryssunum. Hann segir ekki óalgengt að við skoðun komi oft í ljós að leg eða eggjastokkar séu ekki í lagi. Stundum kemur fyrir að hryssurnar losna ekki við hildirnar eftir köstun. Ef það er ekki uppgötvað strax og hildirnar fjarlægðar af dýralækni berast bakteríur inn í legið og valda legbólgu. Yfirleitt eru hryssur ófrjóar næsta ár og einnig kemur fyrir að legbólga veldur varanlegri ófrjósemi. |
Deilur Ísraela og Palestínumanna settu svip sinn á tveggja daga heimsókn Halldórs Ásgrímssonar utanríkisráðherra til Jórdaníu en heimsókninni lauk í gær. Strax eftir komuna til Amman fóru Halldór og föruneyti hans í forsætisráðuneytið þar sem þeir hittu Shaher Bak, aðstoðarutanríkisráðherra Jórdaníu, en þaðan var síðan haldið til fundar við Abdullah II konung. Meginefni viðræðnanna voru skoðanaskipti um stjórnmálaástandið í Mið-Austurlöndum, átök Ísraela og Palestínumanna, friðarferlið og friðarviðræður svo og framtíðarhorfur í málefnum landanna fyrir botni Miðjarðarhafs. Leiðtogarnir voru sammála um að áframhaldandi ofbeldi á svæðinu væri ólíðandi og mikilvægt að kalla saman friðarráðstefnu eins fljótt og mögulegt væri á grundvelli fjóreykisins, þ.e. Bandaríkjanna, Rússlands, Sameinuðu þjóðanna og Evrópusambandsins. Sjálfstætt ríki Palestínumanna ásamt rétti Ísraelsmanna til að lifa í friði og öryggi innan alþjóðlega viðurkenndra landamæra væri forsenda friðar í Mið-Austurlöndum. Halldór segir fund sinn með konungi að mestu hafa snúist um málefni Ísraela og Palestínumanna enda hafi þau mikil áhrif í Jórdaníu þar sem efnahagur svæðisins sé samofinn og tveir þriðju hlutar Jórdana séu af palestínsku bergi brotnir. " Hann hafði svipaða sýn á ástandið og ég hef, " sagði Halldór eftir fundinn. " Ástandið er greinilega mjög slæmt og það eru allir að tapa. Við teljum báðir að það sé mjög nauðsynlegt að hreyfa hlutina áfram og hann er bjartsýnn á að það sé hægt. Þá telur hann að Bandaríkjamenn séu í lykilhlutverki í þessari stöðu og að það þurfi bæði að þrýsta á þá og Ísraela og Palestínumenn að ganga til samninga enda muni það leiða til mikillar eymdar á þessu svæði haldi málin áfram að þróast með sama hætti og hingað til. " Jórdaníu. Morgunblaðið. |
Í dag efnir stjórn Framtíðarlands til fundar, þar sem ákveðið verður með atkvæðagreiðslu, hvort samtökin bjóða fram lista við þingkosningarnar í vor. Samtökin eru andvíg frekari uppbyggingu stóriðju og stórvirkjana. Í lok október sagði María Ellingsen, sem á sæti í stjórn Framtíðarlandsins, að ef í ljós kæmi, að stjórnmálaflokkarnir væru úr tengslum við þær raddir, sem hljómuðu í samfélaginu mundu samtökin bjóða fram. Ef marka má þessi ummæli Maríu hefur a.m.k. einhver hópur innan Framtíðarlandsins komizt að þeirri niðurstöðu að svo sé. Það verður spennandi að sjá hver verður niðurstaða fundarins. B jóði Framtíðarlandið fram mun það kollvarpa öllum hugmyndum um hvað gerast kunni í þingkosningunum í vor og slíkt framboð getur haft mikil áhrif á stjórnarmyndun að kosningum loknum. Ef draga má ályktun af þeim mikla hljómgrunni, sem náttúruverndarsinnar fundu fyrir með málflutningi sínum á síðasta ári vegna Kárahnjúkavirkjunar má ætla að Framtíðarlandið hafi mikla möguleika á að fá fulltrúa kjörna á Alþingi. Meiri spurning er frá hverjum þeir taka. Það byggist áreiðanlega töluvert mikið á því hverjir munu skipa framboðslista. Þó er ljóst að ungt fólk á borð við Maríu Ellingsen og Andra Snæ Magnason mun draga að sér verulegt fylgi. |
Julian Assange stofnandi Wikileaks hvetur uppljóstrarann Edward Snowden til að reyna að sækja um pólitískt hæli í Rússlandi eða Suður-Ameríku. Assange flutti erindi gegnum netið á ráðstefnu í Sidney og lýsti því þar yfir að Snowden væri hetja alls mannkyns. Rússnesk stjórnvöld staðfestu í gær að hælisumsókn frá Snowden yrði tekin til alvarlegrar skoðunar þar í landi. Hann hefst nú við í Hong Kong. " Ég held það væri skynsamlegt af honum að íhuga þetta boð. Hann gæti líka mögulega fengið sambærilegar viðtökur í Suður-Ameríku, " sagði Assange í viðtali við rússnesku sjónvarpstöðin RT television í gær. Snowden starfaði sem verktaki bandarísku leyniþjónustunnar CIA og lak til fjölmiðla upplýsingum sem hann komst yfir um umfangsmiklar persónunjósnir bandarískra yfirvalda á samskiptum fólks í gegnum net og síma. Á ráðstefnunni í Sidney í dag sagði Assange í ávarpi sem hann flutti gegnum netið af Snowden hafi afhjúpað nokkuð sem hann sjálfur hafi varað við lengi. " Um leið og netið hefur smogið inn í allar hliðar samfélagsins, þá fylgir því eftirlitssamfélag. Hann beindi okkur áfram svo við getum skilið hvernig við stöndum og fyrir vikið er hann sannarlega hetja, hetja alls mannkyns. Því þetta er nokkuð sem snertir okkur öll. " |
Lítil breyting varð á Úrvalsvísitölunni í viðskiptum dagsins og lækkaði vísitalan um 0,14%. Dagsbrún hækkaði mest allra félaga í Kauphöllinni, eða um 6,8%, eftir að tilkynnt var um að félagið hefði tryggt sér hlut 38% hlut Símans og Exista í Kögun fyrir 5,5 milljarða króna. Mest lækkaði Avion Group eða um 2,7%, en félagið hefur verið bendlað við fjármálaóreglu í breska fyrirtækinu Alpha Airports í breskum fjölmiðlum. Stjórnendur Alpha hafa sagt upp störfum hjá félaginu, en endurskoðunar og ráðgjafarfyrirtækið PriceWaterhouseCoopers neitaði að samþykkja uppgjör félagsins fyrir árið í fyrra. Avion Group hefur sagt að félagið hafi ekki haft vitneskju um fjármálaóreglu Alpha Airports. Gengi krónunnar veiktist í viðskiptum á millibankamarkaði í dag um 0,52% og stöðvaðist gengisvísitalan í 125,35 stigum. Krónan hafði styrkst á hádegi en síðan fór að grafa undan styrk hennar. Töluvert flökt hefur verið á gengi krónunnar síðustu daga. |
Lögreglan á höfuðborgarsvæðinu óskar eftir vitnum að umferðarslysi sem varð á Kringlumýrarbraut, sunnan við bensínstöð N1 í Fossvogi, á áttunda tímanum morgun en tilkynnt var um slysið kl. 7:39. Dökkgrárri Toyotu Aygo var ekið suður Kringlumýrarbraut, á akrein lengst til hægri að talið er, þegar ökumaðurinn missti stjórn á bílnum með þeim afleiðingum að ökutækið fór yfir tvær akreinar og hafnaði á vegriði. Ökumaðurinn var fluttur á slysadeild til aðhlynningar en ekki er vitað frekar um meiðsli hans. Þeir sem urðu vitni að slysinu eru vinsamlegast beðnir um að hafa samband við lögregluna í síma 444-1000 eða senda upplýsingar í tölvupósti á netfangið [email protected] |
Hæstiréttur þyngdi í dag dóm vegna kynferðisbrots úr átján mánaða fangelsi í tveggja ára fangelsi. Hins vegar þótti rétt að fresta fullnustu 21 mánaðar af refsingunni skilorðsbundið vegna þess mikla dráttar sem varð á rannsókn málsins. Maðurinn sem sakfelldur var þarf einnig að greiða fórnarlambi sínu 800 þúsund krónur í miskabætur. Maðurinn sem var 19 ára þegar brotið var framið var sakfelldur fyrir að hafa á heimili sínu haft samræmi við unga konu og notfært sér að hún gat ekki spornað við verknaðinum sökum ölvunar og svefndrunga. Brotið var framið í nóvember 2009 en konan lagði fyrst fram kæru 1 ári og tæplega 8 mánuðum frá brotinu. Rannsókn þess lauk í febrúar 2012 en ákæra var ekki gefin út fyrr en 13 mánuðum síðar eða í mars 2013. Sökum þessa þótti rétt að skilorðsbinda refsinguna eins og að framan greinir. |
Mál þetta var tekið til úrskurðar að loknum munnlegum málflutningi 18. maí sl. Málið var þingfest 8. janúar sl., en þá var lagt fram bréf skiptastjóra í þrotabúi Sparks ehf., móttekið 23. nóvember 2009, þar sem óskað var dómsmeðferðar vegna ágreinings um lýsta kröfu í bú varnaraðila. Erindinu var beint til héraðsdóms á grundvelli 120. gr., sbr. 171. gr. laga nr. 21 / 1991, um gjaldþrotaskipti o.fl. Sóknaraðili er B-kk-nf B-kk-nf B-kk-ef, Túngötu 41, Reykjavík, en varnaraðili er þrotabú Sparks ehf. Krafa sóknaraðila hljóðar þannig : „ Að varnaraðili þb. Sparks ehf. verði dæmt til að þola veðrétt sóknaraðila skv. tryggingabréfi dags. 18. júní 2008 í þar tilgreindu lausafé og kröfu hans vegna innlausnar skuldabréfs nr. allt að fjárhæð kr. 4.000.000, -. “ Þá er krafist málskostnaðar úr hendi varnaraðila að skaðlausu samkvæmt ákvörðun dómsins, auk virðisaukaskatts. Varnaraðili krefst þess að kröfum sóknaraðila verði hafnað og sóknaraðila gert að greiða honum málskostnað að mati dómsins, auk virðisaukaskatts. II. Bú Sparks ehf. var tekið til gjaldþrotaskipta með úrskurði Héraðsdóms Reykjavíkur 1. desember 2008 og var K-kk-nf B. T-kk-nf hrl. skipaður skiptastjóri búsins sama dag. Sóknaraðili lýsti kröfu í búið vegna tryggingarbréfs, útgefins af Sparki ehf. 18. júní 2008, þar sem sóknaraðila var sett að veði nánar tilgreint lausafé til tryggingar skilvísri og skaðlausri greiðslu Sparks ehf. á skuld við Kaupþing banka hf. samkvæmt skuldabréfi, upphaflega að fjárhæð 5.200.000 krónur. Sóknaraðili hafði, ásamt V-kk-þgf G-kk-þgf, gengist í sjálfskuldarábyrgð á því láni gagnvart bankanum og kemur fram í kröfulýsingu lögmanns sóknaraðila að hann telji eftirstöðvar skuldarinnar við Kaupþing banka hf. nema um 4.000.000 króna. Þá segir þar svo : „ Fyrirséð er að greiðsla skuldarinnar fellur á B-kk-þf B-kk-þf og er þess hér með krafist að veðréttur umbj. míns verði viðurkenndur og krafa umj. míns skv. væntanlegri innlausn hans á skuldinni. “ Kröfulýsingu sóknaraðila fylgdu hvorki gögn um að hann hefði greitt Kaupþingi banka hf. fé vegna ábyrgðar sinnar, né upplýsingar frá bankanum um eftirstöðvar skuldarinnar. Umrætt skuldabréf var gefið út 7. maí 2007, lánstími var 5 ár með mánaðarlegum afborgunum, og er þar tekið fram að heimilt sé að fella skuldina í gjalddaga verði bú skuldara tekið til gjaldþrotaskipta. Í greinargerð varnaraðila kemur fram að Kaupþing banki hf. lýsti engri kröfu í þrotabú Sparks ehf. Skiptastjóri í þrotabúi Sparks ehf. leit svo á að kröfu sóknaraðila væri lýst sem veðkröfu samkvæmt 111. gr. laga nr. 21 / 1991, um gjaldþrotaskipti o.fl., og var hún þannig færð á kröfuskrá. Í bréfi til sóknaraðila 25. febrúar 2009 tilkynnti skiptastjóri að hann hefði hafnað kröfunni á þeirri forsendu að ekki yrði af gögnum ráðið að sóknaraðili hefði þurft að greiða neitt vegna ábyrgðar sinnar samkvæmt fyrrnefndu skuldabréfi, sem lægi til grundvallar tryggingarbréfinu. Þegar af þeirri ástæðu ætti sóknaraðili enga kröfu í búið. Um leið benti skiptastjóri á að útgáfa tryggingarbréfsins félli að líkindum undir ákvæði 137. gr. laga nr. 21 / 1991. Sóknaraðili mótmælti afstöðu skiptastjóra til kröfunnar, en ágreiningur varð ekki jafnaður á skiptafundum. Með bréfi skiptastjóra 13. nóvember 2009 var sóknaraðila tilkynnt að ágreiningi aðila yrði skotið til úrlausnar héraðsdóms. Í greinargerð varnaraðila til dómsins segist skiptastjóri hafa leitað eftir kaupendum að lausafé félagsins, þ.m.t. þeim eignum sem veðsettar voru samkvæmt áðurnefndu tryggingarbréfi, og hafi honum borist nokkur tilboð á verðbilinu frá 300.000 krónum til 1.250.000 króna. Þar sem ljóst væri hins vegar að einhvern tíma tæki að fá niðurstöðu héraðsdóms í ágreiningsmálinu hafi verið ákveðið að leigja munina. Í leigusamningi væri ákvæði um að leigutaki gæti keypt hið leigða við föstu verði, 1.250.000 krónum. Tekið skal fram að skiptastjóri hefur ekki krafist riftunar á veðrétti sóknaraðila samkvæmt tryggingarbréfinu. Við aðalmeðferð gaf sóknaraðili skýrslu fyrir dóminum. Fram kom í máli hans að ekki hefði enn til þess komið að hann þyrfti að greiða af skuldabréfi Sparks ehf. við Kaupþing banka hf. Félagið hefði sjálft staðið skil á afborgunum allt þar til það var tekið til gjaldþrotaskipta, en eftir það hefði V-kk-nf G-kk-nf, fyrrverandi framkvæmdastjóri Sparks ehf., sjálfur greitt afborganirnar. V-kk-nf væri jafnframt ábyrgðarmaður á skuldabréfinu. III. Krafa sóknaraðila er á því reist að hann eigi veðrétt í því lausafé sem tilgreint sé í tryggingarbréfi, útgefnu af Sparki ehf. 18. júní 2008. Tryggingarbréfið hafi verið gefið út vegna sjálfskuldarábyrgðar sóknaraðila á skuldabréfi varnaraðila við Kaupþing banka hf. 7. maí 2007, upphaflega að fjárhæð 5.200.000 krónur. Við töku bús varnaraðila til gjaldþrotaskipta hafi eftirstöðvar skuldabréfsins numið um 4.000.000 króna. Þar sem sóknaraðili telji fyrirséð að skuldin falli á hann krefjist hann viðurkenningar á veðrétti sínum samkvæmt tryggingarbréfinu. Sóknaraðili getur þess í greinargerð sinni til dómsins að upphaflega hafi Spark ehf. gefið út tryggingarbréf vegna sjálfskuldarábyrgðar hans 8. júní 2007, en þar hafi honum verið sett að veði kvikmyndavél í eigu félagsins. Veðið hafi eyðilagst í umferðaróhappi vorið 2008 og hafi tryggingarandvirðið gengið til félagsins. Í kjölfarið hafi Spark ehf. gefið út nýtt tryggingarbréf 18. júní 2008, þar sem sóknaraðila var sett að veði það lausafé sem þar greinir. Kröfu sinni til stuðnings vísar sóknaraðili til 111. gr., 120. gr. og 171. gr. laga nr. 21 / 1991, um gjaldþrotaskipti o.fl. Málskostnaðarkrafa hans byggist á 129. og 130. gr. laga nr. 91 / 1991, um meðferð einkamála. IV. Af hálfu varnaraðila er á því byggt að sóknaraðili eigi ekki neina kröfu á hendur honum, þar sem hann hafi ekki þurft að greiða neitt vegna sjálfskuldarábyrgðar sinnar gagnvart Kaupþingi banka hf. Af þeirri ástæðu hafi hann ekki átt endurkröfu á hendur varnaraðila við töku búsins til gjaldþrotaskipta. Slíkur endurkröfuréttur sé forsenda þess að hægt sé að komast að þeirri niðurstöðu að félagið, og síðar þrotabú þess, hafi verið í skuld við sóknaraðila þegar félagið var tekið til gjaldþrotaskipta. Bendir varnaraðili á að umrætt tryggingarbréf sé veðbréf samkvæmt reglum íslensk fjármunaréttar og veiti það veðtryggingu fyrir skuld, sem hugsanlega kunni að stofnast til síðar, ef gengið yrði að sóknaraðila til greiðslu á skuldabréfinu. Þar sem ekkert liggi hins vegar fyrir um að til slíkrar skuldar hafi stofnast, telur varnaraðili að tryggingarbréfið standi ekki til tryggingar neinni skuld og hafi því ekkert gildi í málinu. Af þeirri ástæðu geti sóknaraðili ekki byggt rétt á tryggingarbréfinu. Varnaraðili vekur á því athygli að Kaupþing banki hf. hafi ekki lýst kröfu í bú Sparks ehf. vegna þess skuldabréfs sem sóknaraðili sé í ábyrgð fyrir. Verði því ekki séð að bankinn hafi gert kröfu um að skuldin samkvæmt skuldabréfinu yrði greidd, a.m.k. ekki af hálfu varnaraðila. Sóknaraðili hafi ekki lagt fram nein gögn því til stuðnings að hann hafi eignast kröfuréttindi á hendur varnaraðila á grundvelli ábyrgðar sinnar. Samkvæmt almennum reglum réttarfars og reglum kröfuréttar verði hann að bera hallann af því að ekkert liggi fyrir því til staðfestingar að slík kröfuréttindi hafi stofnast á hendur varnaraðila. Telur varnaraðili ljóst að forsenda þess að hægt sé að gera kröfu til endurgreiðslu vegna ábyrgðarskuldbindingar á hendur þrotamanni, sé að sá sem lýsir kröfunni hafi þurft að greiða eitthvað vegna ábyrgðarinnar. Því til stuðnings vísar hann til 107. gr. laga nr. 21 / 1991, um gjaldþrotaskipti o.fl. Varnaraðili mótmælir því jafnframt að sóknaraðili telji „ fyrirséð “ að greiðsla skuldarinnar falli á hann. Í öllu falli telur hann að slíkt hafi ekkert gildi í málinu og geti ekki stofnað til greiðsluskyldu af hálfu varnaraðila. Loks telur varnaraðili að krafa sóknaraðila þurfi að hafa stofnast þegar bú varnaraðila var tekið til gjaldþrotaskipta, og vísar í því sambandi til 99. gr. laga nr. 21 / 1991. Máli sínu til stuðnings vísar varnaraðili til ákvæða laga nr. 21 / 1991, um gjaldþrotaskipti o.fl., einkum 171. - 173. gr., 99. - 115. gr. og 137. gr. þeirra laga. Einnig er vísað til almennra reglna gjaldþrota - og fjármunaréttar, svo og reglna kröfuréttar um gildi tryggingarbréfa og stofnun skuldbindinga sem þeim er ætlað að tryggja. Málskostnaðarkrafan byggist á lögum nr. 91 / 1991, um meðferð einkamála, einkum 129. gr., sbr. og 130. gr. þeirra laga. V. Eins og fram hefur komið gaf Spark ehf. út skuldabréf til Kaupþings banka hf. 7. maí 2007 að fjárhæð 5.200.000 krónur. Lánstími var 5 ár og afborganir mánaðarlegar. Til tryggingar skilvísri og skaðlausri greiðslu skuldarinnar gengust sóknaraðili og V-kk-nf G-kk-nf, þáverandi framkvæmdastjóri Sparks ehf., í sjálfskuldarábyrgð gagnvart bankanum. Spark ehf. mun hafa greitt afborganir af láninu allt þar til bú félagsins var tekið til gjaldþrotaskipta, en eftir það mun V-kk-nf G-kk-nf hafa greitt afborganir af láninu. Kaupþing banki hf. lýsti ekki kröfu í bú varnaraðila á grundvelli skuldabréfsins, og liggja engar staðfestar upplýsingar fyrir um eftirstöðvar skuldarinnar, þegar bú varnaraðila var tekið til gjaldþrotaskipta. Sóknaraðili heldur því fram að þær hafi þá verið um 4.000.000 króna. Ekki hafði þá komið til þess að sóknaraðili þyrfti að greiða skuldina, og fyrir dómi sagði hann að enn hefði ekki komið til þess. Engu að síður heldur hann því fram að hann muni fyrirsjáanlega þurfa að greiða skuldina á grundvelli ábyrgðar sinnar. Krafa sóknaraðila byggist á tryggingarbréfi sem Spark ehf. gaf út 18. júní 2008 til tryggingar skaðleysi sóknaraðila vegna sjálfskuldarábyrgðar hans á ofangreindu skuldabréfi til Kaupþings banka hf. Er sóknaraðila þar sett að veði, með fyrsta veðrétti, fjöldi tilgreindra muna í eigu Sparks ehf., svo sem hátalarar, upptökutæki, ljósabúnaður o.fl. Tekið er fram í bréfinu að standi Spark ehf. ekki í skilum með greiðslur, eða bú þess verði tekið til gjaldþrotaskipta, séu allar skuldir sem tryggðar eru með bréfinu fallnar í gjalddaga. Megi þá selja hið veðsetta nauðungarsölu, án undangengins dóms, sáttar eða fjárnáms, sbr. 2. tl. 1. mgr. 6. gr. laga nr. 90 / 1991. Tryggingarbréfinu var þinglýst 8. júlí 2008. Af hálfu varnaraðila er því ekki mótmælt að bréf þetta kom í stað eldra tryggingarbréfs sama efnis, dagsett 8. júní 2007, þar sem sóknaraðila var sett að veði kvikmyndavél sem mun hafa eyðilagst í umferðaróhappi vorið 2008. Samkvæmt 1. mgr. 99. gr. laga nr. 21 / 1991, um gjaldþrotaskipti o.fl., falla allar kröfur á hendur þrotabúi sjálfkrafa í gjalddaga við uppkvaðningu úrskurðar um að búið sé tekið til gjaldþrotaskipta. Samkvæmt því féll krafa Kaupþings banka hf. á hendur Sparki ehf., samkvæmt áðurnefndu skuldabréfi, upphaflega að fjárhæð 5.200.000 króna, í gjalddaga 1. desember 2008, og skiptir í því efni engu máli þótt bankinn hafi ekki kosið að lýsa kröfunni í þrotabú varnaraðila. Á sama tíma féll í gjalddaga áðurnefnt tryggingarbréf, sem Spark ehf. hafði gefið út til sóknaraðila 18. júní 2008 til tryggingar skaðleysi sóknaraðila vegna sjálfskuldarábyrgðar hans á umræddu skuldabréfi við Kaupþing banka hf. Þótt sóknaraðili hafi enn ekki þurft að standa skil á greiðslu samkvæmt áðurnefndu skuldabréfi, og hafi af þeim sökum ekki öðlast endurgreiðslukröfu á hendur varnaraðila við töku búsins til gjaldþrotaskipta, verður ekki fallist á þau rök varnaraðila að tryggingarbréfið hafi ekkert gildi lengur. Krafa sóknaraðila er veðkrafa samkvæmt 111. gr. laga nr. 21 / 1991, um gjaldþrotaskipti o.fl., upphaflega að fjárhæð 5.200.000 krónur, og standa þær eignir sem tilgreindar eru í tryggingarbréfinu frá 18. júní 2008 til tryggingar þeirri skuld sem sóknaraðili getur átt á hættu að þurfa að greiða Kaupþingi banka hf. á grundvelli sjálfskuldarábyrgðar sinnar. Sú krafa féll eins og áður segir í gjalddaga við töku bús varnaraðila til gjaldþrotaskipta og bar skiptastjóra, svo fljótt sem tök voru á, að ná umráðum eignanna og ráðstafa þeim að svo miklu leyti sem andvirði þeirra hrökk til greiðslu kröfunnar, sbr. 1. mgr. 111. gr. og 1. mgr. 123. gr. laga nr. 21 / 1991. Verður því fallist á kröfu sóknaraðila um viðurkenningu á veðrétti hans í þeim eignum varnaraðila, sem tilgreindar eru í tryggingarbréfinu. Sóknaraðili krefst þess einnig að varnaraðili verði dæmdur til að þola veðrétt í hinum veðsettu eignum varnaraðila samkvæmt „ kröfu hans vegna innlausnar skuldabréfs nr. allt að fjárhæð kr. 4.000.000 “, eins og orðrétt segir í greinargerð hans. Í samhengi við fyrri lið kröfunnar og atvik málsins er nærtækt að skilja kröfuna þannig að krafist sé viðurkenningar á því, að komi til þess að sóknaraðili þurfi að leysa til sín oftnefnt skuldabréf, þá standi tryggingarréttindi hans fyrir kröfu sem geti numið allt að 4.000.000 króna. Í 2. mgr. 117. gr. laga nr. 21 / 1991 er mælt fyrir um form og efni kröfulýsingar, en í 1. mgr. 177. gr. sömu laga segir að í greinargerð sóknaraðila skuli koma fram til fullnaðar hverjar kröfur hann hafi uppi og á hverju þær séu byggðar, ásamt frekari gögnum sem hann hyggst styðja málstað sinn við. Engra upplýsinga nýtur við um eftirstöðvar skuldabréfsins við töku bús varnaraðila til gjaldþrotaskipta, en fyrir liggur hins vegar að ekki hefur til þess komið að sóknaraðili hafi leyst skuldabréfið til sín. Af þeirri ástæðu getur dómurinn ekki tekið afstöðu til fjárhæðar þeirrar kröfu sóknaraðila, sem naut veðréttar í eignum varnaraðila samkvæmt margnefndu tryggingarbréfi, við töku bús varnaraðila til gjaldþrotaskipta. Verður þessum lið kröfu sóknaraðila því vísað frá dómi án kröfu, sbr. 2. mgr. 178. gr. laga nr. 21 / 1991, um gjaldþrotaskipti o.fl., og 1. mgr. 80. gr. laga nr. 91 / 1991, um meðferð einkamála, en að öðru leyti fallist á að krafa sóknaraðila njóti veðréttar í þeim eignum varnaraðila, sem tilgreindar eru í títtnefndu tryggingarbréfi. Með vísan til 3. mgr. 130. gr. laga nr. 91 / 1991, um meðferð einkamála, verður varnaraðila gert að greiða sóknaraðila málskostnað, sem þykir hæfilega ákveðinn 150.000 krónur. I-kk-nf E-kk-nf héraðsdómari kvað upp úrskurðinn. Vísað er frá dómi kröfu sóknaraðila, B-kk-ef B-kk-ef B-kk-ef, um að varnaraðili, þrotabú Sparks ehf., verði dæmdur til að þola veðrétt í veðsettum eignum varnaraðila samkvæmt „ kröfu hans vegna innlausnar skuldabréfs nr. allt að fjárhæð kr. 4.000.000 “. Viðurkenndur er veðréttur sóknaraðila í þeim eignum varnaraðila, sem tilgreindar eru í tryggingarbréfi, útgefnu af Sparki ehf. til sóknaraðila 18. júní 2008, til tryggingar greiðslu sóknaraðila á skuld samkvæmt skuldabréfi að fjárhæð 5.200.000 krónur, útgefnu af Sparki ehf. til Kaupþings banka hf. 7. maí 2007. Varnaraðili greiði sóknaraðila 150.000 krónur í málskostnað. I-kk-nf E-kk-nf |
Útvarpsþátturinn Fótbolti.net laugardaginn 11. september. Í þættinum : Elvar Geir og Tómas Þór fara yfir allt það helsta í boltanum. Marteinn Ægisson, framkvæmdastjóri Þróttar í Vogum, er á línunni en liðið er komið upp í Lengjudeildina. Rafn Markús Vilbergsson og Sæbjörn Steinke fara yfir Lengjudeildina. Sverrir Örn Einarsson í beinni frá Vestmannaeyjum. Hlustaðu í spilaranum hér að ofan, á Spotify eða í gegnum hlaðvarpsveitur. |
Ungur Kanadamaður, Omar Khadr að nafni, kom í gær fyrir sérstakan herdómstól í fangabúðum bandaríska hersins í Guantanamo Kúbu. Þar voru honum kynnt ákæruatriðin gegn honum. Hann neitaði sök. Khadr er meðal annars ákærður fyrir að verða bandarískum hermanni að bana í Afganistan með handsprengju. Verjendur hans kröfðust þess að játningar hans við yfirheyrslur bæði í Guantanamo og Afganistan yrðu ekki lagðar fram við réttarhöldin þar sem þær væru fengnar með pyntingum og illri meðferð. Dómarinn hafnaði því. Khadr var handtekinn í Afganistan fyrir átta árum, þá 15 ára gamall. Hann hefur síðan verið í Guantanamo án dóms og laga. Réttarhöldin sjálf hefjast í dag. |
Einum leik var að ljúka í Pepsi deild kvenna og það var Grindavík sem vann KR suður með sjó. Eina mark leiksins kom úr vítaspyrnu á 26. mínútu leiksins. Grindavík 1 - 0 KR : 1 - 0 Sarah Cathryn Ann McFadden ( 26 ) ( Víti ) |
1. e 4 e 5 2. Rf3 Rc 6 3. Bb 5 Rf6 4. d 3 Bc 5 5. Rbd 2 d 6 6. 0 - 0 0 - 0 7. c 3 Bg 4 8. He1 Re7 9. h 3 Bh5 10. Rf1 c 6 11. Ba4 Bb 6 12. Bg 5 Rd 7 13. Rg3 Bxf 3 14. Dxf 3 Rc 5 15. Bc 2 Re6 16. Bd 2 Dd 7 17. Rf5 Had 8 18. a 4 a 6 19. Had 1 Kh 8 20. Bc 1 g 6 21. d 4 gxf 5 22. exf 5 Rxd 4 23. cxd 4 Bxd 4 24. f 6 Rg6 25. Dh 5 d 5 Staðan kom upp á GAMMA Reykjavíkurskákmótinu, afmælismóti Friðriks Ólafssonar, sem lauk fyrir skömmu í Hörpu. Kanadíski stórmeistarinn Eric Hansen ( 2.566 ) hafði hvítt gegn Norðmanninum Stig Tjomsland ( 2.300 ). 26. Hxd 4! exd 4 27. He7 Hg8 svartur hefði orðið mát eftir 27 .... Dd 6 28. Bxg 6. 28. Hxd 7 Hxd 7 29. Bxg 6 og svartur gafst upp. Skak.is : Kjördæmismót Norðurlands eystra í skólaskák fer fram í dag og Íslandsmót grunnskólasveita hefst. Guðmundur Kjartansson ( 2.471 ) er á meðal keppenda á sterku lokuðu móti í Þýskalandi. |
Dagur Sigurðsson hefur ákveðið að hætta þjálfun þýska karlalandsliðsins í handknattleik að loknu heimsmeistaramótinu sem fram fer í Frakklandi í janúar. Hann ætlar að leita að nýjum áskorunum á þjálfaraferli sínum. Flest bendir til þess að hann taki við þjálfun karlalandsliðs Japan á næsta ári. Ekkert hefur verið staðfest í þeim efnum en þýskir fjölmiðlar hafa greint frá því síðustu vikur að Dagur sé á leið til móts við japanska handknattleikssambandið. Þar standi Degi til boða fjárhagslega afar girnilegur samningur sem tryggi honum meira en tvöföld þau árslaun sem hann hafi nú hjá Þjóðverjunum, sem nema 240.000 evrum, eða nærri 29 milljónum króna. Mikil vinna bíður Áskorun Dags er þó mun meiri að taka við landsliði Japans og byggja það upp svo japanska karlalandsliðið verði vel samkeppnishæft á Ólympíuleikunum sem haldnir verða árið 2020 í Japan. Þar bíður Dags mikil vinna við að byggja upp landsliðið og efla allt innra starfs japanska handknattleikssambandsins, að minnsta kosti það sem snýr að landsliðinu. Japanska landsliðið er ekki í hópi allra bestu liða Asíu. Það varð síðast Asíumeistari 1979 en hafnaði í þriðja sætinu á Asíumótinu á þessu ári og vann sér inn keppnisrétt á HM í Frakklandi í byrjun næsta árs. Greinina má lesa í held sinni í íþróttablaði Morgunblaðsins í dag. |
Það vakti gríðarlega athygli síðasta vetur þegar þáverandi þjálfari Real Madrid, Jose Mourinho, setti spænska landsliðsmarkvörðinn Iker Casillas á bekkinn. Í hans stað kom hinn lítt þekkti Diego Lopez. Lopez stóð sig stórkostlega á milli stanganna hjá Real og Casillas fékk sama og ekkert að spila. Casillas segir að það verði erfitt fyrir sig að vinna sér aftur sæti í liði Real Madrid. " Diego Lopez er frábær einstaklingur sem og markvörður. Hann stóð sig frábærlega og á skilið að halda sæti sínu í liðinu eftir magnað tímabil, " sagði Casillas. " Ég vildi aldrei búa til neitt vesen út af þessari stöðu. Ég hef alla tíð lært að vera þolinmóður. Ég veit að ég verð að bíða eftir mínu tækifæri. " Casillas segist ekki ætla að vera með nein læti og ef hann þarf að fara muni hann gera það vandræðalaust og án allra láta. |
Á morgun eru 35 ár síðan Vigdís Finnbogadóttir var kjörin í embætti forseta Íslands og varð þar með fyrsti lýðræðislega kjörni kvenforseti sögunnar. Vigdís segir að á þessum degi sé henni efst í huga að kjör hennar hafi gefið konum styrk. Vigdís var kjörin fjórði forseti Íslands þann 29. júní 1980. Hún varð fyrst kvenna til að verða forseti í lýðræðislegri kosningu og vakti kjörið athygli um allan heim. Vigdís tók við embættinu mánuði eftir að hún var kosin og gegndi því í fjögur kjörtímabil eða til ársins 1996. Eftir að hún lét af embætti hefur hún unnið að ýmsum málum, einkum tengdum menningu og tungumálum. Er hún til að mynda velgjörðarsendiherra Sameinuðu þjóðanna í tungumálum. Frá 2001 hefur Rannsóknarstofnun Háskóla Íslands í erlendum tungumálum verið kennd við Vigdísi, Stofnun Vigdísar Finnbogadóttur. Vigdís er fædd árið 1930 og er því 85 ára gömul þegar hún fagnar þessum tímamótum. Vigdís Finnbogadóttir, fyrrverandi forseti : Mér er alltaf ofarlega í huga að kjör mitt 1980 gaf konum styrk, konur fóru betur að trúa á sjálfa sig heldur en áður og vafalaust var það konum til góða. Þórhildur Þorkelsdóttir : Telurðu að það hafi mikill árangur náðst fyrir konur á þessum tíma? Vigdís Finnbogadóttir : Ekki nógur, hann er ekki, hann næst ekki fyrr en það eru sömu laun fyrir sömu vinnu. Þannig vill maður hafa það í öllum þjóðfélögum. |
Helgi Hrafn Gunnarsson, þingmaður Pírata, fór mikinn í ræðu sinni undir dagskrárliðnum Störf þingsins við upphaf þingfundar í dag. Helgi gerði störf mannanafnanefndar að umfjöllunarefni sínu og var það frétt Morgunblaðsins um unga stúlku sem fær ekki að heita Alex sem veitti honum innblástur. Alex Emma má ekki heita Alex vegna þess að nefndin samþykkir eiginnafnið Alex ekki sem kvenmannsnafn. Foreldrar stúlkunnar ætla að leita réttar síns hjá dómstólum. „ Þetta er úrskurður mannanafnandnefndar, þeirrar umdeildu nefndar sem er réttilega umdeild enda fráleitt fyrirbæri, “ sagði Helgi Hrafn Helgi Hrafn sagði lög um mannanöfn vera óskapnað sem hefði aldrei átt að festa í lög til að byrja með. „ Hvernig gerðist það að Íslendingum datt til hugar að spyrja yfirvöld hvort þeir megi heita eitthvað eins og Alex ef þeir eru af „ röngu kyni? “ Hvernig datt okkur þetta í hug? “ Alex næstur í pontu Sagði Helgi Hrafn að fólk rökstyðji oft tilveru nefndarinnar með því að vísa í réttindi barna en benti Helgi þá á barnaverndarnefnd og barnaverndarlög. „ Lög um mannanöfn voru ekki sett til að vernda börn heldur til að vernda hefðir. “ „ Þá vill svo til að til máls tekur Alex Björn Bulow Stefánsson, “ sagði Steingrímur J. Sigfússon, forseti Alþingis að lokinni ræðu Helga Hrafns. Alex Björn er varaþingmaður Framsóknarflokksins sem tók í dag sæti fyrir Lilju Alfreðsdóttur menntamálaráðherra. Hélt Alex jómfrúarræðu sína eftir nokkur hlátrasköll í þingsal þegar hann var kynntur til leiks af forseta Alþingis. |
Kínverjar hafa verið að leita fyrir sér með fjárfestingar í huga, í tengslum við nýtingu á vatnsauðlindum í Langanesbyggð. Þetta kemur fram í fundargerð sveitarstjórnar Langanesbyggðar 23. júní síðastliðinn. Í fundargerðinni er bókað að sveitarstjóri hafi sagt frá því að annan í hvítasunnu hafi komið óvænt til hans menn frá kínversku fyrirtæki sem hafi verið að skoða aðstöðu á svæðinu með fyrrgreind áform í huga. |
Arsene Wenger, stjóri Arsenal, hefur staðfest að Jack Wilshere verði ekki með liðinu gegn Anderlecht í Meistaradeild Evrópu annað kvöld. Wilshere meiddist á hné í síðustu viku og missti því af 3 - 0 sigri Arsenal á Burnley um helgina. Meiðslin voru smávægileg en Wilshere veiktist og gat af þeim sökum ekki æft fyrir leikinn á morgun. Wenger staðfesti að leikmannahópurinn yrði eins skipaður á morgun og hann var um helgina og að Wilshere verði leikfær fyrir leik Arsenal gegn Swansea á sunnudag. Aaron Ramsay var að glíma við sömu veikindi og Wilshere í síðustu viku en svo virðist sem að aðrir leikmenn félagsins hafi sloppið. Arsenal nær með sigri á morgun að tryggja sæti sitt í 16 - liða úrslitum Meistaradeildar Evróppu en liðið er með sex stig í öðru sæti D-riðils, þremur á eftir Dortmund en fimm á undan Anderlecht og Galatasaray. |
LOUISIANA-nútímalistasafnið í Danmörku hefur eignast Hús árstíðanna eftir arkitektana Hjördísi Sigurgísladóttur og Dennis Jóhannesson. Árið 2000 var haldin sýning á Kjarvalsstöðum á teikningum og líkönum eftri sautján þekkta arkitekta sem fengnir voru til að teikna ódýr smáhús af því tagi sem fólk reisir í garðlöndum utan við stórborgir. Sýningin bar nafnið Garðhúsabær eða Kolonihaven á dönsku og er hún alþjóðlegt sýningarverkefni í byggingarlist 20. aldar. Garðhúsabær var framlag Arkitektafélags Íslands og Listasafns Reykjavíkur til dagskrár Reykjavíkur menningarborgar Evrópu árið 2000. Sýningin hóf göngu sína þegar Kaupmannahöfn var menningarborg Evrópu árið 1996 og var einnig framlag Arkitektur Museet þegar Stokkhólmur var menningarborg Evrópu árið 1998. Í tengslum við sýninguna í Reykjavík efndi Arkitektafélag Íslands til samkeppni meðal félagsmanna um uppdrátt af íslensku garðhúsi og var tillaga Hjördísar Sigurgísladóttur og Dennis Jóhannessonar valin sem framlag Íslands á sýninguna og sem hluti af Kolonihaven-verkefninu. Að lokinni sýningu á Kjarvalsstöðum fór Hús árstíðanna til Danmerkur sem hluti af Kolonihaven-verkefninu. Fyrr á þessu ári var svo tilkynnt með formlegum hætti, að Kolonihaven-verkefnið í heild sinni, teikningar og módel, hefði fengið varanlegt heimili í hinu heimsþekkta Louisiana-nútímalistasafni í Humlebæk í Danmörku. Nú í október mun Louisiana-safnið lána Kolonihaven-sýninguna til Tókýó og síðan fer hún í sýningarferðalag um Japan. Á þeirri sýningu bætist garðhús eftir japanska arkitektinn Tado Ando við Kolonihaven og þannig lifir þessi sýning áfram. |
Körfuboltamaðurinn Lamar Odom var tekinn fyrir ölvunarakstur fyrir suttu og er nú búinn að skrá sig í meðferð í Kaliforníu. Lífið hefur verið erfitt fyrir Lamar að undanförnu og stendur hjónaband hans og raunveruleikastjörnunnar Khloe Kardashian á brauðfótum út af fíkn hans í vímuefni. “ Fíknin tók yfir hjónaband þeirra. Vandamálið er kókaín. Hann er í vímu þrjá til fjóra daga vikunnar, ” segir vinur Khloe í viðtali við Us Weekly. Dragðu Tarotspil dagsins hér. |
Tveimur slökkvitækjum var stolið úr Vaðlaheiðargöngum um helgina, auk þess sem tæmt var úr einu til viðbótar. Valgeir Bergmann framkvæmdastjóri Vaðlaheiðarganga hf. segir að vitað sé hverjir voru þarna að verki, en biðlað var til þeirra sem fjarlægðu slökkvitækin um að skila þeim aftur, án nokkurra eftirmála, á Facebook-síðu ganganna í dag. Valgeir segir að þetta sé alþekkt vandamál í jarðgöngum, að einhverjir grípi með sér slökkvitæki á leiðinni í gegn, en þetta er í fyrsta sinn sem slíkt gerist í Vaðlaheiðargöngunum nýju. Hann vonast til þess að þeir sem það gerðu sjái að sér og komi slökkvitækjunum til skila, en lítið mál var að komast að því hverjir voru þarna að verki, þar sem hver einasti bíll sem keyrir inn í göngin er tekinn upp á myndavél. „ Ég er bara að bíða eftir að þeir skili þessu, áður en ég hringi í þá sjálfur. Ég er bara að gera þetta svona, svo þetta verði öðrum víti til varnaðar. En þetta er nú ekkert alvarlegt, “ segir Valgeir. |
Þann 29. júní sl. samþykkti Alþingi að veita hafnasjóði Vesturbyggðar 129 millj. kr. framlag á árinu 2020 til landfyllingar á Bíldudal og tók bæjarráð Vesturbyggðar fyrir viðauka við fjárhagsáætlun Vesturbyggðar 2020 á síðasta fundi ráðsins 14. júlí sl. Gert er ráð fyrir að hafist verið handa við landfyllinguna í haust og verklok áætluð á næsta ári. Með landfyllingunni eykst athafnarsvæði við Bíldudalshöfn til muna. Þá standa nú yfir framkvæmdir við Bíldudalshöfn þar sem verið er að tengja stórskipa - og hafskipakant hafnarinnar og endurbyggja hafskipabryggju. Á fundi bæjarráðs 14. júlí sl. var lögð fram greining Vestfjarðastofu um Nýsköpunar - og samfélagsmiðstöðvar á Vestfjörðum. Þar er gerð grein fyrir nýsköpunar - og samfélagsmiðstöðvum á Patreksfirði og Bíldudal. Vesturbyggð hefur undirbúið frekari eflingu þeirrar starfsemi bæði á Patreksfirði og Bíldudal í samstarfi við fyrirtæki og stofnanir. Samkvæmt fjárhagsáætlun 2020 er gert ráð fyrir framkvæmdum við Vatneyrabúð við Aðalstræti 1, á Patreksfirði og munu framkvæmdir við húsnæðið hefjast nú á haustmánuðum með það fyrir augum að undirbúa húsnæðis svo unnt sé að koma safnamunum húsnæðisins þangað inn að nýju og gera sögu hússins skil. Samhliða því verður unnið að því að flytja starfsemi Skorar í húsnæðið, en þann 29. júní sl. var úthlutað 3 millj. kr. styrk til eflingar nýsköpunar - og samfélagsmiðstöðvar á Patreksfirði. Þá hefur Vesturbyggð í samvinnu við Skrímslasetrið á Bíldudal unnið að frekari eflingu og uppbyggingu nýsköpunar - og samfélagsmiðstöðvar að Strandgötu 7 á Bíldudal. Þar er stefnt að því að efla m.a. bókasafn Bílddælinga, félagsstarf aldraðra, uppbyggingu starfsaðstöðu fyrir störf án staðsetningar og fleira. Þann 29. júní sl. var úthlutað 3 millj. kr. styrk til eflingar nýsköpunar - og samfélagsmiðstöðvar á Bíldudal. Þann 30. júní sl. tilkynnti Húsnæðis - og mannvirkjastofnun að Vesturbyggð hafi verið veitt 32% stofnframlag ríkisins til byggingu fjögurra íbúða á Bíldudal, en samtals nemur stofnframlagið tæpum 36 millj. kr. sem skiptist í 18% stofnframlag 20,3 millj. kr. og 14% sérstakt byggðaframlag 15,7 millj. kr. Vesturbyggð er í samstarfi við Nýjatún ehf. um byggingu þeirra fjögurra íbúða sem um ræðir og er ráðgert að íbúðirnar muni rísa við Lönguhlíð á Bíldudal, en félagið áætlar að byggja allt að 10 - 12 íbúðir á Bíldudal. Með byggingu þessara íbúða verður hluta af þeirri miklu þörf fyrir íbúðarhúsnæði mætt, en samkvæmt nýsamþykktri húsnæðisáætlun Vesturbyggðar 2020 - 2028 er áætlað að þörf fyrir íbúðarhúsnæði í sveitarfélaginu sé um 10 - 15 íbúðir á ári, gangi mannfjöldaspá eftir. Það er von Vesturbyggðar að þessi úthlutun stofnframlaga verði fyrsta skrefið í að fjölga íbúðum og nýbyggingum innan sveitarfélagsins. Deila : Facebook Twitter |
FÓTBOLTI Ólafur Már Þórisson [email protected] Fimmta umferð Pepsi-deildar karla í knattspyrnu heldur áfram á morgun, sunnudag. Heil umferð verður leikin en í fyrstu fjórum umferðunum hafa mörg óvænt úrslit litið dagsins ljós. Bæði FH og Breiðablik hafa ekki staðið undir þeim væntingum sem gerðar voru til félagsins. Fram situr á botni deildarinnar án stiga. Eitthvað sem flestir bjuggust ekki við. Þá hefur KR byrjað þetta Íslandsmót betur en mörg undangengin ár. Nýliðar Víkinga R. hafa einnig náð góðum úrslitum eins og í síðustu umferð gegn FH í Kaplakrika. Leikirnir í þessari umferð bjóða margir hverjir upp á óvænt úrslit en áðurnefndir bikarmeistarar FH fara norður til Akureyrar og etja kappi við nýliða Þórs A. Þá verður spennandi að fylgjast með viðureign Reykjarvíkurliðanna Vals og Fram eins og öllum öðrum leikjum umferðarinnar. Guðmundur Steinarsson, leikmaður Keflavíkur, hefur spilað mjög vel með Keflavíkurliðinu sem tekur á móti ÍBV. Hann sagði í samtali við Morgunblaðið að fá úrslit kæmu sér á óvart í sumar. " Nei, í rauninni ekki, það virðast öll liðin vera með 12 til 14 sterka leikmenn og deildin er fyrir vikið jafnari. Það hefur ef til vill komið mér meira á óvart en gengi einstakra liða. Gæðin eru meiri og það ætti að skila sér í jafnara móti. " Gæðin koma seinna Nú eru þær hálfnaðar umferðirnar fyrir landsleikjafríið sem kemur til vegna þátttöku 21 árs landsliðs Íslands í lokakeppni Evrópumótsins en síðustu leikirnir eru 6. júní. Guðmundur segir að ekki hafi verið sett nein skýr markmið fyrir þennan hluta mótsins í Keflavík. " Við settum okkur ekki nein markmið fyrir mótið að ná í einhvern ákveðinn stigafjölda. Við misstum marga leikmenn sem voru að spila í byrjunarliðinu í fyrra. Í staðinn höfum við fengið yngri leikmenn inn sem geta hlaupið mikið og við eldri reynum svo að miðla reynslunni. Þannig hefur skapast góð blanda sem við höfum byggt á í upphafi móts. " Bæði þjálfari Keflavíkur, Willum Þór Þórsson og leikmenn liðsins tala mikið um baráttu og vinnusemi eftir leiki liðsins sem virðist vera að skila liðinu góðum árangri. " Já, þannig er það bara þegar vellirnir eru eins og þeir eru svona í upphafi. Þá eru það þessir þættir sem fleyta manni langt í leikjunum. Gæða knattspyrna kemur svo síðar á tímabilinu. Þessir þættir hafa reynst okkur vel hingað til og munu gera það áfram en betri fótbolti fylgir svo bara í kjölfarið. " Mikið vill meira Keflavík er fjórum stigum frá fullu húsi stiga eftir fyrstu fjórar umferðirnar. Guðmundur er þó ekki alveg sáttur. " Okkur finnst eins og við ættum að vera með tveimur stigum meira, " og er þá að vitna til leiks liðsins gegn KR þar sem liðið gerði jafntefli en þar fannst þeim hart að sér vegið í dómgæslunni þegar KR skoraði jöfnunarmarkið. Spurður hvort leikurinn sæti enn í leikmönnum Keflavíkur svaraði Guðmundur um hæl : " Alls ekki, við sýndum það held ég í næstu tveimur leikjum bæði gegn FH og svo með sigri á Grindavík að við höfum jafnað okkur vel af því. " Guðmundur er með flest M í einkunnagjöf Morgunblaðsins það sem af er tímabili. Hann vill þó lítið gera úr því og hló mikið þegar blaðamaður bar þetta upp á hann. " Það er alltaf gaman að fá svona viðurkenningar en það er liðsheildin sem hjálpar manni í því sem maður er að gera og öfugt. Einnig eiga þjálfararnir og allir aðrir sem vinna í kringum félagið þátt í árangri liðsins, segir Guðmundur afar pólitískur í svari sínu. Eitthvað með Árbæjarliðinu um þessar mundir Morgunblaðið fékk Guðmund til að setjast í spámannsstólinn og velta fyrir sér næstu umferð. Þór A – FH, 2 " Ég held að það sé gott fyrir FH-ingana að fá hina nýliðanna í deildinni eftir jafnteflið gegn Víkingum í síðustu umferð. Þeir mæta ákveðnir til leiks og ég gef því þeim þennan. " Breiðablik – Fylkir, 2 " Það er eitthvað með Árbæjarliðinu um þessar mundir. Þeir eru búnir að spila vel og halda því áfram. Ég spái því að þeir vinni í Kópavogi. " Víkingur R. – Grindavík, X " Þetta er klárt jafntefli, samt í opnum og skemmtilegum leik. Það verður því ekki markalaust á Víkingsvelli. " Valur – Fram, 1 " Ég held að Valsarar taki þetta eftir tvö töp í röð. Það er eitthvað sem segir mér það. " Stjarnan – KR, 1 " Þetta er erfiður leikur en ég ætla að gefa Garðari vini mínum þetta. Hann skorar aftur beint úr aukaspyrnu. " Spurður hvort það yrði af sama færi, sem var frekar langt í síðasta leik gegn Fram, sagði Guðmundur ; " Allavega það! " Keflavík – ÍBV, 1 Ekki var hægt að búast við öðru en heimasigri þar sem leikmaður Keflavíkur var fyrir svörum. " Þetta er öruggasti leikurinn. Við förum í alla leiki til að vinna þá og það verður ekki nein breyting á því þegar ÍBV kemur í heimsókn. " Leikur Þórs A. og FH hefst klukkan 17.00, í Keflavík verður flautað til leiks klukkan 20.00 en aðrir leikir hefjast eins og vanalega 19.15. |
– Komi upp smit gætu bændur þurft að hætta kartöflurækt í tvö ár Veirungur sem kallast Potato spindle tuber viroid, eða spóluhnýðissýking, og greinst hefur í tómötum á býlum á Suðurlandi getur borist í kartöflur og valdið verulegri uppskeruminnkun. Bergvin Jóhannsson, formaður Bergvin Jóhannsson, formaður Landssambands kartöflubænda og bóndi á Áshóli í Grýtubakkahreppi, sagði í samtali við Bændablaðið að hann og flestir kartöflubændur séu búnir að fá allt um það beint í æð. „ Í fyrstu sýnist mér ekkert annað fyrir okkur að gera annað en að reyna að verja okkur eins vel og við getum fyrir þessu. Til dæmis með því að koma ekki með tómata nálægt neinu sem snertir kartöflurækt. “ Veirungurinn er hvorki skaðlegur mönnum né dýrum. Gætu þurft að hætta kartöflurækt í tvö ár Bergsveinn segir að uppskerubrestur í kartöflum geti verið gríðarlegur í kartöflum berist veirungurinn í útsæði og í kartöflugarða. „ Alvarleikinn er svo mikill að það verður að hætta kartöflurækt á viðkomandi býli í, að mér skilst, að minnsta kosti tvö ár og hreinsa út úr húsum og sótthreinsa allan búnað. Það er svo alltaf mikið bras að byrja aftur ef menn þurfa að hætta vegna svona lagaðs. Þrátt fyrir að við séu nýlega búnir að frétta af möguleikanum á smiti erum við að sjálfsögðu á tánum yfir þessu. “ Bergsveinn segist ekki vita til þess að enn hafi verið tekin sýni úr kartöflum eða kartöflugörðum til að athuga hvort veirungurinn hafi borist í þá. „ Komi fram einkenni skilst mér að þau komi fyrst fram á kartöflunum sjálfum og ég á ekki von á að slíkt komi fram fyrr en á næsta ári fari allt á versta veg. “ Vörubretti varasöm Að sögn Bergsveins getur veirungur inn borist í kartöflur með m ns nn eð hlutum eða fólki sem hlutum eða fólki sem hefur verið í mikilli snertingu við tómata en sérstaklega eru tómatarnir sjálfir og vörubretti varasöm. Hann segir að kartöflubændur hafi ekki, að minnsta kosti hingað til, ákveðið að fara út í sameiginlegar aðgerðir til að varna því að veirungurinn berist í kartöflur. „ Ég held satt best að segja að þetta sé eitthvað sem hver og einn kartöflubóndi verði að eiga við sjálfur. “ Melónur líka varasamar Ekki er nóg með að sýking geti borist úr tómötum í kartöflur heldur er einnig varað við því að vera með melónur innan um kartöflur. „ Á yfirborði melónanna víða um Evrópu getur verið óværa sem hæglega getur borist í kartöflur og aðrar nytjaplöntur verði ekki gætilega farið, segir Bergsveinn Jóhannsson, formaður Landssambands kartöflubænda, að lokum - |
" Við höfum fengið ágætisafla að undanförnu. Lönduðum til dæmis tvisvar í síðustu viku, um 100 körum í hvort skipti, eða samtals 90 til 100 tonnum. Venjulega löndum við einu sinni í viku en þó kemur stundum fyrir að við löndum tvisvar í viku, svona þegar vel gengur, " sagði Magnús Ríkarðsson, skipstjóri á Drangavík VE frá Vestmannaeyjum, þegar Verið sló á þráðinn um borð í gær og forvitnaðist um fiskiríið. Magnús var þá að draga trollið í blíðskaparveðri á Víkinni svokölluðu, skammt undan Vík í Mýrdal og sagðist aðspurður vera að slægjast eftir þorski, ufsa og ýsu. Magnús sagði fáa báta á miðunum, margir væru hættir þar sem kvótinn væri á þrotum. Sjálfur sagðist hann þó eiga von á því að geta verið að fram að fiskiveiðiáramótunum 1. september nk. " Við eigum eitthvað eftir af kvótanum ennþá, að minnsta kosti svona rétt til að láta enda ná saman, " sagði hann. Ufsann víða að finna Magnús sagðist lítið hafa fengið af ufsa undanfarin ár en núna væri hann víða að finna, í takmörkuðu magni þó. Hins vegar væri ýsuveiðin með skásta móti. " Uppistaða aflans, eða í kringum 60%, hefur verið þorskur en annars er aflinn ufsa - og ýsublandaður. Við erum ekkert að leggja okkur sérstaklega eftir þorskinum, enda er ekki það mikið af honum hér og ekkert meira en undanfarin ár. Ef við vildum ekkert nema þorsk væri miklu nær fyrir okkur að vera fyrir vestan eða austan landið. Hér hins vegar fáum við líka ýsu og ufsa. Við höfum þó ekkert fengið að gagni af ufsa. Hann sést þó víða en hvergi í neinu magni. Hins vegar hefur ýsuaflinn verið með allra skásta móti í langan tíma. " Kynþroska en smávaxin ýsa Magnús sagði það vekja athygli sjómanna hve ýsan væri smá þótt hún væri orðin fullorðin. " Ýsan sem við fengum í vor var fremur smá en engu að síður full af hrognum. Hún er einfaldlega svona smávaxin þótt hún sé orðin kynþroska. Þetta er vissulega áhyggjuefni og ekki gott að segja til um hvað veldur því að ýsan nær ekki að stækka. Menn kunna eflaust að hafa á því einhverjar skýringar en ég kann þær ekki, " sagði Magnús skipstjóri. |
Bæjarstjórnir Bolungarvíkur og Ísafjarðarbæjar krefjast þess að sjúkraflugvél verði á flugvellinum á Ísafirði í vetur, en heilbrigðisráðuneytið hefur ákveðið að því verði sinnt frá Akureyri. Leifur Hallgrímsson hjá Mýflugi, sem sér um sjúkraflug á norðanverðu landinu, segir ekki hægt að líta framhjá því að í fyrra hafi sjúkravél oftar en einu sinni einu farið frá Ísafirði en ekki getað komið til baka vegna veðurs. Það segi sig sjálft að það sé meira öryggi að hafa sjúkravél staðsetta á Ísafirði. Á vef Bæjarins besta á Ísafirði segir Leifur Hallgrímsson, framkvæmdastjóri Mýflugs, það ekki leggjast vel í sig að fljúga til Vestfjarða í slæmum veðrum. Flugvellirnir bjóði einfaldlega ekki upp á það. En hann segir Mýflug standa við gerða samninga og sinni Vestfjörðum líkt og öðrum stöðum. Leifur Hallgrímsson, framkvæmdastjóri Mýflugs : Því er á hinn bóginn ekki að leyna að aðstæður til næturflugs og flugs inn til Vestfjarða í vondum veðrum eða myrkri geta verið erfiðar. Á öllum flugvöllum á landinu getur verið þoka og það getur verið ófært vegna veðurs eða þoku inn á alla flugvelli á landinu, því er ekkert að neita og á hinn bóginn er það þannig að það er ekki nákvæmni aðflug inn á neinn flugvöll á Vestfjörðum og þrátt fyrir þessar endurbætur á Þingeyrarflugvelli sem eru vissulega mjög góðar að þá skortir á að það sé aðflug inn á Þingeyrarflugvöll. Mýflug hefur séð um sjúkraflug á Vestfjörðum undanfarin ár og sú flugvél verið staðsett á Ísafirði. Og flugmenn félagsins þekkja aðstæður vel á Vestfjörðum, segir Leifur. Leifur Hallgrímsson : Það kom fyrir minnsta kosti einu sinni ef ekki tvisvar síðastliðinn vetur að okkar vél sem að var þarna staðsett hún komst burtu frá Ísafirði en ekki til baka. Það er bara þannig sko, hvort sem einhverjum líkar það betur eða ver. En slík atvik geta líka komið upp á aðra velli landsins. Guðrún Sigurðardóttir : Þér líst ekkert sérstaklega vel samt á Vestfjarðaflugið? Leifur Hallgrímsson : Jú jú mér líst ágætlega á Vestfjarðaflugið og við munum að sjálfsögðu gera það sem að við getum, en við getum ekki komið ef að það er ófært, það er bara þannig sko. Guðrún : Ertu þá sammála heimamönnum um að það eigi að vera sjúkraflugvél staðsett á Ísafirði í vetur? Leifur Hallgrímsson : Ég vil kannski ekkert tjá mig neitt um það, þó held ég að það segi sig nokkuð sjálft að í því felst nokkuð meira öryggi. |
Mál þetta, semvar dómtekið var 7. janúar 2021, er höfðað með ákæru lögreglustjórans á höfuðborgarsvæðinu 21. júlí 2020, á hendur : „ X, kt. [...], [...], Reykjavík, fyrir húsbrot, líkamsárás og eignaspjöll með því að hafa, föstudaginn 21. desember 2018, að [...] í Reykjavík, ruðst heimildarlaust inn í íbúð A, kt. [...] og B, kt. [...] og veist að þeim með ofbeldi, tekið A hálstaki, með þeim afleiðingum að hann hlaut mar og yfirborðsáverka á hálsi, og í kjölfarið gripið í framhandlegg B með þeim afleiðingum að hún hlaut mar, sár og yfirborðsáverka á framhandlegg. Jafnframt með því að hafa slegið með krepptum hnefa í útidyrahurð íbúðarinnar með þeim afleiðingum að skemmdir urðu á hurðinni. Mál nr. [...] Telst þetta varða við 1. mgr. 217. gr., 231. gr. og 257. gr. almennra hegningarlaga nr. 19 / 1940. Þess er krafist að ákærði verði dæmdur til refsingar og til greiðslu alls sakarkostnaðar. Einkaréttarkrö f ur : 1. S-kk-nf B-kk-nf, lögmaður, gerir þá kröfu f. h. A, kt. [...], hér eftir nefndur kröfuhafi, að ákærði verði dæmdur til að greiða kröfuhafa miskabætur samtals að fjárhæð kr. 1.000.000, auk vaxta samkvæmt 1. mgr. 8. gr. laga um vexti og verðtryggingu nr. 38 / 2001 frá 21.12.2018, og þar til mánuður er liðinn frá birtingu kröfunnar, en síðan dráttarvexti, samkvæmt 1. mgr. 6. gr., laga nr. 38 / 2001, frá þeim degi til greiðsludags. Jafnframt er þess krafist að ákærði verði dæmdur til að greiða kröfuhafa skaðabætur samtals að fjárhæð kr. 50.000, auk vaxta samkvæmt 1. mgr. 6. gr. laga um vexti og verðtryggingu nr. 38 / 2001 frá og með þeim degi þar til mánuður er liðinn frá birtingu kröfunnar. 2. S-kk-nf B-kk-nf, lögmaður, gerir þá kröfu f. h. B, kt. [...], hér eftir nefndur kröfuhafi, að ákærði verði dæmdur til að greiða kröfuhafa miskabætur samtals að fjárhæð kr. 5 00.000, auk vaxta samkvæmt 1. mgr. 8. gr. laga um vexti og verðtryggingu nr. 38 / 2001 frá 21.12.2018, og þar til mánuður er liðinn frá birtingu kröfunnar, en síðan dráttarvexti, samkvæmt 1. mgr. 6. gr., laga nr. 38 / 2001, frá þeim degi til greiðsludags. Jafnframt er þess krafist að ákærði verði dæmdur til að greiða kröfuhafa skaðabætur samtals að fjárhæð kr. 2.783, auk vaxta samkvæmt 1. mgr. 6. gr. laga um vexti og verðtryggingu nr. 38 / 2001 frá og með þeim degi þar til mánuður er liðinn frá birtingu kröfunnar. “ Við upphaf aðalmeðferðar var að hálfu brotaþola fallið frá einkaréttarkröfum þeirra. Þá var af hálfu ákæruvaldsins fallið frá refsikröfu vegna brots gegn 231. og 257. gr. almennra hegningarlaga nr. 19 / 1940. Jafnframt breytti ákærði afstöðu sinni til sakarefnisins og játaði sök samkvæmt ákæru eins og henni hafði verið breytt, þ. e. játaði brot gegn 217. gr. laga nr. 19 / 1940. Ákærði krefst þess aðallega að refsing hans verði felld niður en til vara að honum verði gerð vægasta refsing sem lög leyfa. Loks gerir verjandi ákærða kröfu um hæfilega málsvarnarþóknun sér til handa er greiðist úr ríkissjóði. I Ákærði hefur fyrir dómi játað skýlaust þá háttsemi sem honum er gefin að sök samkvæmt ákæru og er játningin studd sakargögnum. Að þessu virtu eru efni til að leggja dóm á málið samkvæmt 1. mgr. 164. gr. laga nr. 88 / 2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga. Samkvæmt því sem að framan greinir verður ákærði sakfelldur fyrir þá háttsemi sem honum er gefin að sök í ákæru og er brotið þar réttilega heimfært til refsiákvæða. II Ákærði er fæddur í [...]. Samkvæmt framlögðu sakavottorði, dagsettu 19. júní 2020, gekkst ákærði undir sektargerð lögreglustjóra 22. janúar 2020. Brot það sem ákærði hefur nú verið sakfelldur fyrir telst vera hegningarauki vegna sektargerðarinnar, sbr. 78. gr. almennra hegningarlaga nr. 19 / 1940. Málsgögn benda til þess að ákærði hafi verið undir töluverðum áhrifum áfengis þegar atvik gerðust. Ber hann engu að síður refsiábyrgð vegna háttsemi sinnar, sbr. 17. gr. laga nr. 19 / 1940. Ákærði hefur skýlaust játað brot sitt, lýst yfir iðrun, leitast við að bæta fyrir brot sitt og gripið til ráðstafana til að minnka afleiðingar brotsins fyrir brotaþola til frambúðar. Í því skyni áætlar hann að flytja úr húsnæði sínu en brotaþolar búa í sama fjölbýlishúsi og ákærði. Verður því við ákvörðun refsingar litið til 8. tl. 1. mgr. 70. gr. laga nr. 19 / 1940 til refsimildunar. Þá verður einnig litið til þess að um eitt og hálftár leið frá því atvik málsins gerðust þartil ákæra var gefin út. Verður, þegar horft er til umfangs málsins, að telja að meðferð þess hafi dregist óhæfilega enákærðaverðurekki um þann drátt kennt. Með vísan til málsatvika, verður ekki á það fallist að forsendur séu tilað láta refsingu ákærða niður falla samkvæmt til 2. m gr. 74. g r. eða 75. g r. sömu laga. Verður ákvörðun refsingar ákærða frestað skilorðsbundið í tvö ár frá uppsögu dómsins að telja haldi ákærði almennt skilorð 57. gr. laga nr. 19 / 1940. Ákærði greiði allan sakarkostnað málsins þar með talin málsvarnarþóknun skipaðs verjanda hans, H-kk-ef Þ-kk-ef lögmanns, 3 5 0.000 krónur, að meðtöldum virðisaukaskatti og 84.600 krónur í sakarkostnað samkvæmt framlögðu yfirliti ákæruvaldsins. Af hálfu ákæruvaldsins flutti málið H-kk-nf G-kk-nf aðstoðarsaksóknari. S-kvk-nf E-kvk-nf K-kvk-nf héraðsdómari kveður upp dóm þennan. Frestað er ákvörðun refsingar ákærða, X, skilorðsbundið í tvö ár frá uppsögu dómsins að telja haldi ákærði almennt skilorð 57. gr. almennra hegningarlaga nr. 19 / 1940, sbr. 4. gr. laga nr. 22 / 1955. Ákærði greiði málsvarnarþóknun skipaðs verjanda síns, H-kk-ef Þ-kk-ef lögmanns, 3 5 0.000 krónur og 84.600 krónur í annan sakarkostnað. S-kvk-nf E-kvk-nf K-kvk-nf ( sign ) |
Alvarleg áminning um að senda ALDREI textaskilaboð á meðan ekið er. Taka skal fram að myndbandið er ekki fyrir viðkvæma. Þó allir megi taka þetta til sín er myndbandið ætlað táningum og sérstaklega brýnt fyrir foreldrum að kenna þeim sem eru að læra á bíl og nýbúnir að fá bílpróf að ef þeir verða að senda skilaboð ætti að stöðva á öruggum stað – svo senda skilaboðin … |
Veðurstofan gerir ráð fyrir hægri austlægri átt eða hafgolu og yfirleitt léttskýjuðu, en þokulofti úti við norður - og austurströndina. Hiti víða 20 til 25 stig til landsins að deginum, en mun svalara í þokuloftinu. Kl. 3 var hægviðri og léttskýjað, en þokuloft með norðurströndinni. Svalast var 9 stiga hiti í þokunni, en hlýjast 17 stig á Stórhöfða og Skálafelli. Veðurvefur Morgunblaðsins |
Naya Rivera, leikkonan og söngkonan sem er þekkt fyrir að hafa leikið Santana Lopez í söngleikjaþáttunum Glee, er horfin. Fréttavefur NBC greinir frá. Fjögurra ára sonur hennar fannst í gær einn á báti á Piru stöðuvatninu í suðurhluta Kaliforníu-fylkis en hún er sögð hafa stungið sér til sunds. Naya Rivera í hlutverki Santana Lopez og Lea Michele í hlutverki Rachel Berry í þáttunum geysivinsælu Glee. Fréttablaðið / Getty images Barnið var í björgunarvesti en ekki er talið að Rivera hafi klæðst vesti. Manneskja á öðrum báti kom auga á strákinn og var þá kallað á viðbragðsaðila. Leitin stóð yfir í allan gærdag og fram á kvöld og var svo hætt þegar tók að dimma. NBC hefur eftir lögreglufulltrúa á svæðinu sem segir ekki grun um að neitt saknæmt hafi átt sér stað. CBS segir í umfjöllun sinni að talið sé að leikkonan hafi drukknað. Leitað verður áfram í dag með drónum, þyrlu og köfurum. Rivera birti mynd af sér og syni sínum á Instagram áður en hún hvarf. |
Þetta frv. er um endurnýjun eða áframhaldandi gildi sams konar heimildar sem verið hefur undanfarin ár og er að öllu leyti óbreytt. Ég tel því ástæðulaust að fjölyrða um málið, heldur legg til, að því verði vísað til 2. umr. og hv. fjhn. Herra forseti. Ég bjóst við, að þessu máli yrði fylgt eitthvað úr hlaði, en vildi með örfáum orðum beina nokkrum athugasemdum til þeirrar n., sem fær málið til meðferðar. Ég hygg, að það sé að komast hinn mesti glundroði á í öllu manntali á landinu, síðan þessar nýju reglur voru teknar upp. Almenningur á erfitt með að átta sig á þessum reglum, þær eru nokkuð flóknar og algert nýmæli. Ég hef ekki trú á því, að þetta batni að neinu leyti, þó að nú eigi að fara að kæra menn í stórhópum og sekta, svo sem boðað var á s. l. sumri. Sýslumenn fengu bréf um þetta, nú yrði farið að kæra, og lagt ríkt á við þá að sekta menn fyrir vanrækslu við tilkynningar. Öll þessi nýmæli eru almenningi algerlega ókunn. Almenningur var vanur við hið árlega manntal, sem prestar tóku, þeir komu í árslok og skráðu heimilisfólkið. Þetta er það, sem fólkið átti að venjast. Nú er þessu algerlega hætt, manntal prestanna lagt niður, en í stað þess eiga prestar að yfirfara manntal hagstofunnar og gera sínar athugasemdir og leiðréttingar. En þeir hafa enga tryggingu fyrir því, að þessar leiðréttingar séu teknar til greina. Mér er kunnugt um marga menn, sem hafa árum saman verið taldir heimilisfastir á vissum stað, en hafa unnið nokkurn tíma ýmist í útveri eða á Keflavíkurflugvelli, og þá eru þeir fluttir búferlum af hagstofunni. Þetta er eins konar valdboð við sveitarflutningum, að vísu nokkuð öðruvísi en áður var, þegar menn voru fluttir sveitarflutningi af því, að þeir voru fátækir, og látnir fara til framfærslusveitar sinnar. En þetta verkar illa á fólk. Ég vildi þess vegna beina því til n., sem fær þetta mál til athugunar, hvort ekki er möguleiki að halda áfram um skeið hinu árlega manntali prestanna. Það væri miklu öruggara og hægara fyrir hagstofuna að vinna úr þessu í stað þess að fara að knýja þetta fram með valdboði, sektum og málshöfðunum. Ég hef ekki trú á því. Ég vildi beina því til n., hvort það er ekki hægt að koma því þannig fyrir, að það yrði tekið upp árlegt manntal prestanna, á meðan verið er að koma á laggirnar þessu nýja fyrirkomulagi. Það var aðeins þessi athugasemd, sem ég vildi gera, ef n. sæi sér fært að koma einhvern veginn þessari skipan á. Frv. þetta er að vísu ekki langt, en ég geri þó ráð fyrir, að það verði ef til vill frekar deiluefni en það frv. um skemmtanaskattinn, sem var hér til umr. næst á undan. Svo er mál með vexti, að í lögum hefur verið heimild til undanþágu frá skemmtanaskatti um skemmtanir til styrktar málefnum, er miða að almenningsheill. Þetta er mjög óákveðið orðalag, og hefur verið töluvert á reiki, hverjum ætti að veita undanþáguna. Svo hafa einstakir umsækjendur, sem ekki hafa fengið undanþágu hjá stjórnarvöldum, látið málið koma fyrir dómstóla og þeir talið félög eiga rétt á undanþágu um skemmtanir, sem rn. hafði ekki talið ástæðu til að veita undanþágu. Þetta gerir enn þá meiri glundroða í framkvæmdinni en áður var og hefur haft þau áhrif, að ákaflega erfitt er að segja um, hverjir eiga rétt á undanþágu, vegna þess að svo virðist sem rn. hafi ekki aðeins heimild, heldur beina skyldu til þess að veita undanþágur, og ef það er skyldugt að veita undanþágu öllum þeim, sem efna til skemmtana, er miða að almenningsheill, þá er í raun og veru í mörgum tilfellum botninn dottinn úr skemmtanaskattslögunum, vegna þess að þá þurfa menn ekki annað en að hafa einhvern góðan tilgang að yfirvarpi, láta síðan mikinn kostnað lenda á skemmtuninni, kostnað, sem rennur að verulegu leyti til þeirra, sem fyrir skemmtuninni standa, en verða svo skattfrjálsir að lokum með skemmtunina, af því að sá hreini ágóði, sem kallaður er, er látinn renna til einhverrar þarflegrar stofnunar. En þá geta hinir og þessir aðilar verið búnir að taka bróðurpartinn af þeim raunverulega ágóða í sinn hluta fyrir ýmiss konar ómak. Það er greinilegt, að þessi framkvæmd, sem orðin er, dugir ekki, og það var til þess að koma í veg fyrir slíka misnotkun, sem þetta frv. var samið. Það er aðallega tollstjórinn í Reykjavík, sem er þessum málum allra manna kunnugastur, og fulltrúi í menntmrn., sem það hafa undirbúið. Nú er annars vegar vissum skemmtunum í þessu frv. veitt skilorðslaus heimild til undanþágu, og þar að auki er ráðh. veitt heimild til að veita undanþágu, sem er þá ekki skylda, sem á honum hvílir, heldur komið undir mati hans, þannig að aðilar geti ekki borið synjun á notkun þeirrar heimildar undir dómstólana, svo sem verið hefur. Það hefur verið reynt að fylgja sem mest þeirri framkvæmd, að svo miklu leyti sem rn. taldi hana vera heppilega, sem á er komin, en mér er þó ljóst, að í þessu eru ákaflega mörg vafaatriði. Það er viðbúið, að sumir aðilar telji nærri sér höggvið og telji, að rétt sé, að þeir hljóti undanþágu, þótt hún sé ekki ráðgerð þeim til handa í þessu frv. En þá er líka á það að líta, að þeim mun rýmri sem undanþágurnar verða, þeim mun minna fé er hægt að verja til þjóðleikhússins, til félagsheimila úti um land og til annarrar þarflegrar starfsemi, sem á að njóta góðs af skemmtanaskattinum. Hér er því um verulegt vandamál að ræða, og mér er ljóst, að viðbúið er, að sumum finnist, að öðruvísi hefði átt að kveða á um þetta en gert er í frv. Þar er þó farið eftir tillögum þeirra manna, sem mesta hafa æfingu um úrlausn þessara efna, og treysti ég því, að hv. þingnefnd, sem fær málið til athugunar, íhugi það í samráði við þessa aðila, ef veruleg vafaatriði koma upp. Sé ég svo ekki ástæðu til að fjölyrða frekar um þetta, en legg til, að frv. fari til 2. umr. og þá til hv. fjhn. eins og fyrra frv. Ja, hv. þm. segir, að það sé öðruvísi, og það er að vísu rétt, en þarna er fyrst og fremst um fjárhagsmálefni að ræða, hvað menn vilja hafa yfir miklum fjármunum að ráða til þeirra þarflegu hluta, sem skemmtanaskatturinn á að renna til, svo að ég held, að bezt sé, að fjhn. , sem er vön að leysa úr miklum fjárhagsþrautum, fái málið til meðferðar. Forseti ( GíslJ ) : Út af till. hæstv. ráðh. um nefndina skal ég upplýsa, að þann 19. okt. var frv. til l. um breyt. á sömu lögum, þ.e. 45. mál, á þskj. 50, vísað til fjhn. , svo að mér þykir eðlilegt, að málið fari í fjhn. , og vildi þá beina því til hv. formanns n., að eðlilegast væri að sameina þessi tvö frv., vegna þess að þau eru breytingar á einum og sömu lögum. |
Schenker-höllin, Olísdeild kvenna, þriðjudag 12. desember 2017. Gangur leiksins : Haukar voru níu mörkum yfir í hálfleik, 16 : 7. Mörk Hauka : Guðrún Erla Bjarnadóttir 5, Berta Rut Harðardóttir 4, Maria Ines Silva pereira 4, Vilborg Pétursdóttir 4, Rakel Sigurðardóttir 3, Sigrún Jóhannsdóttir 2, Birta Lind Jóhannsdóttir 1, Ragnheiður Sveinsdóttir 1, Ragnheiður Ragnarsdóttir 1, Þórhildur Braga Þórðardóttir 1. Utan vallar : 6 mínútur. Mörk Fjölnis : Andrea Jacobsen 7, Elísa Ósk Viðarsdóttir 3, Guðrún Jenný Sigurðardóttir 3, Helena Ósk Kristjánsdóttir 3, Berglind Benediktsdóttir 2, Díana Ágústsdóttir 2, Þórhildur Vala Kjartansdóttir 2. Utan vallar : 6 mínútur. Dómarar : Bóas Börkur Bóasson og Hörður Aðalsteinsson. Áhorfendur : 142. |
Mainz 0 - 1 Borussia M. 0 - 1 Nico Elvedi ( ' 63 ) Mainz og Borussia Mönchengladbach mættust í síðdegisleik þýsku úrvalsdeildarinnar. Aðeins eitt mark var skorað í leiknum og það gerði Nico Elvedi í seinni hálfleik fyrir Mönchengladbach. Mönchengladbach er með 46 stig í 4. sæti þýsku úrvalsdeildarinnar, Mainz er ekki í jafn góðri stöðu en þeir sitja í 13. sæti deildarinnar með 30 stig. |
Óvenjuleg keppni verður haldin á bryggjuhátíðinni á Drangsnesi þetta árið en þar verður keppt um fallegustu fuglahræðuna. Jenný Jensdóttir, framkvæmdastjóri hátíðarinnar, veit ekki betur en þetta sé í fyrsta sinn sem slík keppni er haldin á Íslandi. Það verða þó ekki fuglarnir sem velja sigurvegarann með fjarveru sinni heldur mannlegir vegfarendur. Hugmyndin er komin frá Skotlandi en á árlegri hátíð þar tekur fjöldi fólks þátt í að búa til frumlegar fuglahræður. Jenný vonast til að keppnin verði sömuleiðis árleg á Drangsnesi og þegar hafa fimm skráð sig til þátttöku, þar af fjórir aðkomumenn. Tíminn er nægur þar sem brygguhátíðin er ekki fyrr en í júlí og tilkynna þarf þátttöku fyrir sautjánda dag næsta mánaðar. Ekkert kostar að taka þátt en verðlaunin fyrir fyrsta sætið eru hótelgisting, matur og hvalaskoðun í nágrenninu. Í þorpinu á Drangsnesi búa um sextíu manns en þegar mest lætur eru um tvö þúsund mættir á bryggjuhátíðina. Jenný segir að engin krafa sé gerð um að fuglahræðurnar séu hefðbundnar, síður en svo. Tilgangurinn er að þjappa saman fjölskyldunni með hugmyndavinnu við fuglahræðugerðina og skreyta bæinn. „ Við lítum í raun á þetta sem einskonar styttur, “ segir Jenný. Það er þó ekkert sem aftrar vinnufélögum eða öðrum hópum að mæta á staðinn með eigin fuglahræðu og láta reyna á hvort hún fellur í kramið hjá mannfólkinu. Þessi hugmynd var þó ekki úr lausu lofti gripin hjá Drangnesingum þar sem lengi hefur verið notast við fuglahræður til að fæla varginn frá æðarfuglinum. Jenný segir að heimamenn hafa verið frumlegir við þá gerð og því við miklu að búast í keppninni sjálfri. |
„ Hún bara hvarf, “ segir þingmaðurinn Árni Johnsen í samtali við nýjasta tölublað Séð og heyrt um einkanúmeraplötuna Ísland sem tekin var af bifreið hans um verslunarmannahelgina í Eyjum. Eins og öllum ætti að vera kunnugt hefur Árni staðið fyrir brekkusöng um árabil, eins og frægt er orðið. Einkanúmerið eftirsótta er Ísland og eitt af fyrstu einkanúmerunum sem sáust hér á landi. Einhverjir gátu þó ekki stillt sig og því var númerið á bak og burt þegar Árna bar að garði. „ Maður pantar bara annað númer. Svona er bara lífið, “ segir Árni, léttur í bragði þrátt fyrir að hafa orðið fyrir barðinu á þjófum á Þjóðhátíð. Nánar í nýjasta tölublaði Séð og heyrt. |
Mál þetta, sem dómtekið var þann 9. mars sl., er höfðað með ákæru ríkissaksóknara, útgefinni 1. febrúar 2007, á hendur X, „ fyrir kynferðisbrot með því að hafa, aðfaranótt sunnudagsins 22. október 2006, að [...] Akureyri, káfað á brjóstum og kynfærum [ Y ], og sett fingur inn í kynfæri hennar, en við þetta notfærði ákærði sér það að [ Y ] gat ekki spornað við verknaðinum sökum ölvunar og svefndrunga. Telst brot ákærða varða við 196. gr. almennra hegningarlaga nr. 19, 1940, sbr. lög nr. 40, 1992, en til vara við 209. gr. almennra hegningarlaga. Þess er krafist að ákærði verði dæmdur til refsingar. Af hálfu [ Y ] er krafist miskabóta að fjárhæð 2.000.000 krónur auk vaxta samkvæmt 8. gr., sbr. 4. gr. laga um vexti og verðtryggingu nr. 38, 2001 frá 22. október 2006 til 1. desember 2006, en eftir það með dráttarvöxtum samkvæmt 9. gr., sbr. 6. gr. vaxtalaga til greiðsludags. “ Verjandi ákærða krefst aðallega sýknu af kröfum ákæruvaldsins en til vara vægustu refsingar sem lög leyfa og að hún verði að fullu skilorðsbundin. Þá krefst hann þess að framkominni bótakröfu verði vísað frá dómi en til vara er krafist sýknu af henni og til þrautavara verulegrar lækkunar. Þá krefst hann hæfilegra málsvarnarlauna sér til handa og að þau verði greidd úr ríkissjóði. I. Samkvæmt rannsóknargögnum leitaði Y, til lögreglunnar á Akureyri að morgni 27. október 2006 og kærði ákærða fyrir að hafa nauðgað sér í herbergi sínu að ... þann 22. október 2006. Kvað hún nauðgunina hafa átt sér stað að loknu samkvæmi sem haldið var á heimili hennar. Kvaðst hún hafa leitað á neyðarmóttöku FSA þann 23. október þar sem hún hefði verið skoðuð. Skýrsla læknis varðandi þá skoðun liggur frammi í málinu, en samkvæmt henni fundust engir áverkar á Y, hvorki á líkama né kynfærum. Lögreglan hóf þegar rannsókn á málinu og skoðaði m.a. vettvang og aflaði mynda og teikninga af íbúðinni og tók skýrslur af vitnum. Liggja gögn þessi frammi í málinu. II. Hér fyrir dóminum skýrir ákærði svo frá að hann hafi farið í samkvæmi með vinnufélögum sínum umrætt kvöld. Þeir hafi fyrst farið á bjórkynningu þar sem hann hafi á stuttum tíma líklega drukkið fimm bjóra. Eftir það hafi þeir farið í mat þar sem hann hafi drukkið einhver glös af freyðivíni og þar hafi hann einnig drukkið bjór. Tengdamóðir hans hafi svo komið og sótt hann og kærustu hans, A, og þau hafi sótt enn meiri bjór og farið í samkvæmi í ... til vinafólks þeirra B, C og Y. Ákærði kveðst muna óljóst eftir sér í samkvæminu sökum ölvunar. Kveðst hann muna eftir að hafa kíkt inn í stofu en ekki eftir samskiptum við neina þar. Hann kveðst síðan muna eftir sér inni í herbergi Y ásamt henni. Þar hafi þau legið upp í rúmi og hann verið að káfa eitthvað á henni og sleikja á henni brjóstin. Aðspurður kveður ákærði þá ekkert hafa verið athugavert við ástand Y. Þau hafi í fyrstu verið að spjalla og hún hafi ekki gert athugasemdir við það sem fram fór. Einhverjir hafi komið inn í herbergið og hafi þau þá lagst niður og reynt að fela hvað þau voru að gera en síðan bæði farið fram. Aðspurður kveðst ákærði ekki vita hverjir komu þarna inn, hann muni þetta óljóst sökum ölvunar. Kveðst ákærði hafa talið að um hefði verið að ræða A og D en þau hafi tjáð sér að svo hefði ekki verið. Er fram var komið kveðst ákærði muna eftir að hafa rætt við E vin sinn í eldhúsinu og hafi hann meðal annars talað um að samband sitt við A gengi illa og hann væri þreyttur á því. Kveðst ákærði síðan hafa farið inn í herbergi Y ásamt A þar sem þau hafi rætt saman og slitið sambandi sínu. Kveður ákærði A síðan hafa farið heim með leigubíl en hann hafi fylgt henni út. Þegar hann hafi komið inn aftur hafi Y verið búin að æla í herberginu sínu og hafi hann ásamt B hjálpað henni að þrífa og taka af rúminu. Kveður ákærði Y hafa verið miður sín en þau hafi legið uppi í rúmi og spjallað saman en gestirnir hafi farið að tínast í burtu. Ákærði kveðst ítrekað hafa spurt Y hvort hún vildi að hann færi en hún hafi beðið hann að gera það ekki. Hann hafi aftur farið að snerta hana og hún ekki gert neinar athugasemdir við það. Hún hafi svo á einhverjum tímapunkti snúið baki í hann en hann beðið hana að leggjast á bakið. Hún hafi gert það og hann káfað bæði á brjóstum hennar og kynfærum innan klæða. Hún hafi aftur snúið baki við honum og hann káfað á kynfærum hennar en hætt þegar honum varð ljóst að hún væri líklega sofnuð. Aðspurður kveðst ákærði hafa sett fingur inn í kynfæri hennar bæði eftir hún lagðist á bakið að hans ósk og aftur þegar hún sneri baki í hann. Aðspurður um hvernig hann hafi áttað sig á því að Y væri líklega sofnuð kveður hann hana hafa hætt að sýna viðbrögð, hún hafi sýnt viðbrögð við atlotum hans fram að því. Ákærði kveðst hafa hætt um leið og hann gerði sér ljóst að hún hefði sofnað. Ákærði kveðst svo hafa sofnað við hlið Y. B hafi síðar komið og vakið hann og beðið hann að koma fram í stofu. Ákærði kveðst svo hafa farið í Sjallann. Aðspurður um sms-samskipti ákærða og Y einum eða tveimur dögum síðar kveður hann Y hafa sent sér skilaboð og spurt hvort hann vissi ekki hvað hann hefði gert henni. Hann hafi þá spurt hvað hún ætti við því en hann hafi talið hana eiga sinn þátt í þessu. Aðspurður um hvort þau hafi eitthvað verið að draga sig saman fyrr um kvöldið kveður ákærði þau hafa farið saman inn í herbergið fyrr um kvöldið eins og áður er lýst. Einhver aðdragandi hafi verið að því. Aðspurður um hvort þau hafi rætt sín sambönd við aðra kveðst ákærði hafa haldið að A hafi komið að þeim inni í herbergi í fyrra skiptið og hafa hann dauðskammast sín fyrir það. Ákærði kveður Y hafa hætt með kærasta sínum með látum um vorið en hann hefði annað slagið heyrt sögur um að þau væru aftur að byrja saman. Þegar hann hafi spurt Y um það hafi hún alltaf þvertekið fyrir að það væri rétt. Hann hafi meðal annars spurt hana um þetta í samkvæmi á sama stað tveimur vikum fyrr og hún þá svarað því til að hún væri að flytja þangað en ekki til hans og kveðst ákærði hafa skilið það svo að þau væru ekki saman. Aðspurður kveðst ákærði sjá eftir þessu því hann hafi verið að halda fram hjá kærustu sinni en þau hafi tekið saman aftur. Ákærði kveður aldrei hafa verið í hans huga að notfæra sér ölvunarástand Y. Undir ákærða eru borin eftirfarandi ummæli hans í lögregluskýrslu : „ Ég man að hún sneri bakinu í mig og ég bað hana einhvern tímann að leggjast á bakið og hún gerði það og þá káfaði ég á brjóstunum á henni og í klofinu. Ég hélt að þarna hafi hún vitað hvað ég var að gera en ég var ekki í skárra ástandi en hún vegna ölvunar og dómgreindin ekki upp á sitt besta. Ég veit að ég káfaði á kynfærunum á henni og setti puttann inn í hana. Hún sneri svo baki í mig og ég setti þá putta inn í kynfærin á henni, ég dró þá niður nærbuxnastrenginn á henni og sokkabuxurnar, þá hefur hún líklega verið sofnuð svo að þá hef ég líklega verið að brjóta á henni. “ Ákærði kveður þessu rétt lýst en hann hafi hætt um leið og honum varð ljóst að hún væri líklega sofnuð. Ákærði er einnig spurður um ummæli hans þess efnis að sennilega hafi hann gert sér grein fyrir því í seinna skiptið sem hann setti fingur inn í hana að hún væri sofnuð og þá gert sér grein fyrir að hann hefði gengið of langt og þá sofnað við hlið hennar. Hann kveður þetta rétt en tekur fram að það hafi ekki komið í huga sér þegar þetta gerðist að hann væri að brjóta á henni, hann hafi hætt þegar hann áttaði sig á að hún væri sofnuð. Vitnið Y kveðst hafa verið að flytja inn til vina sinna, B og C og hafi þau haldið innflutningspartí af því tilefni. Ákærði hafi komið þangað ásamt A kærustu sinni. Vitnið kveður samkvæmið hafa byrjað um kvöldmatarleytið og hafi fólk verið tínst inn smátt og smátt. Hún kveðst hafa drukkið líkjör og bollu og hafa orðið of drukkin. Vitnið kveðst ekki vita nákvæmlega hvenær ákærði kom í samkvæmið en kveður það líklega hafa verið um klukkan níu eða tíu. Vitnið kveðst hafa spjallað við ákærða eins og aðra en ekki hafi verið neinn samdráttur milli þeirra. Vitnið kveðst hafa farið inn í herbergi sitt vegna ölvunar og lagst upp í rúmið sitt. Ákærði hafi komið og lagst hjá henni og reynt að kyssa á henni brjóstin en hún hafi beðið hann að hætta því og reynt að toga bolinn upp fyrir brjóstin. Hann hafi einnig reynt að koma við kynfæri hennar og kannski tekist það eitthvað aðeins. Vitnið kveðst ekki muna eftir að neinn kæmi inn í herbergið á meðan þessu stóð. Þau hafi svo bæði farið aftur fram og fólk hafi farið að tínast niður í bæ. Vitnið segir að sér hafi svo orðið óglatt og kveðst hafa skammast sín fyrir að vera svona ölvuð. Hún hafi því farið inn í herbergi sitt og lagst í rúmið, enda hafi hún varla staðið í lappirnar. Hún kveðst hafa kastað upp og legið þar grátandi og helst ekki viljað láta fólk sjá til sín. Þegar allir hafi verið farnir nema B og ákærði hafi þeir verið hjá henni. B hafi boðið henni að sofa í herberginu hjá honum og C en hún hafi viljað vera í sínu herbergi. Hún hafi þá verið búin að senda mömmu sinni sms-skilaboð og beðið hana að sækja sig. Ákærði hafi þá komið og reynt að hugga hana eins og góður vinur. Vitnið kveðst svo hafa snúið sér upp að vegg og sofnað. Hún hafi svo vaknað við að ákærði hafi verið búinn að toga niður pilsið og sokkabuxurnar og verið kominn inn í hana. Vitnið segir að sér hafi fundist hann vera með tippið inni í leggöngum hennar. Henni hafi brugðið mikið og ákveðið að láta eins og hún væri sofandi og gert sig stífa svo hann gæti þetta ekki. Hann hafi þá gefist upp og farið. Aðspurt um það hvort það geti verið að ákærði hafi sett inn í hana fingur kveðst vitnið ekki vita það. Vitnið kveðst svo hafa dottað en vaknað þegar mamma hennar hafi komið að sækja hana. Hún kveðst hafa spurt mömmu sína hvort það væri einhver þarna og mamma hennar hefði áttað sig á að eitthvað hefði komið fyrir. Mamma hennar hafi spurt hvort einhver hefði gert henni eitthvað og kveðst vitnið hafa játað því. Vitnið kveðst þó ekki hafa talað meira um þetta fyrr en daginn eftir, þá hafi henni liðið mjög illa. Aðspurt segir vitnið sér líða mjög illa eftir þetta. Fyrst á eftir hafi hún átt erfitt með að einbeita sér og oft þurft að fara fyrr heim úr vinnunni þar sem henni þætti erfitt að umgangast fólk. Hún kveðst hafa verið að vinna í ... en hafa hætt því í bili því hún hafi þurft að komast eitthvað í burtu. Aðspurt um áhrif á félagslíf vitnisins, þar sem vitnið og ákærði hafi verið í sama vinahópi, segir hún það aldrei verða aftur eins og það var. Hún og besta vinkona hennar hafi orðið hálfgerðar óvinkonur um tíma og vinahópurinn hafi eiginlega leyst upp. Vitnið kveðst hafa litið svo á að ákærði væri vinur hennar og væri þarna til að hugga hana. Hún hafi beðið hann að vera hjá sér því hún hafi ekki viljað vera ein. Vitnið kveður það rétt að ákærði hafa spurt hana hvort hann ætti að vera hjá henni. Aðspurt um ummæli ákærða þess efnis að þau hafi verið að kyssast kveðst vitnið aðeins kannast við að hann hafi verið að reyna að kyssa hana. Hún kveður hann þá hafa verið að káfa á sér. Aðspurð um þau ummæli ákærða að hún hafi snúið baki í hann en lagst á bakið að hans ósk og hann þá káfað á brjóstum hennar og kynfærum innan klæða og sett fingur inn í kynfæri hennar segir hún þetta vera rétt. Vitnið hafi svo snúið baki í hann en hann dregið niður nærbuxnastrenginn og sokkabuxurnar og sett fingur aftur í kynfæri hennar en þá hafi hún líklega verið sofnuð. Vitnið segir þetta þó ekki allt hafa gerst á sama tíma. Aðspurt segir vitnið ákærða strax hafa farið úr rúminu þegar hann hætti. Vitnið er aftur spurt hvort hún hafi lagst á bakið að beiðni og segir hún þá að hann hafi beðið sig um það margsinnis og hún ekki viljað það. Hann hafi eitthvað togað í hana en hún streist á móti, hún hafi verið það ölvuð að hún hafi átt erfitt með það. Aðspurð kveðst hún þó vita hvað hafi verið að gerast, hún hafi ekki verið meðvitundarlaus. Hún muni ekki eftir að hafa lagst á bakið. Aðspurð um hvort hún hafi gert ákærða grein fyrir því að hún væri þessu mótfallin á annan hátt en að gera sig stífa kveðst hún hafa beðið hann að hætta þegar hann var að toga bolinn hennar niður. Hún hafi ekkert sagt þegar hann var kominn inn í hana, hún hafi verið hrædd og fundist eins og ef hún léti eins og þetta hefði ekki gerst gæti hún gleymt þessu. Aðspurð kveðst hún hafa vaknað upp við þetta en látið eins og hún væri sofandi. Hún hafi reynt að koma honum í burtu án þess að hann áttaði sig á því að hún væri vakandi. Aðspurt um tíma kveðst vitnið telja að líklega hafi liðið um hálftími til klukkutími frá fyrra skiptinu sem þau voru saman inni í herbergi þar til þau voru komin þangað aftur. Þetta hafi líklega verið milli klukkan ellefu og tólf um kvöldið. Í fyrra skiptið hafi þau líklega verið í herbergi hennar í fimm til tíu mínútur. Hún kveðst hafa orðið vör við umgang, en hún hafi ekki orðið vör við að einhver kæmi inn í herbergið til þeirra. Þó gæti verið að einhver hafi séð þau. Vitnið segir ljós hafa verið kveikt í fyrra skiptið en ekki það síðara. Aðspurt kveðst vitnið hafa verið byrjað aftur með kærasta sínum, F, þegar þetta gerðist. Hann hafi þá verið nýfarinn á sjó og hún saknað hans mikið. Hún kveður ákærða hafa vitað að þau hafi hætt saman um vorið en hann hafi átt að vita að þau væru byrjuð saman aftur því skömmu áður hafi vinkona þeirra keyrt vitnið í íbúð F eftir samkvæmi í .... Aðspurt kveður vitnið það rétt, sem fram kemur í gögnum málsins, að hún hafi áður orðið fyrir kynferðislegu ofbeldi en hún hafi verið búin að vinna úr því. Henni hafi þó orðið hugsað til þess vegna þeirra atvika sem hér eru til umfjöllunar. Vitnið G, móðir Y, kveður hana hafa sent sér sms-skilaboð umrædda nótt um klukkan tvö og beðið hana að sækja sig. Hún hafi ekið frá ... og klukkan hafi verið að nálgast þrjú þegar hún hafi verið komin heim til Y. Vitnið kveður Y hafa snúið upp að vegg þegar hún hafi komið inn og hún hafi farið að gráta þegar þær tóku tal saman. Þá kveðst vitnið hafa spurt hvað hefði komið fyrir. Y hafi þá beðið sig að athuga hvort hann væri í íbúðinni. Vitnið kveðst hafa gert það en engan séð. Aðspurt um hvort Y hafi nefnt ákærða kveður vitnið hana hafa gert það. Vitnið kveðst hafa spurt hvað hefði gerst og Y þá sagt að hann hefði káfað á sér. Aðspurt segir vitnið að Y hafi verið mjög drukkin og ekki sofið vel um nóttina. Morguninn eftir kveðst vitnið hafa séð að Y leið mjög illa og spurt hana nánar um atvik. Kveðst vitnið hafa spurt hvort hann hafi nauðgað henni og hafi Y játað því. Kveðst vitnið því hafa sagt að þær gætu leitað á sjúkrahús til fagfólks og hafi Y farið þangað með vinkonu sinni. Aðspurt um líðan Y í kjölfarið kveður vitnið hana hafa verið upp og ofan, hún sé oft niðurdregin. Vitnið kveður Y hafa átt við einhverja vanlíðan að stríða áður en kveðst telja hana hafa aukist í kjölfar þessa atviks. Vitnið B kveðst muna atvik vel. Hann hafi haldið á bjórdós til að fólk væri ekki sífellt að spyrja hann hvernig stæði á því að hann væri ekki að drekka en lítið hafa drukkið og ekki fundið til áfengisáhrifa. Vitnið kveðst vera vinur ákærða og Y. Þau hafi bæði verið mjög drukkin þetta kvöld. Vitnið kveðst ekki hafa fylgst sérstaklega með samskiptum þeirra, þau hafi þó eitthvað verið að spjalla saman, þau hafi setið saman í sófa inni í stofu. Vitnið kveðst hafa reynt að koma gestum sínum út um miðnætti og um klukkan tvö hafi allir verið farnir nema vitnið, ákærði og Y. Y hafi kastað upp inni í herbergi sínu rétt áður en síðustu gestirnir fóru og kveðst vitnið hafa aðstoðað hana við að þrífa og taka utan af rúminu. Vitnið kveðst svo hafa farið að taka til frammi en ákærði og Y hafi verið inni í herbergi hennar. Vitnið k veðst hafa beðið ákærða að koma með sér fram og hann hafi komið fram í augnablik en farið svo aftur inn til Y. Eftir tiltektina kveðst vitnið hafa náð í ákærða og búið um hann í sófanum þar sem hann hafi verið nánast rænulaus af ölvun. Vitnið kveðst hafa hringt í A, kærustu ákærða, til að segja henni að hafa ekki áhyggjur af honum því hann myndi gista þarna. Aðspurt kveðst vitnið kannast við að hafa ítrekað sagt ákærða að láta Y í friði því þá myndi hún sofna. Aðspurt kveður vitnið ákærða hafa legið í rúminu hjá Y þegar hann hafi náð í hann, hann hafi líklega verið sofandi. Vitnið kveðst hins vegar ekki vita hvort þau voru vakandi þegar hann fór inn til þeirra í fyrra skiptið. Undir vitnið er borinn framburður þess úr lögregluskýrslu um að þau hafi þá bæði verið vakandi, Y hafi legið alveg undir sænginni en ákærði hafi legið við hliðina á henni og haldið utan um hana. Kveður vitnið þennan framburð eflaust vera réttan, hann hafi munað atvik betur þegar hann gaf lögregluskýrslu og hafa sagt satt og rétt frá. Einnig er borin undir vitnið lýsing í lögregluskýrslu á því þegar vitnið kom inn til þeirra í seinna skiptið, þannig að þau hafi þá bæði verið sofandi en loftljósið kveikt, hún hafi legið undir sænginni með öxlina í hann en hann við hlið hennar með aðra höndina yfir höfuðið á henni og hina utan um hana eins og hann væri að halda utan um hana. Kveður vitnið þetta vera rétt líka. Aðspurt kveðst vitnið ekki alltaf vita hvernig samband Y og F sé háttað en kveðst telja að þau hafi ekki verið saman þetta kvöld. Vitnið C kveðst hafa drukkið eitthvað umrætt kvöld, hún hafi fundið til áfengisáhrifa en ekki mikilla. Ákærði og brotaþoli hafi hins vegar bæði verið mjög drukkin. Vitnið kveðst hafa séð þau sitja dágóðan tíma í sófanum og spjalla og hafi þau virst daðra hvort við annað, það hafi verið frekar mikið um daður innan vinahópsins. Vitnið kveðst ekki hafa orðið vart við að þau færu eitthvað afsíðis. Vitnið kveðst hafa farið um miðnætti og ákærði og Y hafi þá verið inni í herbergi Y. Hún hafi þá verið búin að æla og ákærði hafi verið að reyna að hjálpa henni. Vitnið kveðst hafa fengið sms-skilaboð frá Y morguninn eftir um klukkan ellefu og þar hafi staðið : „ [ X ] nauðgaði mér “. Á mánudeginum kveðst vitnið hafa farið með Y á neyðarmóttöku. Y hafa þá liðið mjög illa. Hún hafi hitt lækninn og sagt honum að henni liði eins og hann hefði nauðgað sér. Vitnið segir að Y hafi sagt sér að hún hefði legið á hliðinni og snúið að veggnum og hefði ákærði komið aftan að henni. Aðspurt um hvort hún hafi talað um hvort hann hafi sett lim sinn inn í hana kveður vitnið Y hafa talað um að hann hefði reynt það en hún hafi stífnað upp og hann þá gefist upp. Henni hafi fundist eins og hann hafi þó farið inn. Undir vitnið er borinn framburður þess fyrir lögreglu þess efnis að ákærði hafi verið að daðra við Y en þá hafi Y og E þóst vera trúlofuð til að losna við hann. Kveður vitnið þetta hafa verið um mitt kvöldið, Y hafi þótt ákærði vera orðinn fullágengur, hún hafi virst vilja fá smáfrið. Aðspurt kveður vitnið Y hafa verið á föstu þegar þetta var, kærasti hennar hafi ekki verið á svæðinu. Vitnið kveðst telja að ákærði hafi vitað að Y væri á föstu. Aðspurt kveður vitnið A hafa reynt að fá ákærða heim með sér um kvöldið. Það hafi ekki tekist og A hafi farið ein heim og ákærði sagt að þeirra samband væri búið. Vitnið D kveðst hafa verið í samkvæmi í ... umrætt kvöld. Hann kveðst þekkja Y vel í gegnum félagsstarf í skólanum. Þau séu mjög góðir vinir. Hann sé einnig góður vinur ákærða og hafa þekkt hann lengur. Vitnið kveðst ekki hafa verið mjög drukkið þetta kvöld en ákærði og Y hafi hins vegar bæði verið mjög ölvuð. Vitnið kveðst ekki hafa fylgst með samskiptum þeirra sérstaklega en sér hafi virst fara ágætlega á með þeim. Y hafi kannski verið aðeins að daðra en ekkert frekar við ákærða en aðra. Vitnið kveðst ekki muna klukkan hvað hann yfirgaf samkvæmið en það hafi þó verið eftir miðnætti. Þá hafi Y verið búin að kasta upp og B og ákærði hafi verið að aðstoða hana inn í herbergi hennar. Y hafi verið í rúmi sínu, vakandi en mjög ölvuð. Vitnið kannast ekki við að hafa komið inn á ákærða og Y í herbergi hennar fyrr um kvöldið. Undir vitnið eru borin ummæli í lögregluskýrslu þess efnis að ákærði hafi mikið verið utan í Y, verið að taka utan um hana og daðrað mikið við hana, hún hafi einnig gert það á móti. Vitnið kveðst hafa munað atvik betur þegar skýrslan var gerð og kveðst standa við það sem þar segi. Aðspurt um framburð vitnisins fyrir lögreglu þess efnis að ákærði hafi vakið Y og reynt að hugga hana kveður vitnið það geta verið rétt, hún hafi verið mjög ölvuð. Vitnið A kveðst hafa farið í umrætt samkvæmi með ákærða, að hana minnir um klukkan hálftólf. Ákærði hafi þá verið mjög ölvaður en vitnið kveðst hafa verið minna drukkið. Vitnið kveðst ekki hafa séð Y mikið en þó séð að hún var mjög drukkin. Vitnið kveðst hafa séð ákærða og Y sitja saman inni í rúmi Y og bara talið að þau væru að drepast. Þau hafi hálfsetið uppi en hallað sér upp að vegg. Vitnið kveðst ekki hafa orðið vart við að þau væru að draga sig saman og ekki séð neitt gerast á milli þeirra. Ákærði hafi sagt sér upp þarna í samkvæminu og hún því farið heim. Þau hafi rætt saman í einrúmi. Vitnið kveðst ekki muna eftir að Y hafi þá borið á góma, hann hafi ekki talað um neina sérstaka stúlku heldur að hann væri búin að fá leið á sambandinu. Vitnið kveðst ekki muna klukkan hvað hún fór úr samkvæminu. H sálfræðingur hafði Y til meðferðar eftir komu hennar á neyðarmóttöku. Hann gaf skýrslu við aðalmeðferð málsins en ekki þykir ástæða til að rekja efni hennar hér. III. Ákærða er í máli þessu gefið að sök kynferðisbrot, með því að hafa, aðfaranótt sunnudagsins 22. október 2006, í leiguíbúð á Akureyri, káfað á brjóstum og kynfærum stúlkunnar Y, og sett fingur inn í kynfæri hennar, og við þetta athæfi notfært sér að stúlkan gat ekki spornað við verknaðinum sökum ölvunar og svefndrunga. Í ákæruskjali er athæfi ákærða aðallega talið varða við 196. gr. almennra hegningarlaga, en til vara við 209. gr. sömu laga. Ákærði hefur við meðferð málsins játað að hafa snert nefnda stúlku með þeim hætti sem lýst er í ákæru. Hann hefur á hinn bóginn neitað sakargiftum og borið að stúlkan hafi verið vakandi, að nokkur aðdragandi hafi verið að verknaðinum og að hún hafi ekki gert athugasemdir við gjörðir hans. Af gögnum málsins svo og frásögn ákærða og stúlkunnar, sem einnig þykir hafa nokkra stoð í framburði vitnisins B, sem dómurinn metur trúverðugan, viðhafði ákærði greint athæfi tvívegis nefnda nótt, í bæði skiptin er þau lágu þau saman í rúmi stúlkunnar í herbergi hennar. Ákærði hefur borið að, er stúlkan í síðara skiptið sneri sér til veggjar, hafi hann beðið hana að snúa sér á bakið og hafi hún gert það og hann þá bæði snert brjóst hennar og kynfæri. Hafi stúlkan ekki gert athugasemdir við það en snúið sér svo aftur til veggjar. Hann hafi svo hætt athæfi sínu er hann taldi stúlkuna hafa sofnað. Bar ákærði að eftir það hafi hann sofnað við hlið stúlkunnar í rúminu. Við skýrslutöku hér fyrir dóminum staðfesti stúlkan þennan framburð ákærða í fyrstu en kvaðst síðar við skýrslutökuna ekki muna til þess að hafa að beiðni ákærða lagst á bakið. Hér fyrir dóminum ber stúlkan að hún hafi verið með meðvitund og gert sér grein fyrir hvað um var að vera. Hún kveður athæfi ákærða hafa verið andstætt vilja sínum. Af frásögn hennar verður ráðið að hún hafi ekki andmælt athæfi ákærða með orðum en í þess stað í lokin þrýst saman fótum og þóst vera sofandi og hafi ákærði þá hætt athæfi sínu. Þá staðfesti stúlkan hér fyrir dómunum þann framburð ákærða að hún hefði óskað nærveru hans í herbergi sínu er hann spurði hana hvort hún vildi að hann færi. Samkvæmt vitnisburði B fór hann tvívegis í herbergið til ákærða og stúlkunnar umrætt kvöld eða nótt. Í fyrra skiptið bar hann að þau hefðu bæði verið vakandi, legið hlið við hlið í rúminu og ákærði jafnframt haldið utan um stúlkuna. Í síðara sinnið kvað hann þau bæði hafa verið sofandi, en ákærði, sem fyrr haldið utan um stúlkuna. Kvaðst hann hafa vakið ákærða til að hann gæti lagst til svefns í sófa í stofunni. Er atvik máls gerðust voru nefnd stúlka og samleigjendur hennar, þ.á.m. vitnið B, með innflutningsteiti í greindri íbúð. Liggur og fyrir að þau höfðu boðið góðum vinum, þ.á.m. ákærða. Óumdeilt er að ákærði og stúlkan voru mjög ölvuð. Kastaði stúlkan m.a. upp og var mjög miður sín og sendi m.a. móður sinni símaskilaboð þess efnis að hún vildi að hún yrði sótt. Samkvæmt frásögn vitnisins B var ákærði a.m.k. á köflum nær rænulaus sökum ölvunar. Í máli þessu er ákærða aðallega gefið að sök brot gegn 196. gr. almennra hegningarlaga nr. 19, 1940, sbr. 4. gr. laga nr. 40, 1992, sem hljóðar svo : „ Hver sem notfærir sér geðveiki eða aðra andlega annmarka manneskju til þess að hafa við hana samræði eða önnur kynferðismök utan hjónabands eða óvígðar sambúðar, eða þannig er ástatt um hana að öðru leyti, að hún getur ekki spornað við verknaðinum eða skilið þýðingu hans, skal sæta fangelsi allt að 6 árum. “ Í greinargerð með lagaákvæðinu kemur fram að í ákvæðinu felist að um ótvíræða misneytingaraðferð þurfi að vera að ræða ( „ notfærir sér “ ). Tilgreint ástand brotaþola nægir ekki eitt sér. Það er skilyrði til þess að ákvæðinu verði beitt að brot sé framið af ásetningi skv. 18. gr. almennra hegningarlaga nr. 19, 1940 og að ásetningurinn nái einnig til ástands brotaþola. Þegar framangreint er virt heildstætt og þ.á.m. að ákærði hafðist við í herbergi Y með hennar vilja, að hann hefur við alla meðferð málsins lýst atvikum máls á sama hátt, að frásögn stúlkunnar hefur að mati dómsins á köflum verið harla óljós, þ.á.m. um hvenær eða hvort hún sofnaði og hvað hafi farið á milli hennar og ákærða og að frásögn hennar stangast að nokkru á við frásögn vitnisins B m.a. varðandi brotthvarf ákærða úr herberginu, er að áliti dómsins að varhugavert sé, með hliðsjón af ákvæðum VIII. kafla laga nr. 19, 1991 um meðferð opinberra mála, að telja sannað, gegn eindreginni neitun ákærða, að hann hafi framið það brot, sem honum er gefið að sök í ákæruskjali. Ber því að sýkna ákærða af öllum kröfum ákæruvalds í málinu, en vísa bótakröfu frá dómi, sbr. 3. mgr. 172. gr. laga nr. 19, 1991. Með hliðsjón af niðurstöðu málsins ber, með vísan til 165. gr. laga nr. 19, 1991 að fella allan sakarkostnað á ríkissjóð, þ.m.t. málsvarnarlaun skipaðs verjanda, A-kk-ef S-kk-ef hdl. kr. 350.000 -, þar af hefur hann þegar fengið greiddar kr. 33.615 - í máls varnarlaun á rannsóknarstigi. Þá ber að greiða úr ríkissjóði þóknun skipaðs réttargæslumanns Y á rannsóknarstigi, E-kvk-ef S-kvk-ef hdl. kr. 110.000 - og réttargæslulaun skipaðs réttargæslumanns hennar fyrir dómi, Ó-kk-ef R-kk-ef Ó-kk-ef hdl. kr. 50.000 - og er virðisaukaskattur innifalinn í framangreindum fjárhæðum. Dómsuppsaga hefur tafist lítillega vegna anna dómsformanns við önnur embættisstörf. Dóm þennan kveða upp F-kk-nf Ó-kk-nf, dómstjóri, ásamt meðdómsmönnunum Ó-kk-þgf Ó-kk-þgf héraðsdómara og S-kvk-þgf G-kvk-þgf, héraðsdómara. Ákærði, X, er sýkn af öllum kröfum ákæruvalds í máli þessu. Bótakröfu Y er vísað frá dómi. Allur sakarkostnaður greiðist úr ríkissjóði, þ.m.t. málsvarnarlaun skipaðs verjanda ákærða, A-kk-ef S-kk-ef hdl., kr. 350.000 -, þóknun skipaðs réttargæslumanns Y, E-kvk-ef S-kvk-ef hdl., á rannsóknarstigi kr. 110.000 - og réttargæslulaun skipaðs réttargæslumanns Y fyrir dómi, Ó-kk-ef R-kk-ef Ó-kk-ef hdl. kr. 50.000 - og er virðisaukaskattur innifalinn í framangreindum fjárhæðum. |
Skuldir Í leiðara nýjasta tölublaðsins segir m.a : " Fjármál ríkis og sveitarfélaga hafa ofist saman á undarlegan hátt undanfarin ár. Um leið og miklir uppgangstímar hafa gert ríkinu kleift að greiða niður skuldir hafa sveitarfélög átt í vaxandi erfiðleikum. Tilflutningur verkefna til þeirra hefur gert erfiðara að sjá heildarmyndina og því óljóst hvort heildarskuldir hins opinbera eru að breytast í jákvæða eða neikvæða átt. Með ákveðnum einföldunum má þó segja að allan þennan áratug hafi sigið á ógæfuhliðina hjá sveitarfélögunum. Stafar það meðal annars af nýjum lögum og reglugerðum sem hafa íþyngt sveitarfélögum í ýmsum málaflokkum. Einnig skipta þarna máli skattkerfisbreytingar sem hafa þrengt útsvarsstofninn. Allt þetta var viðurkennt í vinnu nefndar sem skilaði frá sér frumvarpsdrögum fyrir stuttu sem nú liggja fyrir þinginu. Þannig má segja að ástæðan og stærðargráðan á vanda sveitarfélaganna sé ekki mjög umdeild. Þegar kemur hins vegar að því að stokka og gefa upp á nýtt hefur ríkisvaldið sýnt ákveðinn ósveigjanleika að mati sveitarstjórnarmanna. Samskipti ríkis og sveitarfélaga hafa þess vegna verið stirð upp á síðkastið sem birtist kannski skýrast í því að vegfarendur í Reykjavík virðast þurfa að líða fyrir pólitískan ágreining samgönguráðherra og borgarstjóra. Þá virðast allar deilur um tekjustofna sveitarfélaga þurfa að leiða til hækkunar á álögur skattgreiðenda, enda virðist ríkisvaldið ekki vera tilbúið til þess að gefa eftir af tekjuskattsprósentu sinni þó að sveitarfélögum beri augljóslega að fá meira til sín vegna aukinna verkefna. " Álögur " Vegna þessa og hinnar erfiðu fjárhagsstöðu sveitarfélaganna telja forráðamenn þeirra að þeir séu reknir út í að hækka álögur á launafólk. Þetta er auðvitað óviðunandi aðstaða fyrir skattgreiðendur. Þessu til viðbótar koma síðan búferlaflutningar sm setja aukið álag á sveitarfélög. Annars vegar eru það sveitarfélögin á suðvesturhorninu, sem þurfa að standa í verulegri uppbyggingu til að taka við fólkinu, og svo eru það félögin úti á landi sem missa fólkið þannig að stöðugt færri standa undir þjónustunni. Hætt er þess vegna við að í framtíðinni verði enn að hækka álögur á landsbyggðinni á meðan sveitarfélög á höfuðborgarsvæðinu geta lækkað sína útsvarsprósentu. - Það er síðan annað mál hvort þau gera það - reynslan sýnir litla viðleitni til slíks. " |
Ólafur Ragnar Grímsson, forseti, var spurður að því í kosningasjónvarpi RÚV hvort hann ætlaði aftur fram árið 2016 ef sama yrði uppi á teningnum að hans mati þá og var árið 2012, það er óvissa. Ólafur Ragnar svaraði „ nei, nei, nei, nei. “ Lára Hanna Einarsdóttir hefur klippt saman myndband og sett á Youtube undir yfirskriftinni „ Gullkorn Ólafs Ragnars. “ Myndbandið má sjá hér að neðan og er umræðan um óvissuna gegnum gangandi en á mínútu 1:20 spyr Margrét Marteinsdóttir, þáverandi fréttamaður RÚV, Ólaf Ragnar beint : „ Þannig að ef það er ennþá svona mikil óvissa að þá með sömu rökum þá býður þú þig aftur fram eða hvað? “ Forsetinn svarar : „ Nei, nei, nei, nei. “ Skömmu síðar segir Ólafur Ragnar síðan : „ Ég hef sagt það mörgum sinnum í aðdraganda þessara kosninga að þetta er mitt síðasta kjörtímabil. “ Þessi orð hans eru hjómið eitt eins og staðan er í dag þar sem Ólafur Ragnar hefur nú enn á ný gefið kost á sér sem forseti Íslands. Gerir hann það einmitt í ljósi þess að hann telur óvissutíma framundan í þjóðfélaginu nú eins og árið 2012. Það má segja að þetta sé ekki í fyrsta skipti sem Ólafur þverneitar fyrir eitthvað sem síðar kemur í ljós að stenst kannski ekki alveg. Í síðasta mánuði fullyrti forsetinn nefnilega í viðtali við CNN að hvorki hann né Dorrit hefðu tengsl við aflandsfélög. Á konan þín aflandsreikninga? Er eitthvað sem mun koma fram um þig og fjölskyldu þína? spurði Christiane Amanpour forsetann. „ Nei, nei, nei, nei. Það verður ekki þannig, “ var svar forsetans við spurningunni. Síðan hefur komið í ljós að Dorrit Moussaieff tengist fimm bankareikningum í Sviss í gegnum fjölskyldu sína og á hlut í að minnsta kosti tveim aflandsfélögum. Ólafur Ragnar segist enga vitneskju hafa haft um félögin. |
Lífsviðhorf manns tekur stökkbreytingum við það að greinast með ólæknandi sjúkdóm. Verðmætamat einnig. Á mikilvægisskalanum færast hlutirnir til – sumir, eins og fjölskylda og vinir, upp – aðrir, eins og starfsframi eða dægurþras og pólitík langt niður. Þetta er meginástæðan fyrir því að ég hef ekki skrifað stafkrók um pólitík – hvorki íslenska né ameríska – í margar vikur. Allt í einu fann ég þefinn af Manninum með ljáinn og ákvað að best væri að drífa sig strax í að gera aðeins skemmtilega hluti – sinna áhugamálum mínum o.s.frv. ( ég settist aftur við píanóið og byrjaði að stauta mig fram úr „ Teach Yourself to Play Piano “ ). Pólitík er eitt af aðaláhugamálum mínum, en sá er gallinn á þeirri tík að hún getur gert mann svo fjandi geðvondan. Sérstaklega íslensk pólitík, aðallega vegna þess hve lítið hún breytist, þrátt fyrir hversu alvarlegar afleiðingar langvarandi spilling hennar og vanhæfni hafa leitt yfir þjóðina. Svo ég hef reynt að reyna að vera eins lítið geðvond og unnt er, því geðvonskan framleiðir stresshormón og alls kyns viðbjóðslega vessa. Sem þýðir að ég hef vart litið á íslenska fréttavefsíðu í nokkrar vikur. En sennilega mun nú fréttabindindið ekki endast lengi … Það mun auðvitað engu máli skipta um framtíð Íslands hvort ég sit sveitt við að býsnast yfir vorlendri pólitík eða ekki. Mér fannst alltaf augljóst að það merkilegasta við íslensku „ útrásina “ væri sú yfirgnæfandi skítalykt sem af henni stafaði. Mér virðist jafn ljóst núna að við höfum “ sóað þessari krísu “ – við höfum ekkert lært af henni – og afleiðingarnar af því verða jafnvel alvarlegri en hrunskreppan En Íslendingar munu halda áfram að kjósa yfir sig vanhæfa og spillta pólitíkusa hvað sem hver tautar og raular. Danski hagfræðingurinn og Geysisskýrsluhöfundurinn Carsten Valgren sagði ( þetta er úr grein sem ég skrifaði fyrir Iceland Review og er of löt núna til að þýða … ) : „ Iceland's tradition of manning its institutions and executive branch with political and often incompetent appointees is one of the countrys greatest problems. Iceland must delegate financial supervisory functions to international or foreign institutions, ” i.e. to people that dont owe their careers to political and or business ties in Iceland. “ If they dont make these changes, the lessons of this collapse will be wasted, and in 10 or 15 years, Icelanders will be faced with its reincarnation. ” Þ.e. ef Íslendingar gera ekki stórvægilegar breytingar á innviðum stjórnkerfis landsins – þ.e. hvernig þeir byggja það upp í gegnum náhirðarpólitík, klíkuskap, flokkshygli og hagsmunapot – munu „ lexíur þessa hruns verða til einskis og Íslendingar munu eftir 10 - 15 ár standa frammi fyrir endurholdgun þess. “ Oh well, eins og segir í ljóði skáldsins … |
Saeed al-Sahaf, upplýsingamálaráðherra Íraks, hefur slegið í gegn hjá mörgum netnotendum, en ráðherrann fór mikinn á blaðamannafundum sem írösk stjórnvöld héldu daglega í stríðinu þar til Bagdad féll í hendur Bandaríkjamanna. Á Netinu er vísað í tilvitnanir ráðherrans á meðan á ríkisstjórn Saddams Husseins hélt velli í stríðinu gegn Bandaríkjamönnum og Bretum. Þá eru dæmi um að netnotendur hafi opnað vefsvæði sem er tileinkað ráðherranum og gefur að líta safn ljósmynda af al-Sahaf. Á vefsvæðinu, sem var lokað í morgun, var einnig lagt til að Sydney Pollack ætti að leika al-Sahaf í Hollywood-kvikmynd, að sögn Cnet.com. Segir að al-Sahaf hafi vakið athygli fyrir málflutning sinn á daglegum blaðamannafundum í Bagdad þar sem hann svaraði kokhraustur spurningum blaðamanna. Ráðherrann birtist jafnan fyrir framan sæg af hljóðnemum þar sem hann fordæmdi stríðsrekstur Bandaríkjamanna og vísaði ætíð á bug fregnum um að íraski herinn færi halloka í stríðinu. Ráðherrann sagði jafnframt að Bagdad væri örugg og að innrásarliðinu yrði slátrað, jafnvel þegar bandarískir skriðdrekar sáust nokkrum götum frá blaðamannafundi al-Sahaf. " Trúleysingjarnir fremja sjálfsmorð við hlið Bagdad, " sagði hann eitt sinn við blaðamenn á fundi við Tígrisána á meðan íraskir hermenn héldu í felur hinum megin við ána þegar þeir gátu ekki stöðvað framrás Bandaríkjamanna. |
Veiðiþjófnaður getur valdið því að sum tíguleg villidýr í Afríku deyi út. Kunnáttumenn, í Afríku sem utan álfunnar, segja að m.a. sé hægt að vernda stofnana með stýrðum veiðum. Eins og allt vel lesið fólk veit var Tarzan hugprúður veiðimaður, hann stökk á bak ljóninu og drap það með hníf einan að vopni. Ljónið hafði einhverja möguleika en tapaði samt. Tarzan var ekki til. En er eitthvað hetjulegt við að drepa stór dýr í Afríku? Vafalaust er það þessi spurning sem hefur átt þátt í gríðarlegri hneykslun á samfélagsmiðlum yfir drápinu á ljóninu Cecil í Simbabve. Cecil átti ekki séns, finnst okkur. Veiðimaðurinn var auk þess efnaður, hvítur Bandaríkjamaður á miðjum aldri, tannlæknirinn Walter Palmer. Þannig karlar njóta víða lítillar samúðar. En veiðimenn segja að villidýraveiðar í Afríku geti verið bæði erfiðar og hættulegar. Þeir sem geri gys að þeim viti ekki neitt um þessi efni. Hvers vegna megi ekki öðru hverju drepa villidýr sem oft ógni fátækum bændum í Afríku og verði þeim jafnvel að bana? Mega bændurnir þá ekki einu sinni drepa þau? Palmer mun hafa farið að lögum og ekkert bendir til að stýrðar villidýraveiðar af þessu tagi stefni ljónum eða öðrum dýrategundum í hættu. Ógnin sem öllu skiptir stafar af veiðiþjófnaði. Sums staðar eru dýr í útrýmingarhættu eða ástandið a.m.k. talið vera viðkvæmt. Stóru dýrin sem helst er sóst eftir eru ljón, fílar, nashyrningar, hlébarðar og Afríkubufflar, þeir síðastnefndu eru reyndar ekki taldir vera í neinni hættu. Umrædd dýr finnast öll í meira en tug Afríkulanda, aðallega í sunnanverðri álfunni. Nokkrir stofnar eru til af nashyrningum í Afríku, sá svarti er nú illa staddur en á síðustu stundu tókst að bjarga þeim hvíta. ( Báðir stofnarnir eru reyndar brúnir að lit. ) Í grein Jasons G. Goldman um náttúruvernd á vef Washington-háskóla í fyrra kemur fram að veiðiþjófar drápu með vissu 745 nashyrninga, aðallega svarta, í sunnanverðri Afríku árið 2012 og þeir hafa bætt verulega í síðustu árin. Það virðist því hlálegt að fjargviðrast yfir því að í Namibíu hafa menn boðið út veiðikvóta upp á fimm gömul dýr árið 2013. Þjófarnir eru vel vopnaðir og skipulagðir, þeir safna fyrst og fremst nashyrningshornum og fílabeini en einnig hausum, skinni og öðru og selja vöruna dýrum dómi kaupendum í Austur-Asíu. Í þeim heimshluta er það þjóðtrú að mulið nashyrningshorn sé allra meina bót og geti aukið kynhvötina. Hvernig á að tryggja að tegundir deyi ekki út? Vernon Booth, umhverfisfræðingur í Simbabve, hefur unnið við veiðistjórnun í Afríku í um 30 ár. Hann segir að ljón njóti nú verndar vegna þess að þau sé orðin verðmæt, erlendu veiðimennirnir, í leit að ljónshaus eða skinni, borgi mikið fé fyrir að fá að veiða dýrin. Ef þeir kæmu ekki myndu bændur gera enn meira af því að eitra fyrir ljónin sem eru álitin hættuleg fyrir bæði fólk og húsdýr. Ósiðlegar veiðar? " Ef sett yrði algert bann við ljónaveiði myndu þolmörkin gagnvart ljónum hrynja. Og í óbyggðum utan verndarsvæðanna myndi ljónum verða útrýmt og það mjög hratt, " segir Booth. " Þótt mörgu fólki víða um heim finnist veiðar vera ógeðfelldar eru þær í reynd bráðnauðsynlegar. " Kenía og fleiri lönd banna alveg ljónaveiðar en ekki hefur sú stefna borið góðan árangur. Þar hefur dýrunum stórfækkað á seinni áratugum vegna veiðiþjófnaðar, aðeins eru um 2.000 eftir. Margir segja að það sé ósiðlegt að gera út á veiðihvötina. Það sendi röng skilaboð í umhverfismálum að bjóða ríkum Vesturlandabúum að drepa ákveðinn fjölda ljóna eða annarra dýra ef þeir bara borgi nógu hátt verð. Hægt sé að afla tekna sem nota megi til að hindra veiðiþjófnað með því að bjóða safari-ferðir sem ganga út á dýraskoðun. Vitað er að í Suður-Afríku er talsvert um að ljón sem alast upp á afgirtum svæðum einkaaðila séu flutt af svæðinu út í náttúruna til þess að veiðimenn geti skotið þau – og borgað fyrir ánægjuna. Þetta er gert þegar dýrunum hefur fjölgað um of, segir í grein í New York Times. En erfitt er að ímynda sér að margir umhverfissinnar vilji greiða tugi og jafnvel hundruð þúsunda dollara fyrir safariferð, fé sem sumir borga fyrir að mega skjóta villidýr. Í sumum Afríkulöndum, þ. ám. Suður-Afríku, Namibíu og Simbabve, eru tekjur af stýrðum villidýraveiðum veruleg búbót. Loks má minna á að hóflegar veiðar hafa oft góð áhrif á dýrastofna, styrkja þá. Athyglisvert er að á sjöunda áratugnum var í Suður-Afríku byrjað að stunda stýrðar veiðar á einkareknum jörðum og varð það til að bæta mjög lífríkið á svæðum sumra tegunda. Þannig tókst að sögn heimildarmanna að tryggja viðgang stofna í hættu, þ.ám. hvíta nashyrningsins sem var að deyja þar út. Með því að stýra veiðunum tókst að afstýra slysinu. |
Óvíst er hvort allir þeir læknakandídatar sem höfðu hug á að fara í starfsnám á Landspítalanum á næstu mánuðum, muni ráða sig þar. Tæplega fimmtíu kandídatar brautskrást frá læknadeild Háskóla Íslands. Þeir hafa lýst óánægju með kjör, álag og starfsaðstöðu á Landspítalanum og nokkrir úr þeirra hópi ræddu við stjórnendur spítalans í gær. Að sögn Vilhelmínu Haraldsdóttur, framkvæmdastjóra lyflækningasviðs snýst óánægjan fyrst og fremst um launamál. Hún segir að nokkrir af þeim sem ætluðu að byrja nú um mánaðamótin hafi skrifað undir ráðningarsamning en aðrir ekki. Stærsti hópurinn sé ekki væntanlegur fyrr en í haust. Um 2/3 hlutar kandídata fara í starfsnám á Landspítalanum. Námið er skilyrði fyrir að nýútskrifaðir læknar fái lækningaleyfi. Vilhelmína segir að ef margir muni ákveða að ráða sig ekki í starfsnám þurfi að breyta vinnuskipulagi á sjúkrahúsinu. |
Framherjinn Dimitar Berbatov hjá Tottenham hefur nú ávarpað stuðningsmenn liðsins á heimasíðu félagsins og segist ekki ætla að fara frá Tottenham þrátt fyrir fréttaflutning undanfarna daga. " Stuðningsmennirnir hafa veitt mér góðan stuðning alveg síðan ég kom hingað fyrst og ég vil segja þeim að ég er ekki að fara eitt eða neitt. Ég vil ekki sjá nafn mitt í blöðunum mikið lengur og nú vil ég bara fá að spila og njóta mín. Ég er leikmaður Tottenham, elska félagið og alla hjá klúbbnum. Ég er kannski ekki alltaf brosandi en það þýðir ekki að ég sé vondur maður. Ég brosi ekki af því staða okkar í deildinni er slæm og ég hef ekki verið að spila vel, " sagði Búlgarinn. |
Vor er í lofti á Akureyri þennan morguninn og mældist 7 stiga hiti í bænum klukkan 3 í nótt. Þá hafði hlýnað um heilar 6 gráður á þremur klukkustundum frá miðnætti. Það er hins vegar spáð stormi með rigningu suðvestan til á landinu í kvöld. |
Ívar Ásgrímsson, þjálfari Hauka í Domínósdeildinni, er himinlifandi með nýjustu viðbótina við hans lið en Kári Jónsson gekk í dag í raðir uppeldisfélagsins. Haukum var spáð 9. sæti í árlegri spá formanna, fyrirliða og þjálfara í deildinni en Ívar segir komu Kára breyta miklu. „ Þetta setur hlutina í nýtt samhengi. Við erum að fá leikmann sem okkur hefur vantað og gefur okkur aukna ógn fyrir utan. Það sást í fyrra að það vantaði, “ segir Ívar og bætir við. „ Að mínu mati hefði átt að spá okkur svona miðja deild en núna eru við bara að fara að berjast um titilinn. Við gerum bara kröfu á það og ætlum okkur að fara alla leið. “ |
Margir samfögnuðu Þórði Tómassyni, rithöfundi og fyrrverandi safnverði Byggðasafnsins í Skógum undir Eyjafjöllum, sem varð 100 ára ára í gær, 28. apríl. Á tímamótunum færði Lilja Einarsdóttir, sveitarstjóri Rangárþings eystra, Þórði virðingarvott fyrir ómetanlegt framlag hans til menningar í sveitarfélaginu í áratugi. Þórður hafði veg og vanda af uppbyggingu þessa stærsta byggðasafns á Íslandi, sem hefur notið gríðarlegra vinsælda meðal innlendra sem erlendra gesta í áraraðir og er ekkert lát þar á. Þórður tók persónulega á móti gestum byggðasafnsins með orgelspili, söng og sagnalist í áraraðir. Hann hefur einnig verið afar ötull í útgáfumálum í gegnum árin og skrifað fjölda bóka um þjóðhætti, minja - og safnamál. Nú í tilefni aldarafmælis síns sendir hann frá sér bókina Stóraborg, staður mannlífs og menningar og er sögusvið hennar undir Eyjafjöllum. |
Þegar maður les um stjórnlausa og ólöglega fólksflutninga milli lands og Eyja yfir þjóðhátíðina á mistraustum bátum og án notkunar björgunarvesta, þá eðlilega blöskrar manni. Og hugurinn leitar eðlilega til stjórnvalda – var ekki einhver á vegum hins opinbera að fylgjast með? Var með þetta eins og flugið með þjóðhátíðargesti forðum ; að í flutningavertíðinni var augunum tímabundið lokað fyrir lögbrotum? Þarna erum við að tala um ólöglega flutninga frammi fyrir augum allra. Friðrik Þór Guðmundsson lillo.blog.is |
Sýning Hörpu Árnadóttur, Hreintjarnir, var opnuð í gær í Hverfisgalleríi við Hverfisgötu. Harpa er þekkt fyrir tilraunakennd málverk sem hún vinnur ýmist á striga eða pappír og á sýningunni fangar hún íslenska sumarið í sínum litríka margbreytileika. Titill sýningarinnar er vísun í samnefnda ljóðabók Einars Braga frá árinu 1962. |
KR tekur á móti Keflavík á Meistaravöllum í kvöld. Leikurinn hefst klukkan 19:15 og er liður í 12. umferð Pepsi Max-deildarinnar. KR vann KA í síðasta leik sínum og Keflavík lagði Stjörnuna. Bæði lið unnu sigrana á útivelli. Smelltu hér til að fara í beina textalýsingu !!! Fjórar breytingar eru á liði KR frá 1 - 2 sigrinum á Dalvíkurvelli. Kristján Flóki Finnbogason fékk tvö gul spjöld í þeim leik og er í banni í kvöld. Grétar Snær Gunnarsson er einnig í banni í kvöld. Þá setjast þeir Stefán Árni Geirsson og Theódór Elmar Bjarnason á bekkinn. Inn í liðið koma þeir Ægir Jarl, Atli Sigurjónsson, Aron Bjarki og Kennie Chopart. Tvær breytingar eru á liði Keflavíkur frá 2 - 3 sigrinum á Samsungvellinum. Sindri Þór Guðmundsson og Christian Volesky setjast á bekkinn og inn koma þeir Dagur Ingi Valsson og Marley Blair sem byrjar sinn fyrsta deildarleik með Keflavík. Byrjunarlið KR : 1. Beitir Ólafsson ( m ) 4. Arnþór Ingi Kristinsson 5. Arnór Sveinn Aðalsteinsson 9. Kjartan Henry Finnbogason 10. Pálmi Rafn Pálmason 11. Kennie Chopart 14. Ægir Jarl Jónasson 18. Aron Bjarki Jósepsson 19. Kristinn Jónsson 22. Óskar Örn Hauksson ( f ) 23. Atli Sigurjónsson Byrjunarlið Keflavíkur : 1. Sindri Kristinn Ólafsson ( m ) 4. Nacho Heras 5. Magnús Þór Magnússon ( f ) 7. Davíð Snær Jóhannsson 10. Kian Williams 14. Dagur Ingi Valsson 22. Ástbjörn Þórðarson 23. Joey Gibbs 25. Frans Elvarsson 28. Ingimundur Aron Guðnason 30. Marley Blair Smelltu hér til að fara í beina textalýsingu !!! |
Norðurlandameistaramót í karate fór fram í Laugardalshöllinni á laugardaginn. Keppendur voru tæplega fimmtíu talsins frá öllum Norðurlöndunum auk Eistlands. Keppt var bæði í kata og kumite sem eru hinar tvær hefðbundnu keppnisgreinar í karate. Í kata framkvæmir keppandinn röð varna og árása án andstæðings og þarf þar að sýna skilning á þeirri tækni sem hann framkvæmir auk réttrar líkamsstöðu og -beitingar. Kumite er bardagi tveggja einstaklinga þar sem ákveðnar reglur gilda um snertingu við andstæðinginn auk þess sem keppandinn verður að beita raunhæfri tækni og hafa fulla stjórn á henni. Í kumite var keppt í þyngdarflokkum, opnum flokkum og liðakeppni, hvort tveggja í karla - og kvennaflokkum. Keppnislega var um að ræða sterkt mót því keppendur á mótið eru aðeins valdir sem fulltrúar viðkomandi lands. Það voru Svíar sem fengu flest verðlaun á mótinu, 4 gull, 4 silfur og 6 brons. Finnar og Norðmenn komu þar á eftir. Íslendingar fengu þrenn bronsverðlaun, þau hlutu Hekla Helgadóttir í kata kvenna, Andri Sveinsson í kumite -80 kg og Ari Sverrisson í kumite -75 kg. |
Lögreglan í Keflavík beinir því til foreldra að brýna fyrir börnum sínum að fara ekki upp í bíl með ókunnugum eftir að maður reyndi að fá dreng á sjöunda ári upp í bíl sinn í gær. Skólastýra Njarðvíkurskóla segir reiði og ótta meðal fólks í bænum en hún biður það að halda ró sinni. Drengurinn er í fyrsta bekk í Njarðvíkurskóla. Samkvæmt Víkurfréttum var hann að bíða eftir að vera sóttur í skólann þegar maður reyndi að fá hann til að koma inn í bíl sinn með því að bjóða honum sælgæti. Lára Guðmundsdóttir, skólastýra Njarðvíkurskóla segir að drengurinn hafi brugðist hárrétt við en hann hljóp inn í skólann og faldi sig þar. Lára segir að kennarar skólans hafi rætt þessi mál við nemendur sína í dag. Lára Guðmundsdóttir, skólastýra Njarðvíkurskóla : Og síðan höfðum við góða gæslu. Það fóru allir gangaverðir og húsverðir út í frímínútunum og þegar að krakkarnir voru að fara heim og fylgdust mjög vel með og við erum búin að tala við nágranna okkar út af því að við sjáum ekki alveg út á götuna allstaðar, um að vera vel á verði og fylgjast vel með. Þá voru óeinkennisklæddir lögreglumenn á skólalóðinni þegar að börnin voru að fara heim í dag. Lára hvetur foreldra til að ræða við börn sín en biður fólk að halda ró sinni. Lára Guðmundsdóttir : Og það er svolítið svona, verið svolítið tilhneiging til þess að reyna að finna sökudólginn, hafa upp á honum sjálf og refsa honum. Ég held að við verðum að passa að líka brýna fyrir krökkunum að það er náttúrulega lögreglan og dómskerfið sem að tekur þarna við og gerir eitthvað í málinu. |
Boðuðu verkfalli starfsmanna álversins í Straumsvík hefur verið aflýst að því er fram kemur í fréttatilkynningu frá samninganefnd starfsmanna. Fréttatilkynningin hljóðar svona : „ Samninganefnd starfsmanna í álverinu í Straumsvík hefur tekið ákvörðun um að aflýsa áður boðuðu verkfalli sem hefjast átti á miðnætti í kvöld. Kjaradeilan er áfram óleyst en ákvörðunin um að aflýsa verkfallinu er tekin þar sem sýnt þykir að raunverulegur samningsvilji sé ekki fyrir hendi hjá eiganda álversins, Rio Tinto. Að mati samninganefndarinnar er gagnslaust að halda verkfallinu til streitu, enda hafi ítrekað komið fram hótanir þess efnis að álverinu verði lokað og sökinni þá skellt á starfsfólkið fyrir að sækja lögbundinn rétt sinn og kjarabætur. Krafa starfsfólksins er og hefur alltaf verið skýr. Sambærilegar launahækkanir og samið hefur verið um á almennum vinnumarkaði og áréttað er að í engum kjarasamningum hafa starfsmenn þurft að semja frá sér störf yfir í annað og lakara launa - og réttindakerfi. Kjarasamningur verkalýðsfélaganna við ISAL hefur tryggt fyrirtækinu meiri vinnufrið og stöðugt og gott aðgengi að starfsfólki. Það er því starfsfólkinu þungbært að upplifa sig sem leiksoppa í hagsmunatafli Rio Tinto gegn launafólki víðsvegar um heiminn ". „ Það er vissulega gott að ekki þurfi að byrja að slökkva á kerum á morgun, en enn á eftir að semja og það hlýtur að vera verkefnið á næstunni, enda löngu orðið tímabært að fá niðurstöðu í þessar samningaviðræður ", s egir Ólafur Teitur Guðnason, upplýsingafulltrúi Rio Tinto Alcan. |
Á síðasta tímabili hjálpaði Torfi Tímoteus Gunnarsson KA að ná sínum besta árangri í sautján ár. Á meðan unnu hans gömlu félagar í Fjölni sér sæti í Pepsi Max-deild karla. Torfi er nú kominn aftur til Fjölnis eftir eitt tímabil fyrir norðan. Hann virðist kunna best við sig í gulu. Fjölnismenn eru nýliðar í Pepsi Max-deildinni og flestir eru á því að sumarið verði erfitt í Grafarvoginum. Torfi og félagar eru þó hvergi bangnir. „ Það er æðislegt að vera kominn aftur af stað, “ sagði Torfi þegar blaðamaður Vísis sló á þráðinn til hans í vikunni. Eins og önnur lið eru Fjölnismenn byrjaðir að æfa á fullu eftir að takmörkunum á æfingum vegna kórónuveirufaraldursins var aflétt. Og á þriðjudaginn gerðu þeir 1 - 1 jafntefli við HK-inga í æfingaleik á Extra-vellinum í Grafarvogi. Unnu Val en töpuðu fyrir Vestra Áður en allt var sett á ís vegna veirunnar skæðu var Fjölnir búinn að spila fjóra leiki í Lengjubikarnum. Stöðugleiki er kannski ekki fyrsta orðið sem kemur upp í hugann þegar úrslitin úr þeim eru skoðuð. „ Við vorum svolítið sveiflukenndir. Við unnum Val og Víking Ó. en töpuðum fyrir Vestra og Stjörnunni. Við vorum flottir á móti Val en klikkuðum gegn Vestra sem var ekki nógu gott, þótt þeir séu með flott lið, “ sagði Torfi. Aðalumræðuefnið í tengslum við Fjölni undanfarnar vikur hefur verið brotthvarf Bergsveins Ólafssonar. Í byrjun þessa mánaðar greindi hann frá því að hann væri hættur í fótbolta, aðeins 27 ára. Torfi segir að þær fregnir hafi komið Fjölnismönnum í opna skjöldu. Þetta kom rosalega á óvart og sem þruma úr heiðskíru lofti. Ég veit ekki til þess að neinn í liðinu hafi vitað af þessu fyrr en hann tilkynnti okkur þetta. Bergsveinn var ekki bara einn reyndasti og besti leikmaður Fjölnis heldur fyrirliði liðsins og mikill leiðtogi, innan vallar sem utan. Aldrei gott að missa fyrirliðann korter í mót „ Hann var mikill leiðtogi, sérstaklega á tímum veirunnar. Hann hélt liðinu saman og við hittumst einu sinni til tvisvar í viku á „ Zoom “ fundum. Það er aldrei gott að missa fyrirliðann korter í mót en það er fullt af náttúrulegum leiðtogum í hópnum. Hver og einn þarf að stíga upp og taka að sér hlutverk leiðtoga. “ Auk Bergsveins hefur Fjölnir misst Rasmus Christiansen, sem var valinn besti leikmaður 1. deildar í fyrra, og Albert Brynjar Ingason, sinn markahæsta mann á síðasta tímabili. „ Það munu einhverjir stíga upp. Við erum með fullt af leikmönnum sem munu standa sig í sumar og hafa verið flottir í vetur, “ sagði Torfi. Miðvörðurinn er uppalinn hjá Fjölni og fékk eldskírn sína með liðinu tímabilið 2017. Torfi lék þá sautján leiki fyrir Fjölnismenn sem enduðu í 10. sæti Pepsi Max-deildarinnar. Árið eftir féll Fjölnir eftir fimm tímabil í röð í efstu deild. Í kjölfarið var Torfi lánaður til KA. „ Mig langaði að vera í efstu deild og hafði samband við stjórnarmenn Fjölnis hvort það væri ekki hægt að finna eitthvað út úr því. Svo því var reddað, “ sagði Torfi. Orðinn hörkukokkur Hann segir að dvölin á Akureyri hafi gert sér gott, að standa á eigin fótum á nýjum stað. „ Maður lærði fullt og þetta var rosalega gaman. Hjá KA voru leikmenn sem höfðu verið í atvinnumennsku og maður lærði fullt sem varnamaður af Hadda [ Hallgrími Jónassyni ] og Hauki Heiðari [ Haukssyni ], “ sagði Torfi. Hann segir að það hafi talsvert breyting að flytja að heiman. Ég hef alltaf búið hjá foreldrum mínum í Reykjavík en að fara norður og búa einn, maður lærði fullt á því. Fyrstu mánuðina voru þetta talsverð viðbrigði. En maður lærði að elda og ég er orðinn hörkukokkur. KA endaði í 5. sæti Pepsi Max-deildarinnar síðasta tímabil sem er besti árangur liðsins síðan 2002. Framan af benti þó fátt til þess að KA-menn myndu enda í efri helmingi deildarinnar. Eftir fimmtán umferðir var KA í fallsæti og hafði tapað níu leikjum. Akureyringar fóru þá á mikið flug og unnu fjóra af síðustu sjö leikjum sínum og gerðu þrjú jafntefli. Torfi var fastamaður í vörn KA á þessum góða lokaspretti. „ Framan af móti spiluðum við með þrjá miðverði. Það gekk ágætlega framan af en síðan duttu menn út og við misstum taktinn. En svo byrjuðum við að spila með fjögurra manna vörn og vorum þéttari fyrir á miðjunni. Og þá byrjuðu sigrarnir að koma. Við enduðum í 5. sæti sem er mjög gott. Þegar fólk kíkir á töfluna eftir tíu ár er enginn að spá í því hvar við vorum eftir fyrri umferðina, “ sagði Torfi. Þrátt fyrir fínasta tímabil hjá KA ákvað Torfi að fara aftur til Fjölnis og taka slaginn með þeim í sumar. „ Ég er mjög ánægður með að vera kominn heim, “ sagði Torfi. Þrátt fyrir að vera aðeins 21 árs er hann í hópi reynslumestu leikmanna Fjölnis sem teflir fram mjög ungu liði í sumar. Allir ungir nema Gummi Kalli En hvað leikmönnum Fjölnis á fólk að fylgjast með í sumar? „ Ég mæli alltaf með því að fylgjast með mér, “ sagði Torfi léttur. „ Síðan er það Jóhann Árni Gunnarsson, eða Jói 01 eins og hann er kallaður. Hann verður í lykilhlutverki á miðjunni. Svo er það Hallvarður Óskar Sigurðarson, bróðir Arons. Hann er rosalega góður. En það eru svo sem allir ungir í liðinu nema Gummi Kalli. “ Eins og áður sagði var Fjölnir fimm ár í röð í efstu deild ( 2014 - 18 ). Torfi segir að markmiðið sé að festa liðið aftur í sessi í deild þeirra bestu. „ Við viljum byggja Fjölni upp sem úrvalsdeildarfélag. Það er langtímamarkmiðið. Við viljum líka byggja upp smá stemmningu í hverfinu og fá fólk á völlinn til að horfa á Fjölnisstráka spila, “ sagði Torfi. Hví ekki um miðja deild? „ Maður vill alltaf stefna hátt og hví ekki að segja um miðja deild? Planið er allavega ekki að falla. Fjölnir á að vera úrvalsdeildarfélag. Þetta er flott hverfi og aðstaðan er góð. “ Þótt Fjölnir hafi oft verið með gott lið á undanförnum árum hefur vantað upp á áhuga Grafarvogsbúa og mætingin á Extra-völlinn hefur ekki alltaf verið upp á marga fiska. „ Fjölnir er svo sem ekki gamalt félag og það eru kannski ekki til rótgrónir Fjölnismenn, “ sagði Torfi. „ En það ætti að lagast á næstu árum. Fyrsta kynslóð af Fjölnisstrákum er komin í stjórn og þetta er farið að vera svolítið skemmtilegt. “ |
Ísland veiddi mest á síðasta ári. Heimsveiði á grásleppu í fyrra var nokkuð undir 10 ára meðaltali, sú þriðja minnsta á tímabilinu. Þetta kom fram á árlegum upplýsingafundi um grásleppumál - LUROMA – sem var haldinn í Kaupmannahöfn síðastliðinn föstudag. Ísland og Grænland eru leiðandi í veiðum á grásleppu og hafa verið það undanfarin 9 ár, eða frá því veiðar á Nýfundnalandi drógust verulega saman. Veiði hér á landi skilaði hrognum í rúmar 12 þús. tunnur og á Grænlandi samsvaraði veiðin um 7.400 tunnum. Alls var afli þessara tveggja þjóða 92% af heildarveiðinni. Sjá nánar á vef Landssambands smábátaeigenda. |
Í stað vel smurðrar tímavélar vísindaskáldsögunnar sem þeysir inn í nýjar víddir, er þvælst um sögusvið aðskilinna sviða kynjanna, sögusvið sem lesendur / áhorfendur hafa fengið nóg af á liðnum árþúsundum. Frá þeirri spurningu, skulum við hverfa aftur að hefndarför Sesars, sem nær loks sögulegu hámarki þegar að förunautarnir ná áfangastað sínum, herbúðum Herforingjans. Á meðan fylgist konan ( í eintölu ) agndofa með framþróun mála á meðan hún bíður eftir björgun. Herforinginn þráði umfram allt að tilheyra karlaflóru „ mannkynssögunnar “, en láðist að leiða hugann að því, að hver foringi þarf sinn eigin sagnaritara ; arftakann. Frumleikanum er ekki fyrir að fara í vísindaskáldskap sem byggir á innviðum núverandi valdakerfi feðraveldisins líkt og raunin er í apaplánetunni. Því raunin er sú, að ímyndunaraflið er húsbóndahollt, og húsbóndinn er feðraveldið. Slíkur sköpunarvettvangur án kynjaðra landamæra er sannarlega til margra hluta nýtilegur. Órangútinn afhendir litlu stúlkunni tuskubrúðu, og í kjölfarið fylgir stúlkan öpunum eftir. Þegnar hennar voru dýr sem höfðu mál ( e. speech ), og á meðal þegnanna voru hinir svokölluðu apamenn ; „ … og ef einhverjum hugnast þá veröld sem ég skóp, og eru reiðubúnir að gerast þegnar mínir, þá mega þeir ímynda sér það, og um leið gerast þeir þegnar mínir … “. Og í hinu nýja föðurlandi dró Sesar sinn síðasta andardrátt, er hann heyrði á orð órgangúta vinar síns : „ Sonur mun vita hver faðir hans var … og hvað Sesar gerði fyrir okkur “. Gakktu í skugga um að sonur minn viti hver faðir hans var “, sagði Sesar við tengdardóttur sína um leið og hann afhenti henni yngsta son sinn. Stríð fyrir plánetu apanna er sannarlega reist á grunni vísindaskáldsögunnar en líkt og í vísindaskáldsögum almennt þá brjótast höfundar þessa verks ekki meira út fyrir rammann en svo, að feðraveldið í allri sinni dýrð fylgir þeim úr mannheimum yfir í skáldheiminn. Reyndar heyrðist að segja má aldrei hósti eða stuna frá konum og kvenöpum í myndinni, þannig að þar reyndi ekki á Dolby hljóðsetninguna. Hinsvegar hljómuðu einræður karlmanna og karlapa mikið og hátt, á milli kröftugra sprenginga. Í lok þessarar umfjöllunar vil ég sérstaklega hvetja konur, en einnig karla, til að örva ímyndunaraflið og skapa nýja heima innan vísindaskáldsagnarhefðarinnar. Tilfærsla slíkra björgunaraðgerða á milli heima eru hér sannarlega í vísindaskáldsagnastíl, því í raunheimum eru það konur sem bjarga konum frá kynbundnu ofbeldi, s.s. mannúðarsamtök kvenna vitna um. Í raun má segja að ýktasti en jafnframt ófrumlegasti vísindaskáldskapur kvikmyndarinnar hafi verið fólgin í fjarveru kvenmanna og kvenkyns apa á apaplánetunni. Og einnig ; hvers vegna dettur þeim ekki konur í hug? Ég hvet höfunda til að sýna aðgát í nærveru heima : „ en ef þau geta ekki þolað við sem þegnar mínir, þá er þeim velkomið að skapa eigin veröld, og stjórna henni eftir eigin hentugleik. Föruneyti apanna drepur karl, og bjargar síðan litlu dóttur hans. Á þessum örlagaríka fundi apa og manna kemur í ljós að Herforinginn var búinn að deyða son sinn í því skyni ná fram eigin pólitískum markmiðum. Það skáldlega frelsi sem fylgir þeirri hefð er ekki síst mikilvægt í jafnréttisbaráttu kvenna í raunheiminum, í baráttu er miðar að nýjum og réttlátari heimi. , handrit sem þjónaði hlutverki leiðarvísisis fyrir konungssyni um málefni á borð við réttlæti og stjórnspeki. Í kjölfar útgáfu bókarinnar birtust teiknimyndaseríur, kvikmyndir og bókmenntir er hverfðust um átök manna og „ mennskra “ apa á jörðinni. Í myndinni Stríð fyrir plánetu apanna er slíkan boðskap semsagt ekki að finna, einungis gamaldags feðraveldi í allri sinni dýrð. Á þeim söguvettvangi grundvalla handritshöfundar meginhugmyndafræði sögunnar, á söguvettvangi þar sem mannfólkið er að missa málið ( e. speech ) og „ apakynið “ er að öðlast mál. Í upphafi myndarinnar leggur Sesar af stað ásamt nokkrum fræknum karlkyns öpum og órangúta, til að hefna fyrir víg barnsmóður og elsta sonar síns : „ Þetta er minn bardagi. Í heimi apaplánetunnar bregður fyrir fáum kvenkyns þegnum / erkitýpum kvenna, er bíða berskjaldaðar eftir björgun frá hendi karla. Ég mun máske ekki snúa til baka. Meginmarkmið Herforingjans er að gera út um apastofninn og um leið gerast hluti af mannkynssögunni. Göngulag skálda sem fara þessa slóð þarf ekki að fylgja gangverki tímans, því sögusviðið er alla jafnan framtíðin. Þá kemur í ljós framsýni 17. aldar hefðarkonu og afturhaldssemi 21. aldar handritshöfunda, á söguslóðum apa. Þegar kona gerist gagnkunnug þeim heimum sem hafa verið skapaðir á slóðum vísindaskáldsagnahefðarinnar, þegar hún hefur kynnt sér alla staðhætti og umhverfi þeirra heima, þá brestur fljótt von í konubrjósti. Vísindaskáldskaparhefðin er gífurlega mikilvæg við sköpun nýrra heima í skáldskap og kvikmyndagerð. „ … og ef einhverjum hugnast þá veröld sem ég skóp, og eru reiðubúnir að gerast þegnar mínir, þá mega þeir ímynda sér það, og um leið gerast þeir þegnar mínir, í eigin huga á ég við, í óskum sínum eða ímyndunarafli ; en ef þau geta ekki þolað við sem þegnar mínir, þá er þeim velkomið að skapa eigin veröld, og stjórna henni eftir eigin hentugleik. Þeir höfundar eru fastir í sinni sköpun á gamalkunnugum heimum karlkyns hetja, sem í vísindaskáldsögunum takast á við furðuhluti og stökkbreyttar lífverur. Á þeim nótum er við hæfi að víkja að söguþræði kvikmyndarinnar Stríð fyrir plánetu apanna, þar sem karlinn í líki manns og apa, er miðja alheimsins. Á ímynduðum slóðum ferðaðist aðalskona frá einum heimi yfir í annan, þar sem hún síðan ríkti sem voldug keistaraynja með perluhúfu á höfði. Á þessari nýjustu söguslóð manna og apa er lýst hefndarför aðalhetju myndarinnar, hins „ mennska “ apa Sesars gegn mannfjanda er gengur undir heitinu Herforinginn. Vettvangur þar sem konur geta til að myndað skundað fram á kvikmyndavöllinn án þess að ferðast um í lífhvolfi feðraveldisins. Sá heimur var skapaður í fjötrum feðraveldis 17. aldar, en ímyndunarafl og sköpunarkraftur Cavendish gerði lesendum kleift að losa sig úr þeim viðjum, og halda inn á óbeislaðar lendur vísindaskáldsögunnar. En því miður virðist boð hertogaynjunnar hafa fyrirfarist á síðum bókarinnar. Þessi nýskapaði heimur apaplánetunnar er hugarfóstur handritshöfundarins Mark Bomback og leikstjórans Matt Reeves. Cavendish, The Blazing World ). Maðurinn sem myrti son sinn stóð nú frammi fyrir föður sem ætlaði ekki aðeins að hefna fyrir elsta son sinn, heldur einnig bjarga þeim yngsta. Ádeiluskáldskapur á feðraveldið fyrirfinnst hins vegar í vísindaskáldskaparhefðinni og kvikmyndin Advantageous ( 2015 ) er dæmi um gott verk af þeim toga. Sú bók átti eftir að marka tímamót í sögu manna og apa. „ Konur eru líka menn … Apaplánetan er pláneta föðurs og sonar, og samfélags sem er undir sambandi þeirra feðga komið. Spurningin er þá sú ; hvers vegna grundvalla vísindaskáldsagnahöfundar nær undantekningarlaust allar frásagnir sínar á samfélagsgerð feðraveldsins? Sólveig Ásta Sigurðardóttir. Föruneyti apanna leggur til atlögu við Herforingjann í herbúðum hans. Árið 1666 birtist nýr og glóandi heimur úr skauti ímyndunarafls konu. Með hliðsjón af þessu má velta vöngum yfir því hvort að ein helsta hugmyndafræði kvikmyndarinnar ; mál og málleysi í tengslum við menn og dýr, sé í raun ekki bundið við apa og menn, heldur við karlkynið og kvenkynið? Nú 351 árum eftir útgáfu fyrstu vísindaskáldsögunnar birtast apamennirnir á nýjan leik, en nú í vísindaskáldskaparkvikmyndinni ; Stríð fyrir plánetu apanna ( e. War for the Planet of the Apes ). Hér eru ekki framtíðarheimar sem sprengja af sér árþúsunda gamla ísfjötra kúgunarvaldsins, heldur gamalkunnug útópía feðraveldisins, skreytt vélmennum og geimverum. Skáldskapur sem er óháður öllum lögmálum náttúrunnar og ásköpuðum viðmiðum manna. Þar með voru örlög Herforingjans afráðin. Árið 1963 kom út bókin Pláneta apanna eftir franska höfundinn Pierre Boulle's. Síðan leið og beið í raunheimum manna og með tímanum varð vísindaskáldsagan einn af hefðbundnum afþreyingarmöguleikum fólks. „ Af hagsmunahjónabandi bókmennta og kvikmynda “, http://hugras.is/2014/10/af-hagsmunahjonabandi-bokmennta-og-kvikmynda/ Stríð fyrir plánetu apanna er útópía feðraveldisins, heimur þar sem engar konur eru í sjónmáli og erkitýpur kvenna viðhafast í bakgrunni sögunnar. Það er sannarlega mögulegt að ímynda sér slíkan heim m.a. fyrir tilstilli vísindaskáldskaparhefðarinnar femínísks vísindaskáldskapar ( e. feminist science fiction ). Söguvettvangur apaplánetunnar einkennist annars vegar af eðli dýra og hins vegar af eðli mannsins. Það þýðir þó ekki að XX litningurinn hafi verið á algjöru undanhaldi. Það eru lokaorð vísindakonu, heimspekings og fyrsta vísindaskáldsagnahöfundarins á veraldarvísu. Lesendur / áhorfendur stíga inn í nýja heima höfunda, og fyrir tilstilli eigin ímyndunarafls gerast þeir þegnar þeirra ríkja ; „ en ef þau geta ekki þolað við sem þegnar mínir, þá er þeim velkomið að skapa eigin veröld “ skrifaði Cavendish í anda ritfrelsisins. Í þeim lokaátökum Sesars og Herforingjans, mætast tveir andstæðir feður í mannkynssögunni : „ Öll mannskynssagan hefur leitt til þessarar augnabliks “, sagði Herforinginn er hann horfði í mennsk augu Sesars. Plánetan skartar mannskepnunni og öpum en endurspeglar ekki raunheiminn sem þessir aðilar spretta úr, þar sem helmingur mannkynsins og reyndar einnig helmingur apa, eru kvenkyns. Sú veröld vitnar um ævafornan hugsunarhátt, sem hér birtist í HD gæðum með Dolby hljóði. Heimur sem grundvallaður er í framtíðinni, en hefur jafnframt skýra skírskotun til fortíðarinnar. Þá kemur í ljós fórnarkostnaður leiðtoga er skilur við hjörð sína á ögurstundu ; lexía fyrir leiðtoga. Reyndar hefur þessi feðraveldistilfærsla ratað inn í flestar útgáfur vísindaskáldsagna. Síðan hefst ferðalag föruneytis apanna, ferðalag sem gæti allt eins hafa átt sér stað í karlaklefa, því engin kvenmaður eða kvenapi er í sjónmáli. María Margrét Jóhannsdóttir, „ Vísindaskáldskapur eða saga af næsta bæ “, Þjóðmál 5 : 4 ( 2009 ), http://timarit.is/view_page_init.jsp?issId=389286&pageId=6654377&lang=is&q=V%EDsindask%E1ldskapur%20e%F0a%20saga%20af%20n%E6sta%20b%E6 Ég hvet höfunda, til að ímynda sér konur. Á plánetu apanna teygja slímugir angar feðraveldisins sig út fyrir samfélagsgerð manna inn í frjálsræði dýraríkisins, þar sem apar verða ekki menn, heldur karlmenn. Það var fyrirmyndarfaðirinn Sesar sem stóð uppi sem sigurvegari þann daginn, og leiddi þjáða apaþjóð sína á frelsisgrundu. Vísindaskálskapur 21. aldar af þessu tagi færir okkur aftur í tímann hvað samfélagsgerð manna varðar. Margt er þó á huldu um stúlkubarnið þar sem hún er mállaus. Skáldskapur vísindasagna gerir reyndar ekki kröfu um slíkt, en af hverju þarf þrástef feðraveldisins úr raunheimum að fylgja sögunni á ímyndaðar grundir kvikmyndarinnar? Ímyndundaraflið, þessi grunnforsenda algers frelsis, er í senn uppspretta og altari vísindaskáldskaparins. En lát þá hins vegar gæta að því, að gerast ekki óréttlátir valdaræningjar, og svipta mig eigin heimi … “. Kvikmyndin Stríð fyrir plánetu apanna ( 2017 ) er hluti af þeirri víðfemu útgáfu. Herforinginn er þegar þarna er komið sögu búinn að hneppa apaþjóð Sesars í vinnuánauð, þar á meðal eina eftirlifandi son hans. Það verður að teljast sorgleg staðreynd þegar að vísindaskáldsagnahöfundar hafa svo takmarkað ímyndunarafl að þeim dettur ekki konur í hug, hvað þá jafnrétti kynjanna. Vísindaskáldskapurinn sem í eðli sínu er víðfeðmasti völlur frelsis lista, er þegar betur er að gáð ekki jafn frjáls og ætla mætti. Það eru lokaorð fyrstu vísindaskáldsögunnar The Blazing World eftir hertogaynjuna af Newcastle, Margaret Lucas Cavendish. En lát þá hins vegar gæta að því, að gerast ekki óréttlátir valdaræningjar, og svipta mig eigin heimi … “. Það má segja að Stríð fyrir plánetu apanna sé einskonar nútímaútgáfa af miðaldarhandritinu Konungs skuggsjár ( A 243b a fol. ) Í tilefni af frumsýningu Stríð fyrir plánetu apanna gefst kærkomið tækifæri til að meta stöðu vísindaskáldskaparins á 21. öldinni. Myndefni : Dalrún J. Eygerðardóttir. Til að gjöra svo, þá er mikilvægt að bera frumhugmyndir fyrsta vísindaskáldsagnahöfundarins Margaret Lucas Cavendish, við hugmyndafræði vísindaskáldskapar samtímans eins og hann birtist í Stríð fyrir plánetu apanna. |
Flugmenn flugvélar á vegum Air France sem fórst árið 2009 með þeim afleiðingum að allir 228 farþegarnir létust, skorti hæfni og þjálfun til að stýra vélinni. Þetta er niðurstaða rannsóknarnefndar flugslysa í Frakklandi sem birt var í gærkvöldi. Athugun á flugrita vélarinnar, sem var á leið til Parísar frá Rio De Janiero þegar hún hrapaði, sýndi að flugmennirnir komu ekki auga á viðvaranir um tapaða flughæð þrátt fyrir að viðvörunarbjalla í þá veru hefði hringt í næstum mínútu. Það var niðurstaða rannsóknarnefndarinnar að afstýra hefði mátt slysinu með réttum viðbrögðum flugmannanna. Air France hefur hafnað þessari niðurstöðu nefndarinnar. |
ÞAÐ er að moka í botnlausa tunnu að afhenda núverandi kvótaeigendum ný viðbótar 30 þúsund tonn í þorskveiðiheimildum fyrir ekki neitt eins og gera á. Ný stjórn ætti að láta leigutekjur af þessum 30 þúsund tonnum gera gagn með því að láta kvótaleiguna af þessum nýju 30 þúsund tonnum renna til barnanna okkar, þ.e. þeirra sjálfra. Það er alveg vonlaust verk að moka áfram peningum og gjafaþorski í núverandi skuldasúpu stórútgerðar. Opinberar skýrslur segja að útgerðarskuldin sé samtals 200 miljarðar í dag og hafi tvöfaldast á nokkrum síðustu árum. Fyrir kvótakerfi töluðu menn um " sjóðasukk ". Ýmsar útgerðir fengu þá fé úr þessum sjóðum sér til hjálpar í tapútgerð. Með gjafakvóta átti að laga þetta en í staðinn fyrir " sjóðasukk " kom risasala á gjafakvóta og risaskuldir kvótakaupenda eða " skuldasukk " kaupenda. Óviðráðanlegar risaskuldir þeirra sem óðir hafa keypt síðustu árin meiri og meiri kvóta með erlendu lánsfé að mestu eru að sliga bankana. Öllu er haldið á floti með því að veðsetja svo kvótann og fiskimiðin við landið útlendum bönkum. Útlendingar eiga því fiskimiðin orðið óbeint að miklu leyti. Það er orðið hreint brjálæði í dag að halda " skuldasukki " kvótakaupenda áfram gangandi lengur og það verður að stoppa. Þessir 200 milljarðar hækka ár frá ári stjórnlaust og útlendum bönkum er veðsett meira og meira. Í dag eignast útlendingar líka húsin okkar með kaupum húsbréfa. Bandaríski dollarinn er á útsölu í Reykjavík og kostar 76 krónur vegna sölu húsbréfa til útlanda nánast daglega. Ríkisstjórnin hagar sér eins og Bakkabræður ef hún mokar þessum nýju 30 þúsund þorsktonnum í botnlausa tunnu stórútgerðarskuldanna. Er hreint glapræði. Bréfritari leggur til að þessi 30 þúsund nýju þorsktonn verði leigð hæstbjóðanda á kvótamarkaði. Leigutekjurnar gengju til að bæta hlut allra barna í þjóðfélaginu og til þeirra beint. Þetta fé myndi gjörbreyta til góðs hag margra barna okkar. Þau fengju þetta sjálf í eigin nafni sem einstaklingar. Þjóðfélagið væri ekki alvont lengur. Sérstaklega myndi fátækari börn mikið muna um þetta. Þeim er sýnd virðing. Eru ekki alveg gleymd. Gætu borðað góðan mat svo sem fisk og kjöt sem kvótagróðinn borgaði fyrir þau. Börnin eiga fiskimiðin eins og ég og þú. Svo gætu þau tekið þátt í tómstundum sem og aðrir, t.d. íþróttum. Jafnvel farið í tónlistarnám sem allt kostar peninga. Þannig má telja áfram. Þessi nýju 30 þúsund tonn til barnanna væru besta verk þessa árs eða áratuga ef nýi kvótinn er leigður út á uppboði og tekjurnar færu í heild til að bæta hlut allra barnanna okkar. Að gefa þetta allt stórútgerð í dag upp í " skuldasukkið " er svipað og verk Bakkabræðra þegar þeir mokuðu í botnlausu tunnuna. Betra er að börnin okkar öll njóti þessara nýju kvótapeninga af 30 þúsund tonnum en tekjunum sé ekki í þess stað í raun hent í botnlaust " lánasukk " sem er í dag vonlaust dæmi fjárhagslega hvort sem er. LÚÐVÍK GIZURARSON, Grenimel 20 ,, 107 Reykjavík Frá Lúðvík Gizurarsyni, hrl : |
Það er ákveðinn skóli í pólitískum skrifum sem gengur út á að snúa út úr nöfnum manna. Um daginn fór maður að veita því eftirtekt að Morgunblaðið var farið að tala um Jón Gnarr Kristinsson. Eins og allir vita er grínistinn og borgarstjórinn tilvonandi ekki þekktur undir því nafni. Þá varð mér að orði við vinnufélaga mína á RÚV að þess myndi varla langt að bíða að farið yrði að tala um Jón. G. Kristinsson. Ég reyndist sannspár – það gerðist í Staksteinum í dag. |
Steingrímur J. Sigfússon, formaður Vinstri-grænna, gagnrýndi á Alþingi í dag að skuld ríkisins við Impregilo vegna innheimtra skatta af starfsmönnum Kárahnjúkavirkjunar væri ógreidd og safnaði dráttarvöxtum. Fjármálaráðherra segir að fyrst þurfi að átta sig á því hve há skuldin er. Steingrímur rifjaði upp að hann hefði fyrst á þinginu 2003 - 4 spurt Geir H. Haarde, þáverandi fjármálaráðherra, hver væru helstu vandamál sem upp kynnu að koma við skattalega meðferð mála tengdum Kárahnjúkavirkjun. Svar Geirs hefði verið að að áliti fjármálaráðuneytisins kæmu engin sérstök álitamál upp vegna þessara mála. Steingrímur J. Sigfússon, formaður Vinstri-grænna : Þetta svar kom mér á óvart því ég þóttist vita betur og á næstu þremur þingum þá endurtók ég þessa fyrirspurn við þáverandi og síðar núverandi hæstvirtan fjármálaráðherra og fékk alltaf sama vitlausa svarið. Steingrímur bendir á að ríkið sé ekki byrjað að greiða skuldina sem er 1 og hálfur milljarður þrátt fyrir genginn hæstaréttardóm, en borgaði 1 milljón á dag í dráttarvexti. Árni Mathiesen, fjármálaráðherra, sagði að viðræður stæðu yfir við Impregilo. Gæta þyrfti hagsmuna ríkisins og að það verði gert. Steingrímur spurði þá á móti af hverju ekki væri greitt inn á skuldina í stað þess að hún safnaði dráttarvöxtum, þar sem hann taldi ríkið ekki eiga annarra kosta völ en að framfylgja dómi Hæstaréttar. Því svaraði Árni svona. Árni Mathiesen, fjármálaráðherra : Ef ég man rétt þennan dóm að þá held ég hann gangi ekki út á upphæðir þannig að það liggur enginn dómur fyrir um það ef ég man þetta rétt hver þá skuld ríkisins er og áður en hægt er að fara að greiða skuldina að þá þarf að komast að einhverri niðurstöðu um það og ég held að það sé í anda þess að gæta hagsmuna ríkisins að það sé gert á réttan hátt. |
Af 120 ferðaþjónustubæjum víðsvegar um land hafa 88 opið allan ársins hring. Sævar Skaptason framkvæmdastjóri Ferðaþjónustu bænda segir að nýtingin sé misjöfn eftir svæðum og árstímum en hann segir að margir kjósi að komast burt úr bænum um helgar. Þá segir hann að margir ferðaþjónustubændur hafi komið upp fundaraðstöðu fyrir litla og meðalstóra hópa og það sé orðið algengt að vinnustaðir og félagasamtök haldi sína fundi hjá þeim. Þá halda mörg lítil fyrirtæki árshátíðir hjá ferðaþjónustubændum. Íslendingar í meiri - hluta á veturna Sævar segir að Íslendingar séu meirihluti gesta á veturna en þó hefur heimsóknum erlendra ferðamanna fjölgað. Hann segir gesti aðallega sækjast eftir friði og ró í sveitinni en margir bændur eru líka að bjóða góðan mat og skemmtilegar gönguferðir og eru í samstarfi við þá sem bjóða vetrarafþreying eins og t.d. vélsleðaferðir. Þá segir hann það ekki óalgengt að gestir ferðaþjónustubænda taki með sér gönguskíðin og fari í stuttar ferðir. Sævar bendir á að alltaf sé vinsælt að fara út á land fyrir jólin. Nokkrir ferðaþjónustubændur bjóða gestum sínum jólahlaðborð eða villibráðarkvöld á veturna. " Á Efri-Brú í Grímsnesi eru villibráðarkvöldin vinsæl á haustin. Bærinn Sveinbjarnargerði er stutt frá Akureyri. Þar er boðið upp á jólahlaðborð að norskum og íslenskum sið. Margir leggja leið sína þangað á aðventu, það eru meira að segja dæmi um að íbúar af suðvesturhorninu fljúgi norður til að gista hjá þeim og fara á jólahlaðborð. Þá er orðið vinsælt að leigja sumarhús í nóvember og desember, skrifa jólakortin við kertaljós og baka piparkökur. " Það er ódýrara að gista hjá ferðaþjónustubændum yfir vetrartímann og munar að minnsta kosti 25% á sumar - og vetrarverði. |
Heimsmetabók Guinness 2014 kom út á dögunum og líkt og í fyrri bókum má þar finna fjölda ótrúlegra heimsmeta af ýmsum toga. Í nýjustu bókinni er meðal annars fjallað um heimsmet konu sem hljóp 100 metra á 14,5 sekúndum á háum hælum, minnsta hund í heimi og hjólabrettageitina Happie, sem hefur rennt sér lengstu skráðu vegalengd á hjólabretti, alls 36 metra. Nokkrir heimsmethafar í bókinni eru heimsóttir í meðfylgjandi myndbandi. |
Kvenkyns lesendur bandaríska tímaritsins Womens Health Magazine kusu á dögunum hvað karlmenn ættu að forðast að klæða sig í. Niðurstöðurnar voru eftirfarandi, í þeirri röð eftir því hvaða föt eða fylgihlutir fengu flest atkvæði fyrir hallærislegheit. Háir sokkar við stuttbuxur. Áberandi skartgripir. Gallabuxnastuttbuxur. Niðurmjóar gallabuxur. Hlýrabolir. " Speedo " sundskýlur. Kvartbuxur. Sokkar við sandala. Gallabuxur með " hangandi " sniði sem sýnir boxer-nærbuxurnar. Mittistaska. |
„ Ágætt, Víkingar “ og „ Víkingar stóðu sig en Rússarnir of sterkir “. Þetta voru fyrirsagnir dagblaðanna Tímans og DV eftir 1 - 0 tap Víkings gegn Rússlandsmeisturum CSKA Moskvu í fyrri leik liðanna í fyrstu umferð Evrópukeppni meistaraliða 16. september 1992. Víkingar unnu árið áður fimmta Íslandsmeistaratitilinn í sögu félagsins og spiluðu þarna sinn níunda Evrópuleik. Leikurinn í Mosvku tveimur vikum síðar, sem tapaðist, 4 - 2, var síðasti Evrópuleikur liðsins. Nú, 23 árum síðar, er Fossvogsfélagið aftur komið á Evrópusviðið. Víkingar taka á móti FC Koper frá Slóveníu í fyrstu umferð forkeppni Evrópudeildarinnar í Víkinni í kvöld. Þetta er ellefti Evrópuleikurinn í sögu félagsins en sá fyrsti sem liðið spilar á sínum heimavelli í Fossvoginum. Fengu góða hjálp Leiðin hefur verið löng og ströng. Ári eftir Evrópuævintýrið féll Víkingur og var félagið lengi að ná sér á strik. Það er í raun rétt svo að byrja núna. Árin eftir fallið voru erfið og sneru Víkingar ekki aftur á meðal þeirra bestu fyrr en 1999. Liðið féll strax aftur líkt og það gerði 2004. Það hélt sér uppi eina leiktíð 2006 en féll á ný 2007 og aftur 2011. Aðeins sex ár eru síðan Víkingur hafnaði í tíunda sæti 1. deildar árið 2009. Eftir ótrúlegan endasprett í 1. deildinni 2013 komust Víkingar aftur upp á meðal þeirra bestu og þrátt fyrir ömurlegan endasprett í Pepsi-deildinni í fyrra náði liðið í Evrópusæti. Það var eins og liðin í landinu vildu að Víkingar spiluðu Evrópuleik á ný, í það minnsta fengu þeir næga hjálp. Stórkostleg upplifun „ Það er frábært að Víkingur sé í þessari stöðu aftur. Félagið er bara að snúast við út af þessu. Það eru þessir leikir sem gefa þessu gildi, “ segir Hörður Theódórsson, fyrrverandi leikmaður Víkings. Hörður varð Íslandsmeistari með Víkingi 1991 og spilaði báða Evrópuleikina gegn CSKA ári síðar. „ Það var alveg stórkostleg upplifun. Sérstaklega að spila á 100.000 manna velli ytra. Það voru reyndar bara 15.000 manns á vellinum þannig hann virkaði tómur, “ segir hann og hlær. Hörður spilaði aðeins þessa tvo Evrópuleiki og miðað við stöðu Víkingsliðsins í deildinni í dag lítur ekki út fyrir að fleiri Evrópuleikir séu á dagskránni í bili. „ Þetta er eitthvað sem lifir með manni alla ævi og klárlega það sem stendur upp úr ferlinum fyrir mann eins og mig sem spilaði allan ferilinn á Íslandi. Þetta gefur manni gríðarlega mikið, “ segir Hörður og bætir við : „ Maður fattar ekki hversu stórt þetta er þegar maður er að spila. Svona eftir á er þetta það sem maður man eftir og sérstaklega að hafa spilað við svona stórt lið, “ segir Hörður Theódórsson. Janni hjálpar til Milos Milojevic, annar þjálfari Víkinga, hefur eytt dag og nótt í að fá upplýsingar um Koper-liðið og myndbönd til að greina. Víkingar leituðu einnig til annars Íslandsmeistara frá 1991, Janez Zilnik, í leit að upplýsingum um liðið en hann er Slóveni sem kom að góðum notum. „ Ég veit nánast allt um þetta lið, “ segir Milos við Fréttablaðið. „ Eina sem ég veit ekki er hversu margir af nýju leikmönnunum munu spila. Það eru komnir fjórir nýir. “ Milos segir besta mann liðsins vera örvfætta miðjumanninn Goran Galesic og þá eru bosnískir miðverðir Koper mjög sterkir í loftinu. Þeir eru svo með Veigar Páls-týpu, eins og Milos orðar það, í fyrrverandi fyrirliða U21 árs landsliðs Slóvena. Varnarsinnaður mótherji „ Þeirra hugmyndafræði er mjög varnarsinnuð og treyst er á skyndisóknir og föst leikatriði, “ segir Milos um liðið sem hafnaði í áttunda sæti slóvensku deildarinnar í fyrra en varð bikarmeistari. „ Serbi sem spilaði þarna í fyrra og ég ræddi við sagði að það væri engin leikáætlun fram á við. Ef liðið nær ekki að verjast er bara vesen. Við eigum svona 50 prósenta séns á að komast áfram ef við eigum tvo góða daga. Það hjálpar samt ekki að spila bikarleik þarna á milli, en þeir eiga leik í slóvenska stórbikarnum um helgina þannig bæði lið eru á svipuðum stað, “ segir Milos. |
Subsets and Splits
No community queries yet
The top public SQL queries from the community will appear here once available.